SLUŽBENI GLASNIK GRADA DUBROVNIKA

Broj 2. Godina LXII

Dubrovnik, 27. siječnja 2025. od stranice

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sadržaj

GRADSKO VIJEĆE

2. Odluka o zaduživanju Grada Dubrovnika

3. Odluka o proglašenju komunalne infrastrukture javnim dobrom – pješačka staza iza tržnice u Gružu

4. Odluka o izmjenama i dopunama Odluke o socijalnoj skrbi

5. Odluka o izmjeni Odluke o osnivanju Doma za starije osobe Ragusa

6. Odluka o kriterijima i rokovima za utvrđivanje programa i osiguravanje financijskih sredstava javnih potreba u tehničkoj kulturi Grada Dubrovnika

7. Odluka o imenovanju Povjerenstva za provjeru ispunjavanja propisanih uvjeta javnih poziva Grada Dubrovnika za 2025. godinu

8. Odluka o imenovanju Povjerenstva za izravnu dodjelu financijskih sredstava

9. Mjere socijalnog programa Grada Dubrovnika za 2025. godinu

10. Program javnih potreba u tehničkoj kulturi Grada Dubrovnika za 2025. godinu

11. Program javnih potreba u športu Grada Dubrovnika za 2025. godinu

12. Zaključak o imenovanju Povjerenstva za ocjenjivanje športskih programa u području športskih aktivnosti osoba s invaliditetom i djece s poteškoćama u razvoju, te športskih priredbi od važnosti za Grad Dubrovnik u 2025. godini

13. Zaključak o imenovanju Povjerenstva za ocjenjivanje programa, projekata i manifestacija iz područja skrbi o udrugama proizašlih iz II. svjetskog rata i poratnog razdoblja za 2025. godinu

14. Zaključak o imenovanju Povjerenstva za ocjenjivanje programa, projekata i manifestacija iz područja skrbi o stradalnicima i sudionicima Domovinskog rata i njihovih obitelji za 2025. godinu

15. Zaključak o imenovanju Povjerenstva za ocjenjivanje programa, projekata i manifestacija iz područja socijalne i zdravstvene skrbi za 2025. godinu

16. Zaključak o imenovanju Povjerenstva za ocjenjivanje programaiz područja skrbi za osobe s invaliditetom i djecu s teškoćama u razvoju za 2025., 2026. i 2027. godinu

17. Zaključak o imenovanju Povjerenstva za ocjenjivanje projekata, programa i manifestacija u području javnih potreba u tehničkoj kulturi Grada Dubrovnika za 2025. godinu

18. Zaključak o postavljanju eksponata borbenog zrakoplova MIG-21 ispred tvrđave Imperijal

19. Zaključak o dodjeli *Nagrade Dubrovnika za životno djelo* dr. sc. Slavici Stojan

20. Zaključak o dodjeli *Nagrade Dubrovnika* Zoranu Čabrilu

21. Zaključak o dodjeli *Nagrade Dubrovnika* Tomu Gusiću

22. Zaključak o dodjeli *Nagrade Dubrovnika* Vedranu Smokvini

23. Zaključak o dodjeli *Nagrade Dubrovnika* Mirjani Vujnović

24. Zaključak o dodjeli *Nagrade Dubrovnika* Dubrovačkom vjesniku

25. Zaključak o dodjeli *Nagrade Dubrovnika* Župnoj zajednici sv. Petra

GRADONAČELNIK

26. Pravilnik o kriterijima i postupku za prihvaćanje pokroviteljstva Grada Dubrovnika

27. Pravilnik o korištenju sredstava za reprezentaciju

28. Pravilnik o službenoj i radnoj odjeći službenika i namještenika i službenoj iskaznici službenika za komunalne pristojbe Grada Dubrovnika

29.Pravilnk o izmjeni i dopuni Pravilnika o službenim putovanjima

30. Pravilnik o izmjenama i dopunama Pravilnika o radnom vremenu, načinu evidentiranja dolaska na posao i odlaska s posla i izlazaka u tijeku radnog vremena službenika i namještenika u upravnim tijelima Grada Dubrovnika

**GRADSKO VIJEĆE**

**2**

Na temelju odredbe članka 118. i članka 120. Zakona o proračunu ("Narodne novine", broj 114/21.), članka 6. Pravilnika o postupku zaduživanja te davanja jamstava i suglasnosti jedinica lokalne i područne (regionalne) samouprave ("Narodne novine", broj 67/22), članka 19. Odluke o izvršavanju Proračuna Grada Dubrovnika za 2025. godinu ("Službeni glasnik Grada Dubrovnika", broj 27/24 ) i članka 39. Statuta Grada Dubrovnika (Službeni glasnik Grada Dubrovnika“, broj 2/21), Gradsko vijeće Grada Dubrovnika na 39. sjednici, održanoj 23. siječnja 2025., donijelo je

**ODLUKU**

**o zaduživanju Grada Dubrovnika**

Članak 1.

Odobrava se zaduživanje Grada Dubrovnika za financiranje kapitalnih projekata iz proračuna Grada Dubrovnika za 2025. do 2027. godine, kod OTP banke d.d. u iznosu od 10.956.000,00 eura (sufinanciranog programom Nacionalnog plana oporavka i otpornosti ITU mehanizma) i to za:

**Projekt K813920 - Osnovna škola Mokošica- rekonstrukcija i dogradnja**

**Projekt K813950 - Park Pile**

**Projekt K813111 - Park Gradac**

**Projekt K813951 - Park ispod platane na Pilama**

Uvjeti kreditiranja su slijedeći:

1. Iznos kredita: 10.956.000,00 eura
2. Kreditor: OTP banka d.d. (OTP)
3. Vrsta kredita: Dugoročni kredit
4. Kamatna stopa: 2,59% godišnje, fiksna
5. Efektivna kamatna stopa: 2,66%
6. Interkalarna kamata: u visini redovne kamatne stope
7. Poček: bez počeka
8. Rok otplate kredita: 3 godine (u 36 jednakih mjesečnih rata)
9. Naknada za obradu zahtjeva: 0,10% od ugovorenog iznosa kredita
10. Zatezna kamata: Promjenjiva-u skladu sa pozitivnim

 propisima Republike Hrvatske

1. Iznos ukupnih kamata: 784.753,44 eura
2. Ukupna cijena kredita: 11.740.753,44 eura
3. Konačna cijena kredita: 11.751.709,44 eura
4. Instrumenti osiguranja: Zadužnica Grada Dubrovnika

Članak 2.

Sredstva za otplatu kredita (glavnice i kamate) osigurat će se u Proračunu Grada Dubrovnika iz općih prihoda i primitaka.

Članak 3.

Odobrena kreditna sredstva koristiti će se za financiranje kapitalnih projekata Grada Dubrovnika iz članka 1. ove odluka u skladu sa Proračunom Grada Dubrovnika za 2025. godinu i projekcije za 2026 i 2027. godinu.

Članak 4.

Ovlašćuje se gradonačelnik Grada Dubrovnika za potpisivanje Ugovora o kreditu između Grada Dubrovnika i OTP banke d.d., a nakon dobivene suglasnosti Ministra financija Republike Hrvatske.

Ovlašćuje se gradonačelnik Grada Dubrovnika za izdavanje zadužnice za osiguranje povrata kredita.

Članak 5.

Ova odluka stupa na snagu osmog dana od dana objave u "Službenom glasniku Grada Dubrovnika".

KLASA: 450-02/24-01/01

URBROJ: 2117-1-09-25-09

Dubrovnik, 23. siječnja 2025.

Predsjednik Gradskog vijeća:

**mr.sc. Marko Potrebica**, v.r.

-------------------------------------

**3**

Na temelju članka 59. i 62. Zakona o komunalnom gospodarstvu („Narodne novine“, broj 68/18, 110/18, 32/20 i 145/24) i članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 39. sjednici, održanoj 23. siječnja 2025., donijelo je

**ODLUKU**

**o proglašenju komunalne infrastrukture javnim dobrom u općoj uporabi**

**u vlasništvu Grada Dubrovnika – pješačka staza iza tržnice u Gružu**

Članak 1.

Odlukom o proglašenju komunalne infrastrukture javnim dobrom u općoj uporabi u vlasništvu Grada Dubrovnika (dalje u tekstu: Odluka), proglašava se javnim dobrom u općoj uporabi u neotuđivom vlasništvu Grada Dubrovnika komunalna infrastruktura navedena u sljedećoj tablici:

|  |  |  |  |
| --- | --- | --- | --- |
| Naziv komunalne infrastrukture | Vrsta komunalne infrastrukture | Katastarska čestica i katastarska općina na kojoj se komunalna infrastruktura nalazi | Zemljišnoknjižna čestica i katastarska općina na kojoj se komunalna infrastruktura nalazi |
| pješačka staza iza tržnice u Gružu | javna prometna površina na kojoj nije dopušten promet motornim vozilima | k.č. 1061, 1062/2 i dijela k.č. 1064/2, 1064/5, 5086/1, 1089k.o. Dubrovnik (n.i.) od kojih će se formirati novoformirana k.č. 5944 k.o. Dubrovnik (n.i.) | k.č. 307 i 309 i dijela k.č. 370, 306/2, 1194/3 i 1170/2 k.o. Gruž (s.i.) od kojih će se formirati novoformirana k.č. 1670 k.o. Gruž (s.i.) |

Članak 2.

Primjenom čl. 132. Zakona o komunalnom gospodarstvu, a na temelju geodetskog elaborata izvedenog stanja komunalne infrastrukture, evidentirat će se novo stanje u zemljišnim knjigama te u katastarskom operatu Državne geodetske uprave, Područnog ureda za katastar u Dubrovniku.

Članak 3.

Nalaže se Općinskom sudu u Dubrovniku, Zemljišnoknjižni odjel, upis komunalne infrastrukture iz članka 1. ove Odluke kao „Javno dobro u općoj uporabi u vlasništvu Grada Dubrovnika, Dubrovnik, Pred Dvorom 1, OIB: 21712494719 “ u zemljišne knjige.

Članak 4.

Ova Odluka stupa na snagu osmog dana od dana objave u „Službenom glasniku Grada Dubrovnika“.

KLASA: 363-01/25-09/01

URBROJ: 2117-1-09-25-03

Dubrovnik, 23. siječnja 2025.

Predsjednik Gradskog vijeća:

**mr.sc. Marko Potrebica**, v.r.

-------------------------------------

**4**

Na temelju članka 17., članka 289. Zakona o socijalnoj skrbi („Narodne novine“, broj 18/22, 46/22, 119/22, 71/23, 156/23.), članka 35. točke 2. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i članka 39. Statuta Grada Dubrovnika („Službeni glasnik Grada Dubrovnika“, broj 02/21), Gradsko vijeće Grada Dubrovnika na 39. sjednici, održanoj 23. siječnja 2025., donijelo je:

 **O D L U K U**

**o izmjenama i dopunama Odluke o socijalnoj skrbi**

Članak 1.

U Odluci o socijalnoj skrbi („Službeni glasnik Grada Dubrovnika“, broj 13/22) članak 6. mijenja se i glasi:

 „Prava i pomoći iz socijalne skrbi utvrđena ovom Odlukom osiguravaju se hrvatskim državljanima s prebivalištem na području Grada Dubrovnika, strancima sa stalnim boravkom i dugotrajnim boravištem koji imaju prebivalište na području Grada Dubrovnika, azilantima i strancima pod supsidijarnom zaštitom s prebivalištem na području grada Dubrovnika kojima je međunarodna zaštita odobrena posebnim propisom.“

Članak 2.

Članak 7. mijenja se i glasi:

Pod uvjetima, na način i u postupku utvrđenom ovom Odlukom, samac ili obitelj kojima je utvrđen status korisnika mogu ostvariti slijedeća prava, i (ili) naknade/ pomoći:

1. pravo na naknadu za troškove stanovanja
2. pravo na jednokratnu novčanu naknadu
3. pravo na pomoć za troškove pogreba
4. godišnja potpora za nezaposlene samohrane roditelje
5. dodatak umirovljenicima
6. novčana pomoć starijima od 65 godina
7. mjesečni dodatak korisnicima inkluzivnog dodatka prve, druge i treće razine potpore.
8. novčana pomoć samohranim roditeljima i jednoroditeljskim obiteljima koje imaju status roditelja njegovatelja

Korisnik socijalne skrbi može istovremeno ostvarivati više pojedinačnih prava ,odnosno oblika pomoći pobliže označenih u prednjem stavku ako njihovo istodobno ostvarivanje ne proturječi ovoj Odluci i svrsi kojoj je ostvarivanje prava/pomoći namijenjeno.

Prava socijalne skrbi utvrđena ovom Odlukom ne mogu se prenositi na drugu osobu niti nasljeđivati.

Članak 3.

Članak 12. mijenja se i glasi:

„Uvjet prihoda ispunjava Korisnik s prihodom, i to:

* samac do 610,00 €,
* dvočlano kućanstvo do 1.000,00 €,
* tročlano kućanstvo do 1.100,00 €,
* četveročlano kućanstvo do 1. 300,00 €
* ako kućanstvo ima više od četiri člana, cenzus prihoda za svakog se člana povećava za 140,00 €.

Pod prihodom iz stavka 1. ovoga članka, smatra se iznos prosječnog mjesečnog prihoda Korisnika ostvarenog (isplaćenog) u tri mjeseca koja prethode mjesecu u kojem je podnesen zahtjev za ostvarivanje prava, a čine ga sva novčana sredstva koja Korisnik ostvari po osnovi rada, mirovine, primitaka od imovine ili na neki drugi način.

U prihode iz stavka 2. ovoga članka ne uračunavaju se iznosi s osnova naknada, odnosno pomoći iz socijalne skrbi utvrđeni ovom Odlukom te svi doplatci, naknade i potpore određene Zakonom o socijalnoj skrbi.

Iznos prihoda kućanstva iz stavka 2. ovoga članka umanjuje se za iznos koji na temelju propisa o obiteljskim odnosima samac ili član kućanstva plaća za uzdržavanje osobe koja nije član tog kućanstva.

Nezaposlena radno sposobna osoba može ostvariti pravo na jednokratnu novčanu naknadu utvrđenu ovom Odlukom, ako je uredno evidentirana kao nezaposlena osoba pri nadležnoj službi za zapošljavanje najmanje tri mjeseca prije podnošenja zahtjeva za ostvarivanje prava.

Članak 4.

Članak 13. mijenja se i glasi:

„Posebni uvjet ispunjavaju:

1. dijete, udovica i roditelji smrtno stradalog, zatočenog ili nestalog hrvatskog branitelja iz Domovinskog rata,
2. dijete hrvatskog ratnog vojnog invalida iz Domovinskog rata (sve skupine oštećenja organizma sukladno zakonu),
3. hrvatski ratni vojni invalidi iz Domovinskog rata (sve skupine oštećenja organizma sukladno zakonu),
4. dijete civilnog invalida iz Domovinskog rata,
5. ratni i civilni invalidi rata iz Zakona o zaštiti vojnih i civilnih invalida rata,
6. dijete poginulog, umrlog ili nestalog ratnog i civilnog invalida rata, pod okolnostima iz

Zakona o zaštiti vojnih i civilnih invalida rata.

Uz poseban uvjet pobliže označen u prednjem stavku korisnik mora zadovoljiti i uvjet prihoda propisan odredbom članka 12. ove Odluke, u iznosu uvećanom za 30 %.

U ostvarivanju prava utvrđenih ovom Odlukom, djeca, posvojenici i pastorčad osoba iz stavka 1. ovoga članka izjednačeni su.

Članak 5.

Članak 14. mijenja se i glasi:

„Visina iznosa naknade odobrava se sukladno stvarno iskazanim potrebama samca ili kućanstva koji zbog podmirenja izvanrednih troškova nastalih uslijed trenutnih životnih okolnosti na koje ne mogu utjecati nisu u mogućnosti podmiriti osnovne životne potrebe.

Visina naknade za samca/kućanstvo može iznositi najviše do 664,00 € na razini godine.

Gradonačelnik Grada Dubrovnika može u izuzetno opravdanim okolnostima zaključkom odrediti i veći iznos jednokratne novčane naknade.

Jednokratna novčana naknada odobrava se jednom u kalendarskoj godini, a iznimno se u opravdanim slučajevima može se odobriti i drugi put.

Članak 6.

 Iza članka 14. dodaje se članak 14.a koji glasi:

„Iznimno, zbog trenutačnih materijalnih teškoća nastalih zbog nesretnog slučaja, elementarne nepogode, velike štete u kućanstvu, skupog liječenja, nabavke nužnog ortopedskog pomagala koje nije na listi Hrvatskog zavoda za zdravstveno osiguranje te teške bolesti i slično, pravo na jednokratnu novčanu naknadu, prema ocjeni Odjela, mogu ostvariti podnositelji zahtjeva (samac ili kućanstvo) čija primanja prelaze iznos iz članka 12. stavak 1. ove Odluke, odnosno iznos iz članka 13. stavak 2. ove Odluke.“

Članak 7.

 Članak 17. mijenja se i glasi:

„Umirovljenici koji se uzdržavaju samo od mirovine čiji iznos nije dostatan za zadovoljenje osnovnih životnih potreba ostvaruju pravo na mjesečni novčani dodatak u iznosu od 39,82 €. Cenzus za ostvarivanje mjesečnog dodataka iznosi 265,45 € mirovine sa svim dodatcima i drugom vrstom prihoda.

Umirovljenici čija mirovina sa svim dodatcima ne prelazi iznos od 265,45 €, a čije su socijalne prilike posebno otegotne ostvaruju uvećani mjesečni dodatak od 66,36 € i to:

* umirovljenici koji od vlastite mirovine sami uzdržavaju jednog ili više članova obitelji,
* umirovljenici koji sami od vlastite mirovine podmiruju troškove najma stana te
* umirovljenici koji ostvaruju pravo na doplatak za pomoć i njegu temeljem uvjeta prihoda

sukladno Zakonu o socijalnoj skrbi.

Umirovljenicima koji se uzdržavaju samo od mirovine koja sa svim dodatcima iznosi od 265,46 € do 291,99 € isplatit će se dva puta godišnje iznos od 53,09 €, a umirovljenicima koji se uzdržavaju samo od mirovine koja sa svim dodatcima iznosi od 292,12 € do 331,81 € isplatit će se dva puta godišnje iznos od 39,82 €.“

Članak 8.

Članak 20. mijenja se i glasi:

„Svi korisnici inkluzivnog dodatka prve, druge i treće razine potpore prema evidenciji Zavoda ostvaruju pravo na mjesečni dodatak u iznosu od 40,00 € mjesečno.

Novčana pomoć isplaćuje se prema mjesečnom popisu Zavoda i ne može se ostvarivati retroaktivno sukladno Rješenju kojim je navedeno pravo priznato.“

Članak 9.

Članak 21. mijenja se i glasi:

„Samohranim roditeljima i jednoroditeljskim obiteljima kojima je Zavod priznao pravo na status roditelja njegovatelja isplaćivat će novčana pomoć u iznosu od 133,00 € mjesečno.

Zavod će mjesečno dostavljati Upravnom odjelu za obrazovanje, šport, socijalnu skrb i civilno društvo popis korisnika.“

Članak 10.

 Članak 31. mijenja se i glasi:

„Grad će sa Zavodom i drugim pružateljima socijalnih usluga razmjenjivati podatke o naknadama, pomoći i socijalnim uslugama u skladu s propisom kojim se uređuje zaštita osobnih podataka.“

Članak. 11.

Postupci započeti prije dana stupanja na snagu ove Odluke o izmjenama i dopunama Odluke o socijalnoj skrbi, dovršiti će se prema odredbama Odluke o socijalnoj skrbi („Službeni glasnik Grada Dubrovnika“, broj 13/22).

Članak 12.

Ova Odluka stupa na snagu osmoga dana od dana objave u "Službenom glasniku Grada Dubrovnika."

KLASA: 550-01/25-02/03

URBROJ: 2117-1-09-25-03

Dubrovnik, 23. siječnja 2025.

Predsjednik Gradskog vijeća:

**mr.sc. Marko Potrebica**, v.r.

-------------------------------------

**5**

Na temelju članka 35. Zakona o lokalnoj i područnoj (regionalnoj) samoupravi (“Narodne novine”, broj 33/01, 60/01, 1289/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20), članka 27. stavak 1. Zakona o ustanovama („Narodne novine“, broj 76/93, 29/97, 47/99, 35/08, 127/19, 151/22) i članka 39. Statuta Grada Dubrovnika (“Službeni glasnik Grada Dubrovnika”, broj 2/21), Gradsko vijeće Grada Dubrovnika na 39. sjednici, održanoj 23. siječnja 2025., donijelo je

**ODLUKU**

**o izmjeni Odluke o osnivanju Doma za starije osobe Ragusa**

Članak 1.

U Odluci o osnivanju Doma za starije osobe Ragusa („Službeni glasnik Grada Dubrovnika“, broj 6/22), mijenja se naziv Odluke te glasi „Odluka o osnivanju Centra za pružanje usluga u zajednici-centar za starije osobe Ragusa“.

Članak 2.

U članku 1. riječi „Dom za starije osobe Ragusa (u nastavku teksta: Dom)“ zamjenjuju se riječima „Centar za pružanje usluga u zajednici - centar za starije osobe Ragusa (u nastavku teksta Centar)“.

Članak 3.

U članku 4. stavak 1. riječi „Dom za starije osobe Ragusa“ zamjenjuju se riječima „Centar za pružanje usluga u zajednici-centar za starije osobe Ragusa“.

Članak 4.

U cijelom tekstu Odluke riječ „Dom“ u određenom padežu zamjenjuje se riječju „Centar“ u odgovarajućem padežu.

Članak 5.

Dom za starije osobe Ragusa dužan je uskladiti svoje opće akte s ovom Odlukom, te provesti promjenu naziva ustanove socijalne skrbi u sudskom registru kod nadležnog trgovačkog suda.

Članak 6.

Ova Odluka stupa na snagu osmog dana od dana objave u „Službenom glasniku Grada Dubrovnika“.

KLASA: 007-01/22-01/03

URBROJ: 2117-1-09-25-07

Dubrovnik, 23. siječnja 2025.

Predsjednik Gradskog vijeća:

**mr.sc. Marko Potrebica**, v.r.

-------------------------------------

**6**

Na temelju članka 35. točke 2. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 39. sjednici, održanoj 23, siječnja 2025., donijelo je

**O D L U K U**

**o kriterijima i rokovima za utvrđivanje programa i osiguravanje financijskih sredstava javnih potreba u tehničkoj kulturi Grada Dubrovnika**

Članak 1.

Ovom Odlukom utvrđuju se kriteriji i rokovi pri utvrđivanju programa javnih potreba u tehničkoj kulturi Grada Dubrovnika, za koje se sredstva osiguravaju u proračunu Grada Dubrovnika, način njihova raspoređivanja i dodjele kao i način praćenja njihova korištenja.

Članak 2.

Javne potrebe u tehničkoj kulturi Grada Dubrovnika jesu aktivnosti, poslovi i djelatnosti od lokalnog značaja udruga tehničke kulture, saveza i Zajednice tehničke kulture Grada Dubrovnika te klubova mladih tehničara pri osnovnim školama (u daljnjem tekstu: subjekti tehničke kulture) sukladno Zakonu o tehničkoj kulturi (u daljnjem tekstu: Zakon) .

Članak 3.

Iz proračuna Grada Dubrovnika financiraju se samo projekti i programi koji su utvrđeni Programom javnih potreba u tehničkoj kulturi Grada Dubrovnika, a kojima se osigurava kontinuirani razvoj i unapređivanje postojećeg standarda djelatnosti tehničke kulture koji zadovoljavaju potrebe Grada Dubrovnika te osiguravaju očuvanje njegove bogate tradicije u tehničkoj kulturi.

Članak 4.

Program javnih potreba u tehničkoj kulturi Grada Dubrovnika obuhvaća:

1. opće i posebne programe odgoja, obrazovanja i osposobljavanja djece i mladeži različitih dobnih skupina za stjecanje tehničkih, tehnoloških i informatičkih znanja i vještina kao što su:
	* elektrotehnika, elektronika, automatika i robotika,
	* graditeljstvo, modelarstvo i maketarstvo,
	* informatika i računalstvo,
	* strojarstvo i konstruktorstvo,
	* komunikacijska tehnika (radioamaterizam i sl.),
	* audiovizualne tehničke djelatnosti (film, video i fotografija),
	* astronautika i astronomija,
	* inovatorstvo,
	* tehničke discipline na vodi,
	* tehničke discipline u zrakoplovstvu,
	* automodelarstvo,
	* speleologija, planinarstvo i zaštita okoliša,
	* ronilačka djelatnost i zaštita podmorja,
	* djelovanje strukovnih udruga u tehničkoj kulturi,
	* druge srodne vještine i znanja iz područja tehničke kulture,

a provode ih subjekti tehničke kulture Grada Dubrovnika;

1. programe odgoja, obrazovanja i osposobljavanja darovite djece i djece s posebnim potrebama za stjecanje tehničkih, tehnoloških i informatičkih znanja i vještina;
2. programe tehničke kulture koje provode subjekti tehničke kulture za građanstvo;
3. programe prekvalifikacije i dokvalifikacije djelatnika u području tehničke kulture;
4. poticanje i promidžba tehničke kulture, osobito tehničko- tehnoloških inovacija:
	* organiziranje i sudjelovanje subjekata tehničke kulture na tradicionalnim školskim, gradskim, državnim i međudržavnim natjecanjima i smotrama, izložbama, utrkama i ostalim manifestacijama,
	* dodjela godišnjih i drugih nagrada u tehničkoj kulturi,
	* informativna i nakladnička djelatnost udruge tehničke kulture,
	* nabava stručne literature,
	* međunarodna suradnja i popularizacija tehničke kulture u Hrvatskoj i inozemstvu,
	* popularizacija tehničke kulture na lokalnoj razini;
5. nabava nove i održavanje postojeće opreme te održavanje objekata tehničke kulture u Gradu Dubrovniku.

Članak 5.

Iz proračuna Grada Dubrovnika sufinancirat će se programi koji ispunjavaju sljedeće kriterije:

1. da trajno i sustavno utječu na razvoj djelatnosti tehničke kulture;
2. da omogućuju većem broj djece, mladeži i ostalih dobnih skupina građana Grada Dubrovnika stjecanje tehničkih i tehnoloških znanja i vještina iz različitih područja tehničke kulture;
3. da su inovativni i da prate najnovija dostignuća s područja tehničke kulture;
4. da kontinuirano djeluju i provode programe veći broj godina, okupljaju velik broj djece, mladih i odraslih te da postižu zapažene rezultate na domaćoj i međunarodnoj razini;
5. da u svom djelovanju surađuju s većim brojem subjekata tehničke kulture;
6. da djeluju na području Grada Dubrovnika koja su deficitarna sadržajima tehničke kulture.

Članak 6.

Financijska sredstva iz proračuna Grada Dubrovnika neće se dodijeliti subjektima tehničke kulture:

* koji ne ispunjavaju kriterije navedene ovom Odlukom;
* koji nisu ostvarili programe ili nisu opravdali sredstva dobivena na temelju javnog poziva;
* koji su sredstva ostvarena na temelju javnog poziva trošili nenamjenski;
* koji se na javni poziv javljaju programima za koje su u cijelosti odobrena sredstva iz državnog proračuna ili drugih izvora;
* koji nisu realizirali programe iz prethodnih godina;
* čija se djelatnost financira prema posebnim propisima.

JAVNI POZIV ZA PREDLAGANJE PROJEKATA I PROGRAMA JAVNIH POTREBA U TEHNIČKOJ KULTURI

Članak 7.

Zajednica tehničke kulture Grada Dubrovnika raspisuje javni poziv za predlaganje projekata i programa javnih potreba u tehničkoj kulturi Grada Dubrovnika (u daljnjem tekstu: Poziv) na temelju kojeg će se utvrditi Program javnih potreba Grada Dubrovnika za iduću godinu.

Tekst poziva za predlaganje programa javnih potreba u tehničkoj kulturi Grada Dubrovnika objavljuje se na mrežnoj stranici Zajednice tehničke kulture Grada Dubrovnika ([www.ztk-du.hr](http://www.ztk-du.hr)) i na mrežnoj stranici Grada Dubrovnika ([www.dubrovnik.hr](http://www.dubrovnik.hr)).

Rok podnošenja prijava je trideset dana od dana objave poziva, osim ako pozivom nije propisan drukčiji rok, ali ne manji od 30 dana.

Tekst poziva sadrži uvjete koje subjekti tehničke kulture moraju ispuniti, rok u kojem se prijave podnose i način na koji se podnose.

Poziv se objavljuje nakon donošenja godišnjeg Programa javnih potreba u tehničkoj kulturi Grada Dubrovnika.

Članak 8.

Pravo na podnošenje prijedloga programa na poziv imaju subjekti tehničke kulture koji djeluju na području Grada Dubrovnika i registrirani su za djelatnost tehničke kulture.

Zajednica tehničke kulture Grada Dubrovnika dužna je pozvati udruge članice da iz svojih planova za sljedeću godinu predlože i objedine programe koje smatraju da je potrebno uvrstiti u Program javnih potreba u tehničkoj kulturi Grada Dubrovnika.

Udruga ne može samostalno podnijeti prijedlog programa koji je obuhvaćen objedinjenim prijedlogom programa udruga Zajednice tehničke kulture.

Udruge tehničke kulture s područja grada koje nisu članice Zajednice tehničke kulture Grada Dubrovnika mogu samostalno podnijeti prijedlog programa.

Članak 9.

Svaki prijavljeni prijedlog obvezno mora sadržavati:

1. opće podatke o predlagatelju projekta / programa, popis i detaljan opis programa s rokovima izvršenja;
2. broj sudionika uključenih u programe;
3. podatke o broju i stručnim kvalifikacijama osoba koje će izvoditi programe;
4. vrijeme i mjesto provođenja programa;
5. financijski plan, tj. specificirani troškovnik za izvođenje programa u kojem će navesti podatke o ukupnim troškovima programa, dijelu sredstava što ih osiguravaju iz vlastitih ili drugih izvora i prijedlog dijela sredstava koji treba osigurati iz proračuna Grada Dubrovnika.

Članak 10.

Izvršni odbor Zajednice tehničke kulture Grada Dubrovnika imenuje Povjerenstvo za provjeru ispunjavanja formalno-pravnih uvjeta predanih projekata i programa u području javnih potreba u tehničkoj kulturi Grada Dubrovnika (u daljnjem tekstu: Formalno-pravno povjerenstvo).

Formalno-pravno povjerenstvo se sastoji od 3 člana. Formalno-pravno povjerenstvo ima predsjednika i dva člana. Predsjednik i članovi Formalno-pravno povjerenstva se imenuju na godinu dana.

Dužnosti i ovlasti Formalno-pravno povjerenstva su:

1. prikupljanje prijava na javni poziv,
2. otvaranje zaprimljenih prijava na javni poziv;
3. utvrđivanje je li prijava dostavljena na pravi javni poziv i u zadanom roku;
4. utvrđivanje jesu li dostavljeni, potpisani i ovjereni svi obrasci i dokumentacija;
5. utvrđivanje je li zatraženi iznos sredstava unutar financijskih pragova postavljenih u javnom pozivu;
6. utvrđivanje jesu li prijavitelj i partnerske organizacije prihvatljivi sukladno uputama za prijavitelje;
7. utvrđivanje je li lokacija provedbe projekta ili programa prihvatljiva;
8. utvrđivanje je li projekt ili program sukladan uvjetima javnog poziva,
9. provjerava ispunjavanje drugih propisanih uvjeta javnog poziva;
10. donošenje odluke o neispunjavanju propisanih uvjeta javnog poziva;
11. utvrđivanje popisa prijava koje se upućuju na razmatranje i ocjenjivanje Povjerenstvu za ocjenjivanje.

Članak 11.

Odluku o prijedlozima projekata i programa te njihovu financiranju u smislu javne potrebe u tehničkoj kulturi Grada Dubrovnika donosi Povjerenstvo za ocjenjivanje projekata i programa u području javnih potreba u tehničkoj kulturi Grada Dubrovnika.

Gradsko vijeće osniva i imenuje Povjerenstvo za ocjenjivanje projekata i programa u području javnih potreba u tehničkoj kulturi Grada Dubrovnika. (u daljnjem tekstu: Povjerenstvo za ocjenjivanje) na prijedlog Zajednice tehničke kulture Grada Dubrovnika.

Povjerenstvo za ocjenjivanje ima predsjednika i četiri člana. Predsjednik i članovi Povjerenstvo za ocjenjivanje imenuju se na godinu dana.

Dužnosti i ovlasti Povjerenstvo za ocjenjivanje su:

1. proučiti tekst i obveznu dokumentaciju Javnog poziva te potpisati poslovnik i izjavu o nepristranosti i povjerljivosti,
2. ocijeniti projekte/programe na temelju unaprijed utvrđenih obrazaca,
3. prijave procijeniti objektivno, nepristrano i bez subjektivnih utjecaja,
4. preporučiti traženje dodatne dokumentacije ako ocijeni da je potrebna,
5. predlaganje projekata i programa i visine sredstava za sufinanciranje projekata i programa,
6. obavljanje drugih poslova utvrđenih Poslovnikom Povjerenstva

Povjerenstvo za ocjenjivanje vrednuje prijedloge projekata/programa sukladno sljedećim kriterijima:

|  |  |
| --- | --- |
| 1. **Institucionalna sposobnost prijavitelja**
 | **BODOVI (20)** |
| A.1 Iskustvo i stručna osposobljenost prijavitelja i partnera za provedbu planiranih aktivnosti projekta/programa  | 0 - 10 |
| A.2 Angažiranost prijavitelja i partnera u kandidiranju programa/projekata na javne pozive/natječaje za dodjelu financijskih sredstava na nacionalnoj, lokalnoj i područnoj (regionalnoj) i europskoj razini | 0 -10 |
| 1. **ukupan broj bodova** (maksimalan broj bodova: 20)
 |  |
| 1. **Relevantnost projekta/programa**
 | **BODOVI (30)** |
| B.1 Relevantnost projekta/programa u odnosu na ciljeve i prioritete te djelatnosti tehničke kulture koje je obuhvaćena Javnim pozivom i Uputama za prijavitelje  | 0 - 5 |
| B.2 Jesu li ciljevi projekta/programa jasno definirani i realno dostižni? | 0 - 5 |
| B.3 Jesu li aktivnosti projekta/programa jasne, opravdane, razumljive i provedive? | 0 - 5 |
| B.4 Jesu li rezultati jasno određeni i hoće li aktivnosti dovesti do ostvarivanja rezultata? | 0 - 5 |
| B.5 Ima li projekt/program jasno definirane korisnike (broj, dob, spol i sl.)? | 0 - 5 |
| B.6 Jesu li primarni korisnici projekta/programa djeca i mladi? | 0 - 5 |
| 1. **ukupan broj bodova** (maksimalan broj bodova: 30)
 |  |
| 1. **Proračun (troškovi)**
 | **BODOVI (30)** |
| C.1 Jesu li troškovi projekta/programa realni u odnosu na određene rezultate i predviđeno vrijeme trajanja? | 0 - 15 |
| C.2 Jesu li troškovi projekta usklađeni s planiranim aktivnostima projekta/programa?  | 0 - 15 |
| 1. **ukupan broj bodova** (maksimalan broj bodova: 30)
 |  |
| 1. **Prednosti u financiranju**
 | **BODOVI (20)** |
| D.1 Uključenost volontera u aktivnosti projekta/programa | 0 - 5 |
| D.2 Je li predviđena i osigurana vidljivost projekta/programa? | 0 - 5 |
| D.3 Članstvo u Zajednici tehničke kulture Grada Dubrovnika | 0 ili 10 |
| 1. **ukupan broj bodova** (maksimalan broj bodova: 20)
 |  |
| **UKUPNO A+B+C+D (maksimalan broj bodova: 100)** |  |

Izvršni odbor Zajednice tehničke kulture Grada Dubrovnika na temelju prijedloga Povjerenstva za ocjenjivanje, donosi Odluku o sufinanciranju projekata i programa u tehničkoj kulturi Grada Dubrovnika.

Odluku o sufinanciranju projekata i programa u tehničkoj kulturi Grada Dubrovnika s popisom usvojenih projekata i programa s iznosom dodijeljenih sredstava bit će objavljena na mrežnoj stranici Zajednice tehničke kulture Grada Dubrovnika ([www.ztk-du.hr](http://www.ztk-du.hr)) i na mrežnoj stranici Grada Dubrovnika ([www.dubrovnik.hr](http://www.dubrovnik.hr)).

Članak 12.

Sukladno Programu javnih potreba u tehničkoj kulturi Grada Dubrovnika, Zajednica tehničke kulture Grada Dubrovnika s nositeljima programa sklapa Ugovor o dodjeli financijskih sredstava za Program javnih potreba u tehničkoj kulturi Grada Dubrovnika (u daljnjem tekstu: Ugovor).

Ugovorom se određuje ostvarenje programa i korištenje odobrenih sredstava, rok ostvarenja programa, visina odobrenih sredstava s planom isplate, obveza podnošenja i obvezni sadržaj godišnjeg izvješća o izvršenju programa, te obveza korisnika sredstava da u slučaju objektivnih poteškoća koje onemogućavaju izvršenje programa o tome obavijesti Zajednicu tehničke kulture Grada Dubrovnika.

Zajednica tehničke kulture Grada Dubrovnika će na temelju obrazloženog zahtjeva korisnika sredstava utvrditi opravdanost neizvršenja programa te eventualne promjene ugovornih obveza.

Članak 13.

Nadzor nad realizacijom pojedinog programa provodi Zajednica tehničke kulture Grada Dubrovnika na temelju dostavljenih izvješća o izvršenju ugovorenog programa javnih potreba u tehničkoj kulturi Grada Dubrovnika.

Zajednica tehničke kulture Grada Dubrovnika i Upravni odjel za obrazovanje, šport, socijalnu skrb i civilno društvo Grada Dubrovnika u svakom trenutku imaju pravo nadzora nad realizacijom projekta koji je financiran na temelju Ugovora.

Ako ugovorni obveznik u zadanom roku ne podnese izvješće o izvršenju programa ili se na osnovi dostavljenog izvješća i uvida u dokumentaciju utvrdi da program nije realiziran sukladno obvezama Ugovora, korisnik sredstava dužan je vratiti primljena sredstva u roku od 30 dana od dana isteka ugovornog roka za izvršenje programa.

Članak 14.

Ova odluka stupa na snagu osmog dana od dana objave u „Službenom glasniku Grada Dubrovnika“.

KLASA: 630-01/24-01/05

URBROJ: 2117-1-09-25-04

Dubrovnik, 23. siječnja 2025.

Predsjednik Gradskog vijeća:

**mr.sc. Marko Potrebica**, v.r.

-------------------------------------

**7**

Na temelju članka 26. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provede udruge („Narodne novine“, broj 26/15. i 37/12.), članka 17. Odluke o financiranju programa, projekata i manifestacija koje provode udruge i druge organizacije civilnog društva („Službeni glasnik Grada Dubrovnika“ broj 23/18., 11/19. i 14/21.) i članka 39. Statuta Grada Dubrovnika („Službeni glasnik Grada Dubrovnika“ broj 2/21), Gradsko vijeće Grada Dubrovnika na 39. sjednici, održanoj 23. siječnja 2025., donijelo je

**O D L U K U**

**o imenovanju Povjerenstva za provjeru ispunjavanja propisanih uvjeta**

**javnih poziva Grada Dubrovnika za 2025. godinu**

Članak 1.

Ovom Odlukom imenuju se članovi Povjerenstva za provjeru ispunjavanja propisanih uvjeta javnih poziva Grada Dubrovnika za 2025. godinu (u daljnjem tekstu: Povjerenstvo).

Članak 2.

Za članove Povjerenstva imenuju se:

* Tereza Rubin, predsjednik
* Ivana Burin, član
* Karolina Matuško, član
* Aneta Vidak, član
* Ivana Krešić, član.

Članak 3.

Zadaće Povjerenstva su:

* otvaranje zaprimljenih prijava;
* utvrđivanje je li prijava dostavljena na pravi javni poziv i u zadanom roku;
* utvrđivanje jesu li dostavljeni, potpisani i ovjereni svi obrasci i dokumentacija;
* utvrđivanje jesu li prijavitelj i partnerske organizacije prihvatljivi sukladno uputama za prijavitelje;
* utvrđivanje je li lokacija provedbe programa, projekta ili manifestacije prihvatljiva;
* utvrđivanje je li program, projekt ili manifestacija sukladan uvjetima javnog poziva;
* provjera ispunjavanja drugih propisanih uvjeta javnog poziva;
* donošenje odluke o neispunjavanju propisanih uvjeta javnog poziva;
* utvrđivanje popisa prijava koje se upućuju na razmatranje i ocjenjivanje povjerenstvu za ocjenjivanje programa, projekata ili manifestacija.

Povjerenstvo donosi odluku koje se prijave upućuju u daljnju proceduru, odnosno stručno ocjenjivanje, a koje se odbijaju iz razloga neispunjavanja propisanih uvjeta javnog poziva. Povjerenstvo sastavlja zapisnik koji se dostavlja nadležnom upravnom odjelu vezano za svaki poziv posebno.

Članak 4.

Članovi Povjerenstva imenuju se na mandat od 1 (jedne) godine i mogu se ponovno imenovati.

Članak 5.

Ova odluka stupa na snagu osmog dana od dana objave u „Službenom glasniku Grada Dubrovnika“.

KLASA: 024-01/25-03/02

URBROJ: 2117-1-09-25-03

Dubrovnik, 23. siječnja 2025.

Predsjednik Gradskog vijeća:

**mr.sc. Marko Potrebica**, v.r.

-------------------------------------

**8**

Na temelju članka 6. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, broj 26/15. i 37/21.), članka 11. Odluke o financiranju programa, projekata i manifestacija koje provode udruge i druge organizacije civilnog društva („Službeni glasnik Grada Dubrovnika“, broj 23/18., 11/19. i 14/21.) i članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 39. sjednici, održanoj 23. siječnja 2025., donijelo je

**O D L U K U**

**o imenovanju Povjerenstva za izravnu dodjelu financijskih sredstava**

Članak 1.

Ovom Odlukom imenuju se članovi Povjerenstva za izravnu dodjelu financijskih sredstava (u daljnjem tekstu: Povjerenstvo).

Članak 2.

Za članove Povjerenstva imenuju se:

* Romana Malohodžić, predsjednik
* Nikola Đurić, član
* Pavo Jančić, član
* Ružica Savić, član
* Ružica Marković, član.

Članak 3.

Zadaće Povjerenstva su:

* predlaganje financiranja ili odbijanja pojedinog programa, projekta ili manifestacije;
* provjeriti sve formalne uvjete, kao i Registar projekata kako ne bi došlo do dvostrukog financiranja programa, projekta i manifestacije prije odobravanja izravne dodjele financijskih sredstava;
* po odobravanju financijskih sredstava izravnom dodjelom, u svrhu unošenja u Registar projekata Povjerenstvo je dužno dostaviti nadležnom upravnom odjelu sljedeće podatke za odobreni program, projekt ili manifestaciju :
* naziv udruge/organizacije
* naziv programa/projekta/manifestacije,
* iznos odobrenih sredstava.

Odredbe ove Odluke se na odgovarajući način primjenjuju i kada se udrugama odobravaju nefinancijske podrške u pravima, pokretninama i nekretninama.

Članak 4.

Članovi Povjerenstva imenuju se na mandat od 1 (jedne) godine i mogu se ponovno imenovati.

Članak 5.

Ova Odluka stupa na snagu osmog dana od dana objave u „Službenom glasniku Grada Dubrovnika“.

KLASA: 024-01/25-03/03

URBROJ: 2117-1-09-25-03

Dubrovnik, 23. siječnja 2025.

Predsjednik Gradskog vijeća:

**mr.sc. Marko Potrebica**, v.r.

-------------------------------------

**9**

Na temelju članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 39. sjednici, održanoj 23. siječnja 2025., donijelo je

**MJERE SOCIJALNOG PROGRAMA**

**GRADA DUBROVNIKA ZA 2025. GODINU**

Mjere socijalnog programa Grada Dubrovnika za 2025. godinu predstavljaju kontinuirane procese koji imaju za cilj očuvanje životnog standarda građana, primjereno zadovoljavanje potreba socijalno osjetljivih skupina, te unaprjeđenje kvalitete života svih dobnih skupina.

Osim prava na pomoć u podmirenju troškova stanovanja i obroka u pučkoj kuhinji, koji se jamče svim građanima Republike Hrvatske kojima prijeti siromaštvo, u Dubrovniku su tim građanima, kao i onima izloženima socijalnoj isključenosti (npr. osobe s invaliditetom, starije osobe) dostupna i mnoga druga prava i pomoći.

Podmirujemo dio njihovih troškova stanovanja, prehrane, pojedinih zdravstvenih i socijalnih usluga kada su im nužne, te usluge javnoga gradskog prijevoza. Umirovljenicima i starijim osobama bez osobnog prihoda dodatno pomažemo i mjesečnom novčanom potporom.

Svim tim socijalnim mjerama prije svega nastojimo ublažiti posljedice teških životnih okolnosti, ali i osnažiti građane kako bi se u budućnosti samostalno mogli nositi sa životnim izazovima.

Obveza borbe protiv socijalne isključenosti definirana je temeljnim međunarodnim dokumentima, primjerice Milenijskom deklaracijom, Milenijskim ciljevima razvoja Ujedinjenih naroda, te Europskom socijalnom poveljom kojom se posebno ističe "pravo na zaštitu od siromaštva i socijalne isključenosti" kao jedno od temeljnih građanskih prava. Socijalna prava podrazumijevaju pravo građana na korištenje civilizacijskih stečevina društva u kojem žive, i spadaju u skup ljudskih prava kojem pripadaju i građanska i politička prava, te proistječu iz Ustava i zakona, i kreiraju se i implementiraju kroz socijalne programe i aktivnosti raznih sudionika.

Nacionalnim planom borbe protiv siromaštva i socijalne isključenosti za razdoblje od 2021. do 2027. godine, kao nastavak Strategije borbe protiv siromaštva i socijalne isključenosti u Republici Hrvatskoj (2014. - 2020.) predviđa se nastavak provođenja mjera i aktivnosti usmjerenih socijalnom uključivanju socijalno osjetljivih skupina.

Starije osobe sukladno Ustavu Republike Hrvatske, Zakonu o socijalnoj skrbi i Obiteljskom zakonu prepoznate su kao skupina koja zahtjeva dodatnu društvenu brigu i odgovornost. Zakonom o socijalnoj skrbi definirane su starije osobe kao osobe koje su navršile 65 i više godina života, te su prepoznate kao korisnici socijalne skrbi. Starije osobe su korisnička skupina kojoj su potrebni određeni oblici društvene pomoći zbog njihovih oslabljenih funkcionalnih sposobnosti i nemogućnosti samostalnog zadovoljavanja osnovnih životnih potreba.

Socijalne usluge u sustavu socijalne skrbi iznimno su bitan dio usluga u širem smislu kojima se osigurava poboljšanje kvalitete života i jačanje socijalne kohezije na temelju jednakih prilika i jednake brige za socijalno osjetljive skupine. Nacionalnim planom su utvrđeni prioriteti razvoja socijalnih usluga, te su iskazane potrebe za različitim oblicima skrbi, kako institucijskim tako i izvaninstitucijskim, s ciljem postizanja sustavnog i cjelovitog plana skrbi usklađenog s potrebama korisnika.

Povećanje dostupnosti socijalnih usluga u okviru kojeg će se provoditi mjere usmjerene na osiguravanje primjerenih usluga za starije osobe i osobe kojima je potrebna intenzivna skrb koje podrazumijevaju pružanje izvaninstitucijske podrške, ali i osiguravanje dostatnih smještajnih kapaciteta kroz izgradnju Centra za starije osobe koji će uz osiguravanje usluge smještaja pružati i raznovrsne izvaninstitucijske usluge radi poboljšanja kvalitete življenja u vlastitom domu te osiguravati integrirane socijalne i zdravstvene skrbi na primarnoj razini.

Otvaranjem doma Ragusa i izgradnjom Centra za starije osobe zadovoljit će se potrebe smještaja dubrovačkih umirovljenika i izvaninstitucijske potrebe osoba treće životne dobi.

Mjerama socijalnog programa obuhvaćene su i demografske mjere, kao što je dar za novorođeno dijete i subvencija najma stana mladim podstanarskim obiteljima, subvencija najma stana obiteljima slabijeg materijalnog statusa, sufinanciranje medicinski pomognute oplodnje.

Mjere socijalnog programa također obuhvaćaju projekte i aktivnosti koji unaprjeđuju zdravlje, zdravstvenu skrb i kvalitetu života građana Dubrovnika.

Grad Dubrovnik jedan je od osnivača Hrvatske mreže zdravih gradova, u suradnji s kojom se planira izraditi novi Plan za zdravlje Grada Dubrovnika, kojim bi se izvijestilo o aktivnostima projekta u prethodnoj fazi te redefiniralo prioritetna područja aktivnosti projekta „Dubrovnik zdravi grad“ u sljedećoj fazi.

Organizacije civilnoga društva prepoznate su kao akteri u pružanju različitih tipova socijalnih usluga, poput osoba s invaliditetom i ostalih ranjivih društvenih skupina. Stoga Grad Dubrovnik dugi niz godina na različite načine surađuje s organizacijama civilnoga društva na pružanju usluga kao i njihov daljnji razvoj.

Temeljem Strategije za izjednačavanje mogućnosti za osobe s invaliditetom Grada Dubrovnika te trogodišnjeg javnog poziva za sufinanciranje projekata i programa koje provode udruge osoba s invaliditetom i udruge djece s teškoćama u razvoju, i u 2025. nastavit će se sufinancirati programske aktivnosti, što će omogućiti njihovu opstojnost i kontinuitet djelovanja za dobrobit osoba s invaliditetom i djece s poteškoćama u razvoju.Za ovu namjenu osigurana su sveukupna sredstva od 420.000,00 eura za sljedeće tri godine, te su uvećana više od 50 posto nego za prošlogodišnje trogodišnje razdoblje.

Grad Dubrovnik je i prvi grad u Hrvatskoj koji je u svom proračunu izdvojio zasebnu stavku za sportske programe osoba s invaliditetom, a koja je od 2022. godini višestruko rasla. Za ovaj program u idućoj godini sveukupno je rezervirano 130.000,00 eura. Sufinanciranjem ovakvih programa Grad Dubrovnik želi potaknuti bavljenje sportom osoba s invaliditetom, te utjecati na povećanje kvalitete života djece i mladih s invaliditetom kroz provođenje sportskih programa treninga i natjecanja u sportskim klubovima.

U 2025. godini osigurana su sredstva za opremanje Centra za pružanje usluga u zajednici namijenjenog djeci s teškoćama u razvoju i osobama s intelektualnim teškoćama iznad 21 godine. Za ovu namjenu osiguran je iznos od 1.500,000,00 €.

Dana 1. siječnja 2024. godine stupio je na snagu Zakon o inkluzivnom dodatku (N.N. 126/23). Pravo na osobnu invalidninu koje se ostvarivalo temeljem Zakona o socijalnoj skrbi objedinjeno je s još četiri prava u pravo na inkluzivni dodatak. Korisnici prve, druge i treće razine potpore su osobe s najtežim stupnjem oštećenja, te će se tim korisnicima nastaviti isplaćivati mjesečni dodatak.

Područje skrbi o obitelji, djeci mladima je izuzetno važno zbog izuzetno nepovoljne socijalne slike u kojoj mladi ljudi napuštaju Republiku Hrvatsku posljednjih nekoliko godina. U nekoliko istraživanja dobivenim pokazateljima vidljivo kako su mladi sve neaktivniji i neinformiraniji. Grad Dubrovnik pokušava aktivnom politikom prema djeci i mladima suzbiti te negativne trendove.

Grad Dubrovnik već godinama uspješno nosi titulu Grada prijatelja djece (nacionalnog programa Saveza Društava Naša djeca) dobivajući svake godine priznanje kroz jednu od nagrada za naj akciju godine. Grad Dubrovnik kroz financiranje, savjetovanje i neposredno izvršavanje programa potiče razvoj programa i usluga za djecu.

Grad Dubrovnik će neposrednim djelovanjem kroz vlastite programe, kao i posrednim djelovanjem kroz podršku udrugama mladih, aktivno raditi na razvoju politike za djecu i mlade. U području skrbi o obitelji naglasak će biti na stvaranju jake mreže za sprječavanje i suzbijanje nasilja u obitelji, kao i stvaranje jake mreže za prevenciju ovisnosti kod djece i mladih.

Poseban naglasak u 2025. bit će na osnaživanju novoosnovane gradske javne ustanove, Centra za djecu, mlade i obitelj Dubrovnik, koja će preuzeti koordinaciju programa i projekata koji će se održavati u prostoru Centra i obližnjeg TUP-a, kao i koordinaciju i provedbu brojnih gradskih projekata za djecu i mlade, kao što su Dubrovački zimski festival, Dubrovački karnevo, Forum mladih Grada Dubrovnika, Međunarodni dan dječjih prava i Međunarodni dan mladih.

**Ostvarivanje mjera socijalne skrbi u 2024. godini**

Grad Dubrovnik osigurao je dodatna sredstva za ostvarivanje novčanih naknada i socijalnih usluga građanima u većem opsegu nego što je utvrđeno Zakonom o socijalnoj skrbi. Naknada za troškove stanovanja koja je u nadležnosti jedinica lokalne samouprave isplaćivala se sukladno Odluci o socijalnoj skrbi.

Za ovu namjenu u 2024. isplaćeno je 135.824,85 € za 134 korisnika zajamčene minimalne naknade. Od ukupnog broja korisnika 116 je samaca, obitelji je 18.

U 2024. godini prehranu u pučkoj kuhinji koristilo je ukupno 101 nositelj za 132 korisnika, što je za desetak korisnika manje u odnosu na 2023. godinu.

Upravni odjel za  obrazovanje, šport, socijalnu skrb i civilno društvo Grada Dubrovnika ima unutar svoje djelatnosti skrb o beskućnicima u objektu hotel Vis II. koji je još uvijek u funkciji „privremenog prihvatilišta“.

U objektu trenutno borave 34 osobe, 9 žena i 25 muškaraca. 18 osoba su korisnici zajamčene minimalne naknade, 2 korisnika su HRVI, 5 je umirovljenika, 5 osoba su zaposleni. Prema obiteljskom statusu u Prihvatilištu su smještene: jedna peteročlana obitelj, tri dvočlane obitelji, a ostale osobe su samci. Procjenjuje se da svega 15-ak ima opravdanu potrebu za smještajem u prihvatilište dok ostali imaju druge mogućnosti za samostalan život ili im je potrebna druga vrsta podrške a ne smještaj u prihvatilištu. 10 korisnika su stariji od 65 godina, od kojih troje nisu u mogućnosti u cijelosti skrbiti o svojim potrebama, ali odbijaju bilo kakvu mogućnost smještaja u domove za odrasle osobe.

Dvoje osoba imaju prijavljen boravak, a svi ostali imaju prebivalište u Dubrovniku. Svi imaju zdravstvenu zaštitu.16 je korisnika usluge prehrane u pučkoj kuhinji. Sve osobe iznad 65 godina, korisnici zajamčene minimalne naknade i korisnici pučke kuhinje imaju besplatnu pokaznu kartu za javni gradski prijevoz. Korisnicima koji imaju troškove za lijekove ili liječenje odobrava se jednokratna novčana naknada.

U 2024. godini ukupno je 476 umirovljenika primilo novčani dodatak na mirovinu.

U Gradu Dubrovniku je 148 korisnika iznad 65 godina koji nemaju vlastitu mirovinu, te im je osigurana novčana pomoć u iznosu od 39,82 € mjesečno.

Mjerom subvencija najma stana osobama slabijeg materijalnog statusa u 2024. godini obuhvaćeno je ukupno 163 korisnika. Samaca je 10, dvočlanih obitelji je 19, tročlanih je 29, a četveročlanih i više je 105 korisnika.

Mladi do 35 godina života, koji prelaze zadani cenzus kao osobe slabijeg materijalnog statusa, također ostvaruju subvenciju za najma stana. Ovu mjeru koristi 36 korisnika, od kojih je 15 samaca, 2 dvočlanih kućanstava, 12 tročlanih, a četveročlanih i više su 4 kućanstava.

Jednokratni novčani dar za novorođeno dijete u 2024. godini je ostvarilo je 291 korisnik, a ukupno je 411 korisnika koristilo stalnu godišnju naknadu za treće i svako daljnje novorođeno dijete.

|  |  |  |
| --- | --- | --- |
| Vrsta prava | Broj korisnika | Iznos |
| Troškovi stanovanja | 134 | 135.824,85 |
| Pučka kuhinja | 132 | 252.348,26 |
| Godišnja potpora djeci nezaposlenih samohranih roditelja | 29 | 6.989,00 |
| Novčani dar korisnicima ZMN-a | 147 | 44.100,00 |
| Jednokratne novčane naknade | 285 | 83.934,77 |
| Dodatak na mirovinu do 256,45  | 249 | 152.139,66 |
| Dodatak na mirovinu od 265,46 do 331,81 € | 227 | 30.594,17 |
| Troškovi pogreba | 2 | 1.073,14 |
| Mjesečni dodatak korisnicima osobne invalidnine | 473 | 228.924,55 |
| Novčana pomoć samohranim roditeljima njegovateljima | 8 | 11.148,48 |
| Subvencije za najam stana mladima | 36 | 34.666,55 |
| Subvencije za najam stana osobama slabijeg materijalnog statusa  | 163 | 317.229,99 |
| Novčana pomoć starijima od 65 | 148 | 74,264,30 |
| Dar za novorođeno dijete | Jednokratni dar - 291Stalna godišnja naknada - 411 | 445.032,48 |
| Božićnice umirovljenici | 463 | 81.650 |
| Božićnice korisnici osobne invalidnine | 438 | 65.700,00 |
| Božićnice stariji od 65 bez vlastitih prihoda | 146 | 29.200,00 |
| Ukupno | 3771 | 1.994.790,1 |

**ZDRAVLJE I ZDRAVSTVENI NADSTANDARD**

Sklopljen je ugovor s Domom zdravlja Dubrovnik za rad ambulante na otoku Koločepu. U tu svrhu osigurana su sredstva u visini od 19.500,00 € za troškove plaće i dodatka na plaću za liječnika obiteljske medicine.

Sklopljen je ugovor o poslovnoj suradnji s medicinsko biokemijskim laboratorijem u svrhu osiguranja pružanja primarne zdravstvene zaštite laboratorijskih usluga stanovnicima naselja Mokošica, Ukupan iznos za ugovoreno razdoblje od 1. siječnja do 31. prosinca 2024. iznosi 15.700,00 €.

Sklopljen je ugovor s Gradskim društvom crvenog križa Dubrovnika za provođenje redovne djelatnosti temeljem Zakona o Hrvatskom crvenom križu. Za redovnu djelatnost u 2024. ukupno je isplaćeno 219.600,00 €.

Grad Dubrovnik u suradnji s razvojnom agencijom DURA proveo je program osposobljavanja za njegovatelje starijih i nemoćnih osoba zbog nedostatka navedenog kadra na području Dubrovnika. Program osposobljavanja provelo je Učilište „Magistra“ iz Zagreba.

Troškove edukacije iznosili su 6.000,00 €. Program je završilo 9 polaznika.

Sklopljeni su ugovori sa 8 udruga iz područja zdravlja za sufinanciranje programa, projekata i manifestacija iz područja zdravlja i zdravstvene skrbi za 2024. godinu u ukupnoj vrijednosti od 29.994,00 €.

**MJERE STRATEGIJE ZA OSOBE S INVALIDITETOM**

Mjere Strategije za osobe s invaliditetom provode se kroz 14 područja povezanih s različitim dimenzijama kvalitete života i sustava pružanja usluga građanima. Strategija potiče i promiče aktivno uključivanje i ravnopravno sudjelovanje osoba s invaliditetom u društvu te sprječavanje bilo kakve diskriminacije i osnaživanje svih oblika društvene solidarnosti.

U području odgoja i obrazovanja financirao se projekt „Pomagači u vrtiću“, te projekt „Asistent u nastavi“. U Školi s posebnim programom osiguravaju se sredstva za plaće medicinske sestre, fizioterapeuta, pedagoga i edukatora – rehabilitatora. Grad Dubrovnik stipendira 5 studenata s invaliditetom.

U području socijalne skrbi izdvojeno je 251.333,03 €, od čega 228.924,55 € za dodatak 473 korisnika osobne invalidnine. Za novčane pomoći za liječenje, rehabilitaciju i nabavu pomagala izdvojeno je 11.260,00 €, a za novčane pomoći samohranim roditeljima njegovateljima 11.148,48 €.

Prijevoz osoba s invaliditetom obavlja se specijaliziranim vozilom za osobe s invaliditetom. Uslugu izvršava Libertas Dubrovnik. Tu uslugu trenutno koristi 79 osoba s invaliditetom. U 2024. godini za ovu namjenu u Proračunu Grada Dubrovnika osiguran je iznos od 62.000 €. 2 korisnika se svakodnevno prevoze na posao, 2 korisnika se prevoze u osnovnu školu, a 1 korisnik koristi svakodnevno prijevoz do Poliklinike Glavić. Ostali korisnici uslugu koriste povremeno. Prosječni dnevni broj korisnika je 10. Ukupan broj prijeđenih kilometara od 1.1.2024. do 31.10. 2024 iznosi 23.314.

Grad Dubrovnik i Libertas - Dubrovnik sklopili su ugovor o prijevozu osoba s invaliditetom. Prijevoz se osigurava korisnicima Centra za rehabilitaciju Josipovac koji imaju prebivalište na području Dubrovnika. Za ovu namjenu osiguran je iznos od 33.200,00 €.

Za održavanje dizala za osobe s invaliditetom na dubrovačkim plažama izdvojeno je 8.699,99 €.

Sklopljen je ugovor s Općom bolnicom Dubrovnik o donaciji za nastavak provođenja programa fizioterapeuta za potrebe djece korisnika dnevnog boravka udruge „Dva skalina“ u iznosu od 13.600,00 €.

Sklopljeni su ugovori sa 6 sportskih klubova za provedbu programa sportskih aktivnosti za djecu s teškoćama u razvoju i osobe s invaliditetom. Za sufinanciranje programa u 2024. godini osiguran je iznos od 110.082,00 €.

U sklopu Javnog poziva za predlaganje programa iz područja skrbi za osobe s invaliditetom i djecu s teškoćama u razvoju za razdoblje 2022., 2023. i 2024. godine, a prema prijedlogu Povjerenstva za ocjenjivanje programa, projekata ili manifestacija u okviru socijalnog programa Grada Dubrovnika sklopljeni su ugovori sa 9 udruga koje provode programe namijenjene osobama s invaliditetom i djeci s teškoćama u razvoju u ukupnom iznosu od 94.399,22 €. Za razliku od drugih sličnih programa jedino se u ovom slučaju raspisuje javni poziv za trogodišnje razdoblje, a sve kako bi se osigurala dodatna stabilnost djelovanja i ostvarenje programa i projekata udruga.

**Razvoj mreže programa i projekata u području skrbi za djecu, obitelj i mlade**

U 2024. godini Centar za djecu, mlade i obitelj Dubrovnik se financirao u iznosu od 182.525,99 €.

Također su se nastavili brojni projekti za djecu i mlade, kako u Centru za djecu, mlade i obitelj Dubrovnik, tako i projekti udruga i organizacija civilnog društva te programi koje izravno organizira Grad Dubrovnik, poput Foruma mladih, Dubrovačkog karnevala, Šarene zime u Uvali i Božića u Mokošici u okviru Dubrovačkog zimskog festivala te Međunarodnog dana mladih.

Forum mladih je realiziran punim kapacitetom. Tako smo, uz organiziranje forumskih radionica i završnih priredbi uživo, nastavili s objavljivanjem video zapisa, uključujući izjave mladih umjetnika o motivaciji i inspiraciji za njihove radove, kao i o razlozima sudjelovanja u Forumu mladih Grada Dubrovnika.

U području skrbi o obitelji kroz javni poziv nastavljeno je financiranje mreže zaštite od nasilja u obitelji u projektu BON (bez obiteljskog nasilja) u iznosu od 19.908 €.

Važna aktivnost u ovom području bila je priprema za osnivanje javne gradske ustanove Centar za djecu, mlade i obitelj Dubrovnik, koja će, nakon što je u listopadu 2024. Gradsko vijeće Grada Dubrovnika prihvatilo Odluku o osnivanju Centra, početi s radom početkom 2025

**MJERE SOCIJALNOG PROGRAMA ZA 2025. GODINU**

**1. SOCIJALNA SKRB**

Sukladno Zakonu o socijalnoj skrbi, jedinice lokalne i područne (regionalne) samouprave dužne su osigurati sredstva za obavljanje djelatnosti socijalne skrbi sukladno Zakonu i posebnim propisima, u skladu sa socijalnim planom na svom području.

Veliki gradovi i gradovi sjedišta županija dužni su u svom proračunu osigurati sredstva za naknadu za troškove stanovanja korisnicima zajamčene minimalne naknade, uslugu prehrane u pučkim kuhinjama, kao i pružanje usluga smještaja u prihvatilišta ili prenoćišta za beskućnike na način propisan Zakonom.

Jedinice lokalne i područne (regionalne) samouprave mogu osigurati sredstva za ostvarivanje novčanih naknada i socijalnih usluga stanovnicima na svom području u većem opsegu nego što je utvrđeno Zakonom, na način propisan njihovim općim aktom, ako u svom proračunu imaju za to osigurana sredstva.

**1.1. PREHRANA U PUČKOJ KUHINJI**

Korisnici: Socijalno ugroženi samci i obitelji

Broj korisnika: 150

Potrebna sredstva: 220.000,00 €

Pravo na prehranu u Pučkoj kuhinji imaju sljedeće kategorije građana s prijavljenim prebivalištem na području Grada Dubrovnika:

* samac koji je ostvario prosječni mjesečni prihod u tri mjeseca koja prethode mjesecu u kojem je podnesen zahtjev ili pokrenut postupak po službenoj dužnosti, koji ne prelazi 250% Zakona o socijalnoj skrbi, a da u svom vlasništvu, osim stana koji koristi za stanovanje, nema drugi stan ili kuću, kao ni ostala dobra veće materijalne vrijednosti (vozilo, plovilo i sl.);
* obitelj koja je ostvarila prosječni mjesečni prihod u tri mjeseca koja prethode mjesecu u kojem je podnesen zahtjev, ili pokrenut postupak po službenoj dužnosti, koji ne prelazi 350% osnovice Zakona o socijalnoj skrbi.
* ako u obitelji živi više od dvije osobe, iznos prihoda utvrđen za dvočlanu obitelj uvećava se za svakog daljnjeg člana za 100% osnovice Zakona o socijalnoj skrbi, uz uvjet da u svom vlasništvu, osim stana koji koristi za stanovanje, nema drugi stan ili kuću, kao ni ostala dobra veće materijalne vrijednosti (vozilo, plovilo i sl.).

Zahtjev za korištenje prehrane u Pučkoj kuhinji podnosi Hrvatskom zavodu za socijalni rad -područni ured Dubrovnik.

Zahtjev za korištenje prehrane u Pučkoj kuhinji podnosi se najkasnije do petnaestog dana u mjesecu prije početka mjeseca u kojem će korisnik započeti korištenje prehrane, a ostvarivanje prava počinje od prvog dana mjeseca koji slijedi nakon podnošenja zahtjeva.

**1.2. SUBVENCIONIRANJE JAVNOG GRADSKOG PRIJEVOZA ZA UMIROVLJENIKE I**

 **OSTALE SOCIJALNE KATEGORIJE**

Broj korisnika: 7000

Potrebna sredstva: 132.000,00 €

Svim osobama s prebivalištem na području Grada Dubrovnika uključujući osobe Europskog gospodarskog prostora u skladu sa Zakonom o državljanima država članica Europskog gospodarskog prostora i članovima njihovih obitelji („Narodne novine br. 66/19,53/20,144/20 i 114/22) koji imaju navršenih 65 godina života osigurat će se besplatni javni gradski prijevoz.

Karta u javnom gradskom prijevozu subvencionira se za:

* korisnike zajamčene minimalne naknade i korisnike pučke kuhinje koji imaju prebivalište na području Grada Dubrovnika,
* korisnike Josipovog doma za žrtve nasilja u obitelji,
* višestruke dobrovoljne darivatelje krvi i to: za muškarce po kriteriju 25, a za žene 20 darivanja koji imaju prebivalište na području Grada Dubrovnika,
* volontere koji imaju ugovor o volontiranju u socijalno-humanitarnim udrugama osoba s invaliditetom i udrugama za djecu i mlade, ako pravo na troškove prijevoza ne ostvaruju po nekoj drugoj osnovi, a imaju prebivalište na području Grada Dubrovnika,
* osobe s invaliditetom koji imaju prebivalište na području Grada Dubrovnika, ako pravo na troškove prijevoza ne ostvaruju po nekoj drugoj osnovi i to:
* slijepe osobe,
* gluhe osobe,
* osobe s umjerenim, težim i teškim intelektualnim teškoćama,
* osobe s autizmom,
* osobe na dijalizi i osobe s transplantiranim organima,
* osobe s utvrđenim funkcionalnim poremećajima i motoričkim oštećenjima ekstremiteta (multipla skleroza, cerebralna paraliza, mišićna distrofija),
* osobe oboljele od težih duševnih bolesti,
* korisnike inkluzivnog dodatka prve, druge i treće razine potpore,
* članovi uže obitelji poginulih branitelja iz Domovinskog rata,
* članovi uže obitelji poginulih civila iz Domovinskog rata,
* vojni invalidi iz Domovinskog rata i
* civilni invalidi iz Domovinskog rata.

Pravo na besplatno korištenje subvencioniranje karte ima i pratitelj osobe s invaliditetom, koja se zbog invaliditeta ili težeg oštećenja zdravlja nije u mogućnosti samostalno kretati bez pratnje.

Udruge osoba s invaliditetom koje djeluju na području Grada Dubrovnika dostavljaju Upravnom odjelu za obrazovanje, šport, socijalnu skrb i civilno društvo popis svojih članova koji udovoljavaju navedenim uvjetima i imaju prebivalište na području Grada Dubrovnika.

Udruge koje se bave socijalno - humanitarnom djelatnošću, udruge osoba s invaliditetom i udruge djece i mladih dostavljaju Upravnom odjelu za obrazovanje, šport, socijalnu skrb i civilno društvo popis volontera koji imaju sklopljene ugovore o volontiranju.

**1.3. JEDNOKRATNE NOVČANE NAKNADE**

Korisnici: Samci ili kućanstva koji zbog trenutačnih nepovoljnih socijalnih, zdravstvenih ili drugih životnih okolnosti nisu u mogućnosti djelomično ili u cijelosti zadovoljiti životnu potrebu, a koje su nastale zbog rođenja ili školovanja djeteta, bolesti ili smrti člana obitelji, elementarne nepogode i sl.

Jednokratna novčana naknada može se ostvariti ukoliko podnositelj zahtjeva ispunjava socijalni uvjet, uvjet imovine i prihoda i poseban uvjet sukladno Odluci o socijalnoj skrbi Grada Dubrovnika.

Broj korisnika: 360

Potrebna sredstva: 136.100,00 €

Obrazloženje: Ova mjera odnosi se na socijalno ugrožene osobe i osobe slabijeg imovnog stanja koji se zbog izvanrednih životnih okolnosti nalaze u izuzetno nepovoljnoj životnoj situaciji (uvjet imovine i prihoda) te na stradalnike Domovinskog rata i njihove obitelji (poseban uvjet).

**1.4. DODATAK UMIROVLJENICIMA**

Korisnici: Umirovljenici koji se uzdržavaju samo od mirovine čiji iznos nije dostatan za zadovoljenje osnovnih životnih potreba ostvaruju pravo na mjesečni novčani dodatak u iznosu od 39,82 €. Cenzus za ostvarivanje mjesečnog dodataka iznosi 265,45 € mirovine sa svim dodatcima i drugom vrstom prihoda.

Umirovljenici čija mirovina sa svim dodatcima ne prelazi iznos od 265,45 € a čije su socijalne prilike posebno otegotne ostvaruju uvećani mjesečni dodatak od 66,36 € i to:

* umirovljenici koji od vlastite mirovine sami uzdržavaju jednog ili više članova obitelji,
* umirovljenici koji sami od vlastite mirovine podmiruju troškove najma stana te
* umirovljenici koji ostvaruju pravo na doplatak za pomoć i njegu temeljem uvjeta prihoda
* sukladno Zakonu o socijalnoj skrbi.

Umirovljenicima koji se uzdržavaju samo od mirovine koja sa svim dodatcima iznosi od 265,46 € do 291,99 EUR isplatit će se dva puta godišnje iznos od 53,09 €, a umirovljenicima koji se uzdržavaju samo od mirovine koja sa svim dodatcima iznosi od 292,12 € do 331,81 € isplatit će se dva puta godišnje iznos od 39,82 €.

Broj korisnika: 500

Potrebna sredstva: 200.000,00 €

**1.5. NOVČANA POMOĆ STARIJIMA OD 65 GODINA KOJI NEMAJU VLASTITU**

 **MIROVINU I DRUGE PRIHODE**

Korisnici: Osobe starije od 65 godina koji nemaju vlastitu mirovinu, niti drugu vrstu primanja

Broj korisnika: 200

Potrebna sredstva: 75.900,00 €

Obrazloženje: Osobe starije od 65 godina koje nemaju vlastitu mirovinu ili drugu vrstu primanja ostvarivat će novčanu pomoć u mjesečnom iznosu od 39,82 €.

**1.6. GODIŠNJA POTPORA ZA NEZAPOSLENE SAMOHRANE RODITELJE**

Korisnici: Nezaposleni samohrani roditelji

Broj korisnika: 30

Potrebna sredstva: 7.000,00 €

Obrazloženje: Nezaposleni samohrani roditelji prema evidenciji Upravnog odjela za obrazovanje, šport, socijalnu skrb i civilno društvo i Hrvatskog zavoda za socijalni rad-područni ured Dubrovnik, ostvaruju pravo na godišnju potporu, i to prema broju maloljetne djece. Godišnja potpora isplaćuje se povodom blagdana Sv. Nikole.

**1.7. STAMBENA ZAJEDNICA ZA MLADE**

Korisnici: Mladi nakon navršenih 18 godina, bivši štićenici Centra za pružanje usluga u zajednici „Maslina“

Broj korisnika: 2 - 4

Potrebna sredstva: 2.700,00 €

Obrazloženje: Sredstva su namijenjena korisnicima stambene zajednice za mlade Centra za pružanje usluga u zajednici „Maslina“ za poboljšanje uvjeta stanovanja.

**1.8. POTPORA DJECI BEZ RODITELJSKE SKRBI - KORISNICIMA DJEČJIH DOMOVA**

Korisnici: Djeca bez roditeljske skrbi, korisnici Doma za djecu „Sveta Ana“ U Vinkovcima

Broj korisnika: 6

Potrebna sredstva: 2.800,00 €

Obrazloženje: Sredstva će se iskoristiti za trošak polica životnog osiguranja za jedanaestoro djece korisnika doma „Sveta Ana“ u Vinkovcima u dobi od 9 do 17 godina, čime će sva djeca koja trenutno borave u domu nakon napuštanja institucionalne skrbi biti zbrinuta te će im se olakšati početak samostalnog života.

**1.9. SUBVENCIONIRANJE TROŠKOVA STANOVANJA OSTALIM SOCIJALNIM**

 **KATEGORIJAMA**

Korisnici: Samci i obitelji slabijeg materijalnog statusa koji ispunjavaju uvjete iz Odluke o ostvarivanju prava na subvenciju troškova najma stana

Broj korisnika: 250

Potrebna sredstva: 277.000,00 €

Obrazloženje: Obiteljima i samcima koji žive u unajmljenim stanovima u statusu podstanara, koji u vlasništvu nemaju nekretnine, a slabijeg su materijalnog stanja, osigurat će se novčana subvencija za plaćanje najma stana. Uvjeti i način ostvarivanja prava na mjesečnu subvenciju regulirani su Odlukom o ostvarivanju prava na subvenciju troškova najma stana osobama slabijeg materijalnog statusa.

Mjesečni iznos subvencije iznosi:

* za samca………………… 66,36 €
* za dvočlanu obitelj……… .92,91 €
* za tročlanu obitelj………… 106,18 €
* za četveročlanu i više……..199,08 €

**1.10. NAKNADA ZA TROŠKOVE STANOVANJA**

Korisnici: Obitelji i samci korisnici zajamčene minimalne naknade

Broj korisnika: 170

Potrebna sredstva: 121.300,00 €

Pravo na naknadu za troškove stanovanja priznaje se korisniku zajamčene minimalne naknade, osim beskućniku koji se nalazi u prenoćištu, prihvatilištu ili mu je priznata usluga smještaja u organiziranom stanovanju, žrtvi nasilja u obitelji i žrtvi trgovanja ljudima kojoj je priznata usluga smještaja u kriznim situacijama.

Troškovi stanovanja u smislu ove Odluke odnose se na najamninu, komunalne naknade, troškove grijanja, vodne usluge te troškova koji su nastali zbog radova na povećanju energetske učinkovitosti zgrade.

Pravo na naknadu za troškove stanovanja priznaje se u visini od 40% iznosa zajamčene minimalne naknade priznate samcu ili kućanstvu.

Ako su troškovi stanovanja manji od 40% iznosa zajamčene minimalne naknade, pravo na naknadu za troškove stanovanja priznaje se u iznosu stvarnih troškova stanovanja.

**1.11. DODJELA STANOVA U NAJAM SOCIJALNO UGROŽENIM OSOBAMA I**

 **OSOBAMA SLABIJEG IMOVNOG STANJA**

Korisnici: Samci i obitelji slabijeg imovnog stanja.

Grad Dubrovnik provodi stambeno zbrinjavanje svojih građana na temelju odredbi Odluke o davanju u najam stanova u vlasništvu Grada Dubrovnika.

Stanovi izgrađeni sredstvima namijenjenim za rješavanje stambenih pitanja socijalno ugroženih osoba i osoba slabijeg imovnog stanja mogu se dati u najam samo na temelju Liste reda prvenstva i to isključivo socijalno ugroženim osobama i osobama slabijeg imovnog stanja, a koji uz ostale uvjete iz ove Odluke primaju zajamčenu minimalnu naknadu pri Hrvatskom zavodu za socijalni rad, Područnom uredu Dubrovnik najmanje šest mjeseci do podnošenja zahtjeva za davanje stana u najam (socijalno ugrožene osobe) ili da im mjesečna primanja po članu obiteljskog domaćinstva u prethodnoj godini ne prelaze 30% iznosa prosječne mjesečne neto plaće u Republici Hrvatskoj u prethodnoj godini (osobe slabijeg imovnog stanja).

**1.12. TROŠKOVI POGREBA**

Korisnici: Socijalno ugroženi samci i obitelji

Broj korisnika: 5

Potrebna sredstva: 4.700,00 €

Obrazloženje: Ova mjera odnosi se na socijalno ugrožene pojedince i obitelji koji nemaju sredstva za pogrebne troškove, a nemaju bližnjih koji bi mogli podmiriti troškove pogreba i koji ovu vrstu pomoći ne mogu ostvariti putem Hrvatskog zavoda za socijalni rad ili iz drugih izvora.

**1.13. NOVČANI DAR KORISNICIMA ZAJAMČENE MINIMALNE NAKNADE I**

 **KORISNICIMA USTANOVA SOCIJALNE SKRBI**

Korisnici: Samci i obitelji korisnici zajamčene minimalne naknade

Korisnici Doma za stare i nemoćne „Domus Christi“, korisnici Doma za starije „Dubrovnik“, korisnici Centra za pružanje usluga u zajednici „Maslina“ i korisnici Centra za rehabilitaciju Josipovac.

Broj korisnika: 800

Potrebna sredstva: 20.000,00 €

Obrazloženje: Ova mjera odnosi se na sve navedene korisnike, a dodjeljuje se prigodno povodom božićnih blagdana.

**1.14. POTPORA ZA NAJAM STANA MLADIMA**

Korisnici: Osobe do 35 godina života koji su podstanari

Broj korisnika: 60

Potrebna sredstva: 47.400,00 €

Obrazloženje: Mladim osobama i obiteljima do navršenih 35 godina života, koji imaju prebivalište na području grada Dubrovnika najmanje 5 godina, koji nemaju vlastitih nekretnina, a čiji mjesečni dohodak po članu kućanstva nije veći od prosječne isplaćene neto plaće u RH u prethodnoj godini sufinancirat će se troškovi podstanarstva i to:

* za samca 53,09 €,
* za dvočlano kućanstvo 66,36 €,
* za tročlano kućanstvo 79,63 € i
* za četveročlano kućanstvo i više 99,54 €.

**1.15. DAR ZA NOVOROĐENO DIJETE**

Korisnici: Roditelji novorođenčadi u gradu Dubrovniku

Broj korisnika: 600

Potrebna sredstva: 430.000,00 €

Temeljem Odluke o ostvarivanju prava na dar za novorođeno dijete jednokratne potpore za novorođeno dijete iznose:

* za prvo novorođeno dijete u obitelji – 331,81 €
* za drugo novorođeno dijete u obitelji – 464,53 €
* za treće novorođeno dijete u obitelji – 663,61 €
* za svako daljnje novorođeno dijete u obitelji iznos se povećava za 331,81 €.

Pravo na dar za novorođeno dijete u iznosu od 1.327,23 € priznaje se roditeljima koji ispunjavaju uvjete navedene u čl. 2. Odluke, a koje imaju prijavljeno prebivalište u povijesnoj jezgri Grada Dubrovnika, na području otoka Koločepa, Lopuda, Šipana ili na području Dubravice, Gromače, Kliševa, Ljubača, Mravinjca, Mrčeva, Osojnika, Šumeta, Knežice, Čajkovice te Petrova sela.

Visina stalne godišnje naknade za treće i svako daljnje dijete ukupno iznosi 4.459,49 € te će se isplaćivati u jednakim godišnjim obrocima do navršene 7. godine života djeteta.

**1.16. PRIVREMENO PRIHVATILIŠTE ZA SMJEŠTAJ SOCIJALNO UGROŽENIH OSOBA**

Korisnici: Beskućnici s područja grada Dubrovnika

Broj korisnika: 20 - 30

Potrebna sredstva: 42.000,00 €

Privremeno prihvatilište za smještaj socijalno ugroženih osoba s područja Grada Dubrovnika trenutno je organizirano u objektu hotela Vis 2. U evidenciji Upravnog odjela za obrazovanje, šport, socijalnu skrb i civilno društvo trenutno je 32 osobe koji borave u hotelu Vis 2, iako se procjenjuje da svega petnaestak ima opravdanu potrebu za smještajem u prihvatilište, dok ostali imaju druge mogućnosti za samostalan život ili im je potreban drugi oblik podrške.

Prema dostupnim podacima razvidno je da Prihvatilište za socijalno ugrožene osobe koristi 30 do 40 korisnika godišnje te je njihov smještaj u najvećem broju slučajeva trajnije prirode. Grad Dubrovnik sufinancira privremeno prihvatilište (režijski troškovi, popravci i sanacije).

Uslugu psihosocijalnog tretmana korisnika prihvatilišta pruža Gradsko društvo Crvenog križa Dubrovnik.

**1.17. STRUČNE USLUGE HRVATSKOG ZAVODA ZA SOCIJALNI RAD**

Obrazloženje: Sukladno sklopljenom ugovoru između Grada Dubrovnika i Hrvatskog zavoda za socijalni rad područni ured Dubrovnik rješava o pravu na pučku kuhinju, isplaćuje božićnice za korisnike zajamčene minimalne naknade te dostavlja mjesečne popise o korisnicima prava na zajamčenu minimalnu naknadu, korisnicima prava na osobnu invalidninu i korisnicima prava koji imaju status roditelja njegovatelja.

Broj korisnika: 500 - 600

Potrebna sredstva: 4.800,00 €

**1.18 SENIOR SERVIS**

Grad Dubrovnik u suradnji s razvojnom agencijom DURA provodi program osposobljavanja za njegovatelje starijih i nemoćnih osoba zbog nedostatka navedenog kadra na području Dubrovnika. Prednost u programu osposobljavanja imaju nezaposlene i dugotrajno nezaposlene osobe.

Broj korisnika: 15

Potrebna sredstva: 9.500,00 €

**1.19. PROJEKT „ HALO POMOĆ“**

Obrazloženje: Dom za starije i nemoćne osobe Domus Christi provodi projekt „Halo pomoć“. Projekt se zasniva na pružanju interventne pomoći starijim osobama putem poziva koji se aktivira preko specijalizirane opreme koja je instalirana u prostorijama Doma kao i preko opreme koju će posjedovati svaka starija osoba koja bude uključena u ovaj projekt.

Ovaj projekt sufinancirati će se u iznosu od 30.200,00 €. Osigurana sredstva odnose se na troškove plaća za dvoje zaposlenika (medicinska sredstva i njegovateljica) u dežurstvu.

**1.20. SUFINANCIRANJE PROJEKATA IZ PODRUČJA SOCIJALNIH I**

 **HUMANITARNIH DJELATNOSTI**

Javne potrebe u socijalno - humanitarnoj djelatnosti za koje se sredstva osiguravaju u Proračunu Grada Dubrovnika za 2025. godinu, u razdjelu Upravnog odjela za obrazovanje, šport, socijalnu skrb i civilno društvo, jesu socijalno - humanitarne i slične djelatnosti te poslovi kojima je cilj poboljšati postojeće stanje u navedenim djelatnostima, a koje su od interesa za Grad Dubrovnik.

Financijska sredstva osiguravaju se za sufinanciranje javnih potreba čiji se sadržaj odnosi na pružanje izravnih socijalnih usluga korisnicima, kako bi se povećalo komplementarno djelovanje u zadovoljenju potreba ciljanih korisničkih skupina, izbjeglo dupliciranje usluga, poboljšala kvaliteta života i smanjila socijalna isključenost korisnika.

Za sufinanciranje projekata iz područja socijalnih i humanitarnih djelatnosti u Proračunu Grada Dubrovnika za 2025. osigurano je 20.000,00 €.

Prioritetna područja:

Programi, projekti ili manifestacije namijenjeni smanjenju i prevenciji socijalne isključenosti i socijalnom uključivanju ranjivih skupina (beskućnici, osobe i obitelji u riziku od siromaštva, dugotrajno nezaposlene osobe, jedno roditeljske obitelji);

Programi, projekti ili manifestacije namijenjeni unapređenju kvalitete života osoba starije životne dobi putem organiziranih aktivnosti u zajednici;

**2. ZDRAVLJE**

Grad Dubrovnik nije osnivač niti jedne zdravstvene ustanove, tako da su zdravstveni programi i projekti pretežito usmjereni na preventivnu zdravstvenu zaštitu, odnosno na očuvanje i promicanje zdravlja i zdravih načina življenja djece, mladeži, žena, osoba sa invaliditetom, kronično oboljelih osoba te na pomoć zdravstvenim ustanovama nabavom nužno potrebne medicinske opreme, kao i na potporu u uređenju objekata i opremanju prostora. Imajući u vidu sve navedeno, uvažavajući razvojne potrebe Strategije razvoja Grada Dubrovnika, u programima zdravstvene skrbi prioritet se dao provedbi preventivnih programa, nastavku ulaganja u postojeće zdravstvene ustanove radi podizanja standarda zdravstvenih usluga, edukaciji zdravstvenih i psihosocijalnih djelatnika te jačanju i osnaživanju nevladinog sektora u području zdravstva.

**2.1. PROJEKT DUBROVNIK - ZDRAVI GRAD**

Korisnici: građani Grada Dubrovnika

Potrebna sredstva: 304.200,00 €

Obrazloženje: Ovim sredstvima financirat će se projekti i aktivnosti koji su prepoznati kao prioriteti, a koji unaprjeđuju zdravlje, zdravstvenu skrb i kvalitetu života građana Dubrovnika:

* programi i projekti koji se odnose na promicanje zdravlja, zdravstvenog odgoja i
* prosvjećivanja
* programi prevencije kroničnih oboljenja i zaraznih bolesti,
* programi prevencije ovisnosti i zaštite mentalnog zdravlja,
* programi namijenjeni promociji oralnog zdravlja kroz zdravstveni odgoj,
* programi i projekti u okviru nacionalne mreže Zdravih gradova,
* sustavno bavljenje utjecajem politike i strategija na zdravlje, temama nejednakosti i
* socijalne isključenosti te potreba vulnerabilnih skupina te
* izrada novog Plana za zdravlje Grada Dubrovnika.

Za potrebe članstva i programa Hrvatske mreže zdravih gradova, uključujući izradu plana za zdravlje predviđen je iznos od 2.100,00 €.

**2.1. 1. GRADSKO DRUŠTVO CRVENOG KRIŽA DUBROVNIK**

Korisnici: Građani grada Dubrovnika

Potrebna sredstva: 226.900,00 €

Obrazloženje: Temeljem Zakona o Hrvatskom crvenom križu, sufinancirat će se programi Gradskog društva Crvenog u oblastima: organiziranja i animiranja dragovoljnih darivatelja krvi, organiziranja službe prve pomoći, službe traženja, socijalno-humanitarne pomoći, organiziranja akcija solidarnosti, ostvarivanja humanitarnih ciljeva i zadaća na području zaštite i unaprjeđenja zdravlja, socijalne skrbi, zdravstvenog i humanitarnog odgoja, poštivanja međunarodnog humanitarnog prava, zaštite ljudskih prava, unaprjeđenja i zaštite zdravlja, prevencije bolesti, podizanju zdravstvene i ekološke kulture građana te poticanja i unaprjeđenja solidarnosti. U okviru svoje djelatnosti Gradsko društvo Crvenog križa provodi projekte “Psihosocijalna skrb o beskućnicima“, „Klub 65“ +,“ Klub mladih, gradski interventni tim za djelovanje u kriznim situacijama.

**2.1.2. DOM ZDRAVLJA DUBROVNIK - SUFINANCIRANJE AMBULANTE NA**

 **KOLOČEPU**

Korisnici: Građani i posjetitelji otoka Koločepa,

Potrebna sredstva: 19.500,00 €

Obrazloženje: Temeljem ugovora s Dubrovačko-neretvanskom županijom sufinancirat će se pružanje zdravstvene zaštite na otoku Koločepu, odnosno troškovi za liječnika u tamošnjoj ambulanti u iznosu od 19.500,00 €.

**2.1. 3. MEDICINSKO BIOKEMIJSKI LABORATORIJ U MOKOŠICI**

Građanima s područja Mokošice osigurat će se pružanje laboratorijskih usluga primarne razine zdravstvene zaštite kao oblik nad standarda sukladno Zakonu o zdravstvenoj zaštiti.

Za ovu namjenu osigurava se iznos od 15.700,00 €.

**2.1.4. SUFINANCIRANJE PROGRAMA I PROJEKATA NAMIJENJENIH SKRBI O**

 **ZDRAVLJU**

U području skrbi o zdravlju sufinancirat će se programi i projekti namijenjeni promicanju zdravlja, zdravstvenog odgoja i zdravstvenog prosvjećivanja, programi i projekti namijenjeni prevenciji ovisnosti i unaprjeđenju zaštite mentalnog zdravlja te programi i projekti namijenjeni psihosocijalnoj zaštiti teško bolesnih i kronično bolesnih osoba.

Za sufinanciranje programa i projekata udruga iz područja zdravlja i zdravstvene skrbi osigurava se iznos od 30.000,00 €.

**2.1.5. SUFINANCIRANJE TROŠKOVA MEDICINSKI POMOGNUTE OPLODNJE**

Pravo na sufinanciranje troškova medicinski pomognute oplodnje u iznosu do 50 posto ukupnih troškova postupka, a najviše 1.600,00 €, može se priznati građanima koji su iscrpili sve prethodne mogućnosti koje su, sukladno zakonu kojim je uređeno pitanje medicinski pomognute oplodnje, ostvarive na teret Hrvatskog zavoda za zdravstveno osiguranje. Odlukom o sufinanciranju troškova medicinski pomognute oplodnje propisani su uvjeti, visina i način ostvarivanja prava.

Za ovu namjenu osiguran je iznos od 10.000,00 €.

**3. POBOLJŠANJE KVALITETE ŽIVOTA OSOBA S INVALIDITETOM I DJECE S**

 **TEŠKOĆAMA U RAZVOJU**

**3.1. MJERE IZ STRATEGIJE ZA OSOBE S INVALIDITETOM**

Korisnici: Osobe s invaliditetom grada Dubrovnika

Obrazloženje: Provođenjem mjera Strategije izjednačavanja mogućnosti za osobe s invaliditetom 2021. - 2025. godine uspostavljen je učinkovit i odgovoran sustav cjelovite skrbi o osobama s invaliditetom putem aktivnosti koje gradski odjeli provode samostalno ili u suradnji s tijelima državne uprave, ustanovama i trgovačkim društvima u vlasništvu Grada Dubrovnika, udrugama osoba s invaliditetom i drugim pravnim i fizičkim osobama.

Za unaprjeđenje i podršku provedbe mjera i aktivnosti u 2025. planirana su sredstva u iznosu od 33.900,00 €.

Prijevoz korisnika Centra za rehabilitaciju Josipovac – 33.200,00 €

Obilježavanje Međunarodnog dana osoba s invaliditetom – 700,00 €.

**3.2. NOVČANA POMOĆ KORISNICIMA INKLUZIVNOG DODATKA**

Korisnici: osobe koje primaju inkluzivni dodatak prve, druge i treće razine prema evidenciji Hrvatskog zavoda za socijalni rad - područni ured Dubrovnik.

Broj korisnika: 350

Potrebna sredstva: 212.000,00 €

Obrazloženje: Korisnicima inkluzivnog dodatka prve, druge i treće razine potpore prema evidenciji Hrvatskog zavoda za socijalni rad- područni ured Dubrovnik isplaćivat će se mjesečni dodatak u iznosu od 40,00 €.

Dana 1. siječnja 2024. godine na snagu je stupio Zakon o inkluzivnom dodatku koji objedinjuje dosadašnja četiri prava i naknade za osobe s invaliditetom. Inkluzivni dodatak predstavlja mjesečnu novčanu naknadu namijenjenu osobama sinvaliditetom radi olakšanja svakodnevnih troškova.

Pravo na inkluzivni dodatak 1. 2. i 3. razine potpore priznaje se: odrasloj osobi s tjelesnim, mentalnim, intelektualnim ili osjetilnim oštećenjem kojoj je utvrđen treći ili četvrti stupanj težine invaliditeta-oštećenja funkcionalnih sposobnosti prema propisima o vještačenju i metodologijama vještačenja te koja ima status osobe s invaliditetom sukladno zakonu kojim se uređuje registar osoba s invaliditetom, djetetu s tjelesnim, mentalnim, intelektualnim ili osjetilnim oštećenjem kojem je utvrđen drugi, treći ili četvrti stupanj težine invaliditeta-oštećenja funkcionalnih sposobnosti prema propisima o vještačenju i metodologijama vještačenja bez obzira na status osobe s invaliditetom.

**3.3. CENTAR ZA REHABILITACIJU JOSIPOVAC**

Korisnici: Osobe s invaliditetom koje su na poludnevnom, dnevnom ili stacionarnom smještaju u Zavodu.

Broj korisnika: 20 - 30

Potrebna sredstva: 18.100,00 €

Obrazloženje: Ova mjera odnosi se na poboljšanje uvjeta života korisnika koji su upućeni u Centar za rehabilitaciju Josipovac. Sufinancirat će se projekt „Zaposlenjem do kvalitetnije skrbi“ i projekt „Korak uz korak.“

Sufinanciranjem ovih projekata omogućuje se zapošljavanje njegovateljice na određeno puno radno vrijeme, te pratitelja na 3 sata dnevno, čime se poboljšava organizacija rada i omogućuje učinkovitija skrb i njega korisnika.

**3.4. SPECIJALIZIRANI PRIJEVOZ ZA OSOBE S INVALIDITETOM**

Korisnici: Osobe s invaliditetom koje se kreću pomoću invalidskih kolica, osobe s teškim motoričkim smetnjama (80% i više tjelesno oštećenje u donjim ekstremitetima) i slijepe osobe s područja Grada Dubrovnika.

Broj korisnika: 50

Potrebna sredstva: 62.000,00 €

Obrazloženje: Sukladno Strategiji izjednačavanja mogućnosti za osobe s invaliditetom, Grad Dubrovnik sustavno provodi mjere i aktivnosti s ciljem poboljšanja kvalitete života osoba s invaliditetom i njihove integracije u zajednicu. Uvažavajući potrebe i probleme s kojima se susreću osobe koje se kreću uz pomoć invalidskih kolica i osobe s teškim motoričkim smetnjama, kao i slijepe osobe, Grad Dubrovnik nabavio je specijalizirano vozilo za prijevoz osoba s invaliditetom. Uslugu prijevoza pruža Libertas d.o.o. Pravilnikom o obavljanju prijevoza osoba s invaliditetom uređuje se način pružanja usluge prijevoza specijaliziranim vozilom.

**3.5. ODRŽAVANJE LIFTERA ZA OSOBE S INVALIDITETOM**

Za potrebe održavanja liftera na dubrovačkim plažama: Copacabana, Mandrač, Koločep, Lopud, Suđurađ, te dva liftera na području Zatona osiguravaju se sredstva u iznosu od 8.700,00 €.

**3.6. SUFINANCIRANJE PROJEKATA I PROGRAMA UDRUGA OSOBA S**

 **INVALIDITETOM I DJECE S TEŠKOĆAMA U RAZVOJU**

Javne potrebe u skrbi za osobe s invaliditetom i djecu s teškoćama u razvoju za koje se sredstva osiguravaju u proračunu Grada Dubrovnika za 2025., 2026. i 2027. godinu u razdjelu Upravnog odjela za obrazovanje, šport, socijalnu skrb i civilno društvo jesu jačanje kapaciteta udruga osoba s invaliditetom na području grada Dubrovnika, provođenje edukacija stručnjaka koji rade s osobama s invaliditetom, razvoj održivih preventivnih i specijaliziranih usluga za djecu s teškoćama u razvoju i osobe s invaliditetom koje se pružaju u obitelji i zajednici u svrhu sprječavanja institucionalizacije, usluge dnevnog i poludnevnog boravka, pomoć pri uključivanju djece u programe redovnih i predškolskih i školskih ustanova, usluge pomoći i njege u kući, usluge stručne pomoći u obitelji, programi psihosocijalne pomoći članovima obitelji osoba s invaliditetom s ciljem unaprjeđenja vještina samopomoći, promicanja obiteljskih vrijednosti i značenja kvalitetnog obiteljskog okruženja za razvoj djeteta s teškoćama u razvoju temeljem prioriteta propisanih u javnom pozivu.

Prioriteti i ciljane skupine definirane su sukladno Strategiji izjednačavanja mogućnosti za osobe s invaliditetom Grada Dubrovnika za razdoblje od 2021. do 2025. godine.

Financijska sredstva osiguravaju se sukladno trogodišnjim projekcijama proračuna Grada Dubrovnika za svaku pojedinu godinu za predmetno razdoblje Javnog poziva.

Za sufinanciranje programa i projekata udruga osoba s invaliditetom i djece s teškoćama u razvoju u Proračunu Grada Dubrovnika za 2025. osigurano je 140.000,00 €.

**3.7. STIPENDIJE ZA STUDENTE S INVALIDITETOM**

Korisnici: Studenti s 50% i većim stupnjem invaliditeta

Broj korisnika: 8

Potrebna sredstva: 11.200,00 €

Pravilnikom o stipendiranju i dodjeli jednokratne novčane potpore učenicima i studentima Grada Dubrovnika utvrđeno je da studenti koji imaju stupanj invaliditeta od 50% i više ostvaruju pravo na stipendiju.

**3.8. NOVČANA POMOĆ SAMOHRANIM RODITELJIMA I JEDNORODITELJSKIM**

 **OBITELJIMA KOJE IMAJU STATUS RODITELJA - NJEGOVATELJA**

Korisnici: samohrani roditelji i jedno roditeljske obitelji kojima je Zavod za socijalni rad/područni ured Dubrovnik priznao status roditelja njegovatelja.

Broj korisnika:7-8

Potrebna sredstva: 12.000,00 €

Obrazloženje: samohranim roditeljima i jedno roditeljskim obiteljima koji imaju status roditelja njegovatelja isplaćivat će se novčana pomoć u iznosu od 132,72 € mjesečno.

**3.9. ŠPORTSKE AKTIVNOSTI ZA OSOBE S INVALIDITETOM I DJECU S POTEŠKOĆAMA U RAZVOJU**

Broj korisnika: 50

Potrebna sredstva: 130.000,00 €

Obrazloženje: šport osoba s invaliditetom i poticanje športske rekreacije građana jedan je od prioriteta Grada Dubrovnika, definiran i Strategijom razvoja športa i športske infrastrukture Grada Dubrovnika 2018. - 2028. Razvoj športa i športske djelatnosti usmjeren je prije svega na promicanje bavljenja športom na čitavom području Grada Dubrovnika. Potreba za provođenjem programa proizlazi iz činjenice da je redovito vježbanje jedno od najprirodnijih  metoda za očuvanje sposobnosti organizma, sprječavanje i ublažavanje razvoja kroničnih i degenerativnih promjena i bolesti koje nastaju starenjem organizma.

Opći cilj jest povećanje kvalitete života djece i mladih s invaliditetom kroz provođenje športskih programa treninga i natjecanja u športskim klubovima Grada Dubrovnika i na taj način omogućiti zdraviji život kroz razvoj športskih aktivnosti Grada Dubrovnika, a sve u skladu sa Strategijom razvoja športa i športske infrastrukture Grada Dubrovnika 2018. - 2028.

Specifični cilj jest povećanje broj korisnika uključenih u programe športa, unaprjeđenje mogućnosti i kvalitete provođenja športskih aktivnosti djece i mladih s invaliditetom Grada Dubrovnika, te na taj način ostvarivanje politike promicanja športa osoba s invaliditetom na području Grada Dubrovnika sa svrhom poboljšanja zdravlja i kvalitete života svih uključenih sudionika.

**4.SKRB O DJECI I MLADIMA**

**4.1. STIPENDIJE ZA UČENIKE I STUDENTE IZ OBITELJI SLABIJEG IMOVNOG STANJA**

Korisnici: učenici i studenti iz obitelji slabijeg imovnog stanja

Broj korisnika: 25

Potrebna sredstva: 35.300,00 €

Pravilnikom o stipendiranju i dodjeli jednokratne novčane potpore učenicima i studentima Grada Dubrovnika utvrđeno je da učenicima i studentima iz obitelji slabijeg imovnog stanja, koji ispunjavaju uvjet prihoda iz čl. 13. Odluke o socijalnoj skrbi, dodjeljuju stipendije za školovanje odnosno studiranje.

**4.2. SAVJET MLADIH**

U 2023. došlo je do promjena u zakonodavstvu ovog područja i naš odjel je napravio pripremu i omogućio promjenu lokalne podzakonske regulative. Ovo je napravljeno i kao priprema za ponovni izbor članova savjeta mladih u 2025. godini.

Za rad Savjeta planiran je iznos od 1.330,00 EUR.

**4.3. PROGRAM „MLADI I GRAD SKUPA “**

Potrebna sredstva: 31.700,00 €

Kako bi podržao djelovanje klubova mladih, Grad Dubrovnik kroz ovu proračunsku stavku snosi troškove zakupnine prostora za klub mladih u Mokošici i prostora dubrovačkih studenata u Zagrebu „Libertas“.

**4.4. PROGRAM “CENTAR ZA DJECU, MLADE I OBITELJ“**

Potrebna sredstva: 282.250,00 €

Nakon iskustva razvoja programa Centra za mlade Grad Dubrovnik će u 2025. po unaprijediti razvoj usluga u području djece i mladih objedinjujući ova dva područja kroz razvoj Centra za djecu, mlade i obitelj. Shvaćajući važnost stvaranja snažnog centra koji bi bio samoodrživ i davao podršku u razvoju programa za djecu mlade i obitelj, početkom 2025. godine započinje s radom javna gradska ustanova Centar za djecu, mlade i obitelj, rukovodeći se pozitivnim iskustvima grada Velike Gorice koji već 20 godina uspješno razvijaju takvu ustanovu. Na ovaj način će se ispunjavati ciljevi koji proizlaze i Nacionalnog programa za mlade 2023 do 2025 i Akcije gradovi i općine prijatelji djece. Centar za djecu, mlade i obitelj Dubrovnik središnje je mjesto neformalne edukacije mladih, djece i obitelji te pružanja usluga za mlade i djecu i obitelj iz područja savjetovanja, umjetnosti, tehnologije i znanosti. Centar za djecu, mlade i obitelj Dubrovnik izravno će izvršavati gradske programe za djecu i mlade poput Foruma mladih, Dubrovačkog karnevala, obilježavanja Međunarodnog dana mladih i Dubrovačkog zimskog festivala.

**Projekt „Forum mladih grada Dubrovnika“**

Projekt „Forum mladih“ je stožerna manifestacija strateškog programa „Mladi i Grad skupa“ i predstavlja neposredni rad gradske uprave sa djecom i mladima u razvoju njihove kreativnosti kao uvjeta za zdrav razvoj.

Nedostatak sadržaja za mlade (klubova, centara) i mali broj udruga koje djeluju u području skrbi o djeci i mladima potakli su gradsku upravu na izradu ovog projekta.

Projekt se sastoji od niza manifestacija koje djeluju na podizanju kvalitete života djece i mladih na način da svi dobiju priliku pokazati svoj kreativni rad javnosti. Njihov se rad prikazuje u javnosti kao afirmativno djelovanje te motivira i ostale da pokušaju razviti svoju kreativnost. Istovremeno pokreću se nove udruge i inicijative koje za svako područje umjetničkog i tehničkog kreativnog djelovanja postaju partneri Gradu te u konačnici sami osmišljavaju i unapređuju svaku pojedinu manifestaciju. Ovakav pristup zadovoljava i oba posebna cilja: „Forum mladih“ je i edukativan i preventivan.

**Projekt „Dubrovački karnevo“**

U dijelu koji se odnosi na programe koje osmišljavaju djeca i mladi a sastavni su dio Dubrovačkog karnevala (Đir Stradunom dječjih vrtića, Maškarani školski dan, Fačenda od malijeh maškara, Maškarata za mlade) Na ovaj način djecu i mlade se potiče na razvoj kreativnosti te se baštini tradicija maškaravanja.

**Projekt „Dubrovački zimski festival“**

U dijelu programa koji se odnosi na djecu i mlade pod nazivom Šarena zima u Uvali kao i U iščekivanju Božića u Župi Presvetog Spasitelja u Mokošici, u kojoj su djeca i mladi izvođači i publika. Projekt je zamišljen kao zabavan i edukativan uz sudjelovanje udruga u području umjetnosti, tehnologije i znanosti koje su glavni partneri u ostvarenju programa.

**4.5 . SUFINANCIRANJE PROGRAMA I PROJEKTA NAMIJENJENIH MLADIMA**

Projekt „Razvoj klubova mladih na području grada Dubrovnika

Potrebna sredstva: 13.000,00 €

Cilj projekta je stručno i financijski pomoći osnivanju i razvoju klubova mladih na cijelom području grada Dubrovnika, u svim gradskim kotarevima i mjesnim odborima, kao mjesta okupljanja mladih koji će dobiti prostor za zabavu, učenje, druženje i šport u roku dvije godine.

Na ovaj način će se stvoriti jezgra u svakom dijelu grada, gdje će mladi moći razvijati svoju kreativnost, neformalno učenje, amaterski šport i rekreaciju, aktivnosti usmjerene na zapošljavanju mladih i pripremu za tržište rada; te moći izraziti svoje mišljenje kroz diskusije, tribine, okrugle stolove i druge oblike sudjelovanja mladih u zajednici kao i formiranje informativnog centra za mlade.

Također će se stvoriti i temelji za organiziranje novih formalnih i neformalnih skupina mladih prema interesima u području umjetnosti, športa, subkulture, čime će se stvoriti mogućnosti za aktivniji život mladih u Dubrovniku.

U području skrbi o mladima utvrđeni su sljedeći prioriteti: razvoj Centra za djecu, mlade i obitelj Dubrovnik u novom prostoru u Luci Dubrovnik i TUP-u, razvoj klubova za mlade u svim gradskim kotarevima i mjesnim odborima na području Grada Dubrovnika te razvoj volonterskih programa za mlade kao i stvaranje neformalne suradničke mreže svih dionika lokalne politike za mlade (klubovi, centar za mlade i drugih organizacija koje skrbe o mladima).

* 1. **RAZVOJ MREŽE PODRŠKE ŽRTVAMA I SVJEDOCIMA NASILJA U OBITELJI TE PREVENTIVNE AKTIVNOSTI U SPREČAVANJU VRŠNJAČKOG NASILJA**

Ovaj poziv temelji se na Obiteljskom zakonu NN 103/15, 98/19, Zakonu o zaštiti od nasilja u obitelji NN 70/17, 126/19, 84/21 te Nacionalnoj strategiji zaštite od nasilja u obitelji za razdoblje od 2017. do 2022. te provedbeni program Grada Dubrovnika za razdoblje 2022. - 2025.

Prioritetno područje je razvoj programa sustavnog djelovanja više organizacija civilnog društva u preveniranju nasilja u obitelji i zajednici, skrbi o žrtvama nasilja te rada s počiniteljima nasilja. Ovdje je naglasak na savjetovalištima kao formi strukturirane i kontinuirane skrbi o obitelji kroz preventivne i savjetodavno - terapijske aktivnosti koje za cilj imaju preveniranje nasilja te skrb o žrtvama nasilja kao i rad s počiniteljima nasilja. Također obuhvaća i programe prihvatilišta i skloništa za žrtve nasilja.

Ukupna planirana vrijednost Javnog poziva iznosi 25.000 €.

**5. SKRB O STRADALNICIMA DOMOVINSKOG RATA**

Stradalnici Domovinskog rata i njihove obitelji posebno su vulnerabilna skupina, kojoj dubrovačka gradska uprava posvećuje posebnu pozornost, ne samo kroz mjere Socijalnog programa, nego i kroz dodjelu stanova i zemljišta za obiteljske kuće hrvatskim ratnim vojnim invalidima, poticanje osnivanja i djelovanja braniteljskih zadruga, pomoć pri zapošljavanju, davanje prednosti kod zakupa poslovnih prostora u vlasništvu Grada (ukoliko prihvate najveću ponuđenu cijenu), oslobađanje od plaćanja komunalnog doprinosa i dr.

Mjerama Socijalnog programa Grada Dubrovnika posebno su definirane mjere i oblici skrbi o hrvatskim ratnim vojnim invalidima, braniteljima i članovima njihovih obitelji, s naglaskom na stipendiranje učenika i studenata, nabavu ortopedskih pomagala, poboljšanje uvjeta stanovanja obiteljima branitelja, pomoći u liječenju i teškim materijalnim situacijama, uređenje grobnica poginulih branitelja, kao i postavljanje liftera za invalide na dubrovačkim plažama Copacabana, Solitudo, Lopud, Suđurađ i Zaton.

Također se razrađuju projekti udruga proisteklih iz Domovinskog rata, temeljem objave javnog poziva za predlaganje projekta i programa iz ove oblasti i ocjene Povjerenstva za vrjednovanje projekata.

**5.1. NABAVA ORTOPEDSKIH POMAGALA**

Sudjelovat će se u nabavi ortopedskih pomagala invalidima Domovinskog rata. Grad Dubrovnik pokrit će troškove nabavke ortopedskih pomagala hrvatskim ratnim vojnim invalidima koji spadaju na teret osiguranika.

Potrebna sredstva: 7.000,00 €

**5.2. POBOLJŠANJE UVJETA STANOVANJA OBITELJIMA BRANITELJA**

Braniteljima Domovinskog rata i članovima njihovih obitelji odobravat će se potpore za poboljšanje uvjeta stanovanja uz predočenje posebnih zahtjeva i odgovarajuće dokumentacije (vlasnički list, troškovnici).

Potrebna sredstva: 5.000,00 €

**5.3. STIPENDIRANJE UČENIKA I STUDENATA STRADALNIKA DOMOVINSKOG RATA**

Sukladno Pravilniku o stipendiranju i dodjeli jednokratnih novčanih pomoći učenicima i studentima s područja Grada Dubrovnika, Grad Dubrovnik raspisuje natječaj za stipendiranje za svaku školsku godinu za učenike i studente koji su sami stradalnici ili su djeca stradalnika iz Domovinskog rata.

Pravo na stipendiju ostvaruju: djeca ili posvojenici poginulih hrvatskih branitelja ili civilnih žrtava iz Domovinskog rata, civilni invalidi iz Domovinskog rata, bez obzira na stupanj oštećenja organizma, djeca ili posvojenici ratnih vojnih invalida ili civilnih invalida iz Domovinskog rata s najmanje 50 postotnim stupnjem tjelesnog oštećenja, djeca ili posvojenici ratnih vojnih invalida ili civilnih invalida iz Domovinskog ata bez obzira na stupanj oštećenja organizma, ali samo ako u njihovoj obitelji ima troje ili više djece.

Potrebna sredstva: 31.050,00 €

**5.4. SUFINANCIRANJE UDRUGA PROISTEKLIH IZ DOMOVINSKOG RATA**

Povjerenstvo za vrjednovanje programa i projekata u području skrbi o stradalnicima i sudionicima Domovinskog rata priprema prijedlog raspodjele rezerviranih sredstava. Sukladno tom prijedlogu, udrugama proisteklim iz Domovinskog rata sufinancirat će se programi i projekti iz njihovog djelokruga rada po prioritetnim područjima:

**„Zajedno u ratu – zajedno u miru“**

1. Programi i projekti psihosocijalne i zdravstvene potpore namijenjeni stradalnicima i

sudionicima Domovinskog rata i njihovim obiteljima.

1. Podrška projektima, programima i manifestacijama braniteljskih udruga i drugih radno

okupacijskih aktivnosti, kao najboljeg vida rehabilitacije i socijalizacije branitelja i hrvatskih ratnih vojnih invalida kroz proces rada, stvaralaštva i potvrde vrijednosti.

1. Programi, projekti i manifestacije namijenjeni razvoju suradnje s Gradom Vukovarom –

Hodočašće u Vukovar na Dan sjećanja na žrtvu Vukovara.

1. Održavanje spomenika i spomen obilježja na području Grada Dubrovnika u organizaciji

udruga proisteklih iz Domovinskog rata.

1. Sportske i druge aktivnosti memorijalnog značaja koje se organiziraju u znak sjećanja na stradale hrvatske branitelje u Domovinskom ratu.

Potrebna sredstva za ovo prioritetno područje iznose 42.440,00 €

**Centar za branitelje**

Ovo prioritetno područje odnosi se na programe i projekte usmjerene na osnivanje „Centra za branitelje“, kao središnjeg mjesta za pravnu, psihosocijalnu i savjetodavnu podršku sudionicima i stradalnicima Domovinskog rata i njihovim obiteljima.

Ovo prioritetno područje podrška je svim programima i projektima usmjerenim na trajno sjećanje na sve važne datume iz Domovinskog rata, poglavito na nemjerljivi doprinos dubrovačkih branitelja obrani Grada, bilo kroz programe obilježavanja Dana dubrovačkih branitelja i državnih blagdana, bilo kroz organiziranje projekata poput "Sata povijesti" u dubrovačkim osnovnim i srednjim školama uz sudjelovanje dubrovačkih branitelja.

Potrebna sredstva za ovo prioritetno područje iznose 15.300,00 €

**5.5. OSLOBAĐANJE OD PLAĆANJA KOMUNALNOG DOPRINOSA**

Odlukom o komunalnom doprinosu utvrđena je mogućnost da Gradsko vijeće Grada Dubrovnika potpuno ili djelomično oslobodi od plaćanja komunalnog doprinosa članove obitelji smrtno stradalog hrvatskog branitelja iz Domovinskog rata i članove obitelji zatočenog ili nestalog hrvatskog branitelja iz Domovinskog rata i HRVI iz Domovinskog rata od I. do X. skupine koji su ostvarili pravo na stambeno zbrinjavanje dodjelom stambenog kredita preko Ministarstva obitelji, branitelja i međugeneracijske solidarnosti za izgradnju građevine odgovarajuće stambene površine sukladno odredbi članka 43. Zakona o pravima hrvatskih branitelja iz Domovinskog rata i članova njihovih obitelji.

Članovi obitelji poginulog, zatočenog ili nestalog hrvatskog branitelja i HRVI iz Domovinskog rata koji grade stambenu građevinu veću od odgovarajuće stambene površine, sukladno odredbi članka 43. Zakona o pravima hrvatskih branitelja iz Domovinskog rata i članova njihovih obitelji («Narodne novine», broj: 174/04.), plaćaju komunalni doprinos za razliku obujma planirane građevine i odgovarajuće stambene površine.

**6. SKRB O UDRUGAMA PROISTEKLIM IZ DRUGOG SVJETSKOG RATA I PORAĆA**

Povjerenstvo za vrjednovanje programa i projekata u području skrbi o udrugama proisteklim iz Drugog svjetskog rata i poraća priprema prijedlog raspodjele rezerviranih sredstava. Sukladno tom prijedlogu, udrugama proisteklim iz Drugog svjetskog rata sufinancirat će se programi i projekti iz njihovog djelokruga rada.

Potrebna sredstva: 13.000,00 €.

|  |  |  |
| --- | --- | --- |
| br. | **SOCIJALNA SKRB, ZDRAVLJE, osobe s invaliditetom,SKRB O DJECI I MLADIMA, SKRB ZA STRADALNIKE DOMOVINSKOG RATA** | 2025. |
| **1.** | **SOCIJALNA SKRB** | **1.783.400,00** |
| 1.2. | PUČKA KUHINJA | 220.000,00 |
| 1.3. | JEDNOKRATNE NOVČANE NAKNADE | 136.100,00 |
| 1.4 | SUBVENCIONIRANJE JAVNOG GRADSKOG PRIJEVOZA ZA UMIROVLJENIKE I OSTALE SOCIJALNE KATEGORIJE | 132.000,00 |
| 1.5. | DODATAK NA MIROVINU | 200.000,00 |
| 1.6. | NOVČANA POMOĆ STARIJIMA OD 65 GODINA | 75.900,00 |
| 1.7. | GODIŠNJA POTPORA ZA NEZAPOSLENE SAMOHRANE RODITELJE | 7.000,00 |
| 1.8. | STAMBENA ZAJEDNICA ZA MLADE | 2.700,00 |
| 1.9. | POTPORA DJECI BEZ RODITELJSKE SKRBI-KORISNICIMA DJEČJIH DOMOVA | 2.800,00 |
| 1.10. | SUBVENCIONIRANJE TROŠKOVA STANOVANJA OSTALIM SOCIJALNIM KATEGORIJAMA | 277.000,00 |
| 1.11. | NAKNADA ZA TROŠKOVE STANOVANJA | 121.300,00 |
| 1.12. | TROŠKOVI POGREBA SOCIJALNO UGROŽENIMA | 4.700,00 |
| 1.13. | NOVČANI DAR KORISNICIMA ZAJAMČENE MINIMALNE NAKNADE I KORISNICIMA USTANOVA SOCIJALNE SKRBI | 20.000,00 |
| 1.14. | POTPORA ZA NAJAM STANA MLADIMA | 47.400,00 |
| 1.15. | DAR ZA NOVOROÐENO DIJETE | 430.000,00 |
| 1.16. | PRIVREMENO PRIHVATILIŠTE ZA SOCIJALNO UGROŽENE  | 42.000,00 |
| 1.17. | STRUČNE USLUGE ZAVODA ZA SOCIJALNI RAD | 4.800,00 |
| 1.18. | SENIOR SERVIS | 9.500,00 |
| 1.19. | PROJEKT „HALO POMOĆ“ | 30.200,00 |
| 1.20. | SUFINANCIRANJE PROJEKATA UDRUGA IZ PODRUČJA SOCIJALNE SKRBI | 20.000,00 |
| **2.** | **PROJEKT DUBROVNIK ZDRAVI GRAD** | **304.200,00** |
| 2.1.1. | SUFINANCIRANJE PROGRAMA I PROJEKTA IZ PODRUČJA SKRBI O ZDRAVLJU | 30.000,00 |
| 2.1.2. | GRADSKO DRUŠTVO CRVENOG KRIŽA DUBROVNIK | 226.900,00 |
| 2.1.3. | DOM ZDRAVLJA DUBROVNIK | 19.500,00 |
| 2.1.4. | SUFINANCIRANJE MEDICINSKII POMOGNUTE OPLODNJE | 10.000,00 |
| 2.1.5. | BIOKEMIJSKI LABORATORIJ MOKOŠICA | 15.700,00 |
| 2.1.6. | ČLANARINA HRVATSKE MREŽE ZDRAVIH GRADOVA I IZRADA PLANA ZA ZDRAVLJE | 2.100,00 |
| **3.** | **POBOLJŠANJE KVALITETE ŽIVOTA OSOBA S INVALIDITETOM I DJECE S TEŠKOĆAMA U RAZVOJU** | **627.900,00** |
| 3.1. | MJERE IZ STRATEGIJE ZA OSOBE S INVALIDITETOM | 33.900,00 |
| 3.2. | NOVČANA POMOĆ KORISNICIMA OSOBNE INVALIDNINE | 212.000,00 |
| 3.3. | CENTAR ZA REHABILITACIJU JOSIPOVAC | 18.100,00 |
| 3.4. | SPECIJALIZIRANI PRIJEVOZ ZA OSOBE S INVALIDITETOM | 62.000,00 |
| 3.5. | ODRŽAVANJE LIFTERA ZA OSOBE S INVALIDITETOM | 8.700,00 |
| 3.6.  | SUFINANCIRANJE PROGRAMA I PROJEKATA UDRUGA OSOBA S INVALIDITETOM I DJECE S TEŠKOĆAMA U RAZVOJU | 140.000,00 |
| 3.7. | STIPENDIIJE ZA STUDENTE S INVALIDITETOM | 11.200,00 |
| 3.8. | NOVČANA POMOĆ SAMOHRANIM RODITELJIMA I JEDNORODITELJSKIM OBITELJIMA KOJE IMAJU STATUS RODITELJA NJEGOVATELJA | 12.000,00 |
| 3.9 | ŠPORTSKE AKTIVNOSTI ZA OSOBE S INVALIDITETOM I DJECU S POTEŠKOĆAMA U RAZVOJU | 130.000,00 |
| **4.** | **SKRB O DJECI I MLADIMA** | **388.580,00** |
| 4.1. | STIPENDIJE ZA UČENIKE I STUDENTE IZ OBITELJI SLABIJEG IMOVNOG STANJA | 35.300,00 |
| 4.2. | SAVJET MLADIH | 1.330,00 |
| 4.3. | PROGRAM MLADI I GRAD SKUPA | 31.700,00 |
| 4.4. | PROGRAM CENTRA ZA DJECU, MLADE I OBITELJ | 282.250,00 |
| 4.5. | SUFINANCIRANJE PROGRAMA I PROJEKATA NAMIJENJENIH MLADIMA | 13.000,00 |
| 4.6. | RAZVOJ MREŽE PODRŠKE ŽRTVAMA I SVJEDOCIMA NASILJA U OBITELJI TE PREVENTIVNE AKTIVNOST I U SPREČAVANJU VRŠNJAČKOG NASILJA | 25.000,00 |
| **5.** | **SKRB O STRADALNICIMA IZ DOMOVINSKOG RATA I DRUGI RATNI STRADALNICI** | **100.790,00** |
| 5.1. | NABAVA ORTOPEDSKIH POMAGALA INVALIDIMA DOMOVINSKOG RATA | 7.000,00 |
| 5.2. | POBOLJŠANJE UVJETA STANOVANJA OBITELJIMA BRANITELJA | 5.000,00 |
| 5.3. | STIPENDIRANJE UČENIKA I STUDENATA STRADALNIKA DOMOVINSKOG RATA | 31.050,00 |
| 5.4. | SUFINANCIRANJE UDRUGA PROISTEKLIH IZ DOMOVINSKOG RATA | 57.740,00 |
| **6.** | **UDRUGE PROISTEKLE IZ DRUGOG SVJETSKOG RATA** | **13.000,00** |
| **1. – 6.** | **MJERE SOCIJALNOG PROGRAMA** | **3.217.870,00** |

KLASA: 550-01/25-02/01

URBROJ: 2117-1-09-25-03

Dubrovnik, 23. siječnja 2025.

Predsjednik Gradskog vijeća:

**mr.sc. Marko Potrebica**, v.r.

-------------------------------------

**10**

Na temelju odredbe članka 20. stavka 2. Zakona o tehničkoj kulturi ("Narodne novine" broj 76/93, 11/94 i 38/09), članka 35. Zakona o lokalnoj i područnoj (regionalnoj) samoupravi ("Narodne novine" broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada na 29. sjednici, održanoj 24. siječnja 2024., donijelo je

**PROGRAM**

**JAVNIH POTREBA U TEHNIČKOJ KULTURI**

**GRADA DUBROVNIKA ZA 2025. GODINU**

* + - 1. **UVOD**

Javne potreba u tehničkoj kulturi, određene su Zakonom o tehničkoj kulturi („Narodne novine“, br. 76/93., 11/94. i 38/09.). U ožujku 2015. godine Vlada Republike Hrvatske usvojila je Uredbu o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, br. 26/15.), kojom je propisan način raspodjele financijskih sredstava udrugama koje se financiraju iz javnih izvora. Sukladno Zakonu o tehničkoj kulturi i Uredbi, Gradsko vijeće Grada Dubrovnika usvojilo je Odluku o kriterijima i rokovima za utvrđivanje programa i osiguravanje financijskih sredstava javnih potreba u tehničkoj kulturi Grada Dubrovnika („Službeni glasnik Grada Dubrovnika“, br. 10/15.), temeljem kojih je propisan postupak dodjele sredstava udrugama tehničke kulture koje djeluju pri Zajednici tehničke kulture Grada Dubrovnika. Javne potrebe Grada Dubrovnika u tehničkoj kulturi jesu aktivnosti, poslovi i djelatnosti od značaja udruga tehničke kulture, i Zajednice tehničke kulture Grada Dubrovnika.

Djelatnost tehničke kulture obuhvaća odgoj, obrazovanje i osposobljavanje za stjecanje tehničkih, tehnoloških i informatičkih znanja i vještina, inventivni rad i širenje znanstvenih i tehničkih dostignuća. Temeljni su ciljevi djelatnosti: razvitak i promidžba tehničke kulture, poticanje na stvaralački i znanstveni rad, tehnički odgoj i obrazovanje, znanstveno i tehničko opismenjavanje, posebno mladih.

Koordinator svih djelatnosti tehničke kulture za područje Grada Dubrovnika je Zajednica tehničke kulture Grada Dubrovnika. Ona se, između ostaloga, brine za ostvarivanje zajedničkih potreba u tehničkoj kulturi i za usklađivanje potreba svih udruga tehničke kulture na području Grada Dubrovnika. To postiže Programom javnih potreba u tehničkoj kulturi, za koji se sredstva osiguravaju u Proračunu Grada Dubrovnika i ostvarivanjem pojedinačnih programa udruga članica.

Zajednica tehničke kulture Grada Dubrovnika uskladila se sa Strateškim planom HZTK za razdoblje od 2015. do 2019. godine, kako bi odredila smjernice razvoja koje su u skladu s ciljevima i djelatnostima navedenim u Statutu Zajednice i drugim relevantnim zakonskim i strateškim dokumentima.

Ciljevi Zajednice tehničke kulture Grada Dubrovnika su:

* razvijanje i promicanje tehničke kulture na području Grada Dubrovnika;
* jačanje prepoznatljivosti i podizanje javne svijesti o značaju tehničke kulture u društvu;
* omogućavanje i/ili unaprjeđenje cjeloživotnog učenja i obrazovanja svih dobnih skupina u području tehničke kulture, poglavito izvannastavnih i izvanškolskih aktivnosti odgoja i obrazovanja djece i mladih;
* omogućavanje i/ili unaprjeđenje uključivanja socijalno ugroženih i marginaliziranih skupina uključujući osobe s posebnim potrebama u aktivnosti tehničke kulture, poglavito u izvannastavne i izvanškolske aktivnosti odgoja i obrazovanja djece i mladih iz tih skupina;
* pridonošenje razvoju svojih članica te zastupanje njihovih prava i interesa;
* sudjelovanje u izradi javnih politika vezanih uz tehničku kulturu i civilno društvo;
* pridonošenje prepoznatljivosti i vidljivosti postignuća tehničke kulture u inozemstvu.

U ostvarivanju svojih ciljeva Zajednica tehničke kulture Grada Dubrovnika provodi sljedeće djelatnosti:

* predlaže, usklađuje, provodi i prati programe javnih potreba Grada Dubrovnika u tehničkoj kulturi koji se provode i u Hrvatskoj i inozemstvu te utvrđuje smjernice za planiranje tih programa;
* prati, potiče i podupire razvoj svojih članica, sudjeluje u njihovim aktivnostima, poglavito u onima koje se odnose na izvaninstitucionalni odgoj i obrazovanje djece i mladih, cjeloživotno učenje i obrazovanje odraslih i popularizaciju tehničke kulture, te ih uključuje u provedbu svojih aktivnosti;
* obavlja stručne, pravne, kadrovske, računovodstvene i druge poslove za nacionalne saveze tehničke kulture u ostvarivanju njihovih programa javnih potreba Grada Dubrovnika u tehničkoj kulturi;
* javno dodjeljuje nagrade istaknutim pravnim i fizičkim osobama u tehničkoj kulturi;
* surađuje s ministarstvima, agencijama, obrazovnim, znanstvenim i drugim javnim ustanovama i institucijama, jedinicama lokalne (regionalne) uprave, poduzetnicima te organizacijama civilnoga društva;
* sudjeluje u radu državnih savjetodavnih tijela, radnih skupina, povjerenstava i slično;
* obavlja i druge poslove određene Statutom Zajednice, Zakonom o tehničkoj kulturi i drugim propisima.

**2. POPIS ČLANICA ZAJEDNICE TEHNIČKE KULTURE GRADA DUBROVNIKA**

Zajednicama tehničke kulture gradova, zakonodavac je namijenio, između ostalih, zadaću brinuti se o ostvarivanju zajedničkih potreba, te usklađivanju potreba svih udruga tehničke kulture na području gradova.

To je moguće postići identificiranjem javnih potreba za koja se sredstva osiguravaju iz proračuna Grada, te ostvarivanjem pojedinačnih programa članica.

Zajednica tehničke kulture Grada Dubrovnika je krovna organizacija udruga tehničke kulture i trenutno u članstvu ima 24 udruga tehničke kulture:

1. Aero klub Dubrovnik
2. Fotoklub Marin Getaldić
3. Hrvatsko planinarsko društvo Dubrovnik
4. Kino video klub Dubrovnik
5. Klub informatičara Dubrovnik
6. Radio klub Dubrovnik
7. Radio klub Libertas
8. Ronilački klub Dubrovnik
9. Društvo pedagoga tehničke kulture Dubrovačko-neretvanske županije
10. Informatički klub Futura
11. Jedriličarski klub Orsan
12. Društvo brodomodelara Argosy
13. Modelarski institut Nave Dumins
14. Udruga inovatora Dubrovačko-neretvanske županije
15. Aeroklub Nimbus
16. Centar tehničke kulture Dubrovnik
17. AVAL
18. Audiovizualni centar Dubrovnik
19. Hrvatsko planinarsko društvo Sniježnica
20. Udruga RC modela Dubrovnik
21. Škola filma Šipan
22. Dubrovnik Outdoor
23. Jedriličarski klub Hydro
24. Maritimo Recycling

Osim udruga tehničke kulture pri Zajednici kao neformalne sekcije djeluje i 6 klubova mladih tehničara, 1 astronomski klub i 3 učeničke zadruga pri osnovnim školama :

1. Klub mladih tehničara - Osnovna škola Marin Getaldić
2. Klub mladih tehničara - Osnovna škola Ivana Gundulića
3. Klub mladih tehničara - Osnovna škola Marin Držić
4. Klub mladih tehničara – Osnovna škola Lapad
5. Klub mladih tehničara – Osnovna škola Mokošica
6. Klub mladih tehničara – Osnovna škola Antun Masle
7. Astronomska udruga – Osnovna škola Lapad
8. Učenička zadruga - Osnovna škola Ivana Gundulića
9. Učenička zadruga - Osnovna škola Mokošica
10. Učenička zadruga – Osnovna škola Lapad

**3. PROGRAMSKA DJELATNOST ZAJEDNICE TEHNIČKE KULTURE GRADA DUBROVNIKA**

Zajednica tehničke kulture Grada Dubrovnika u 2025. godini posebnu će pozornost posvetiti sljedećim aktivnostima:

* skrb o pribavljanju novčanih sredstava za udruge tehničke kulture,
* skrb za osiguranje uvjeta za djelatnost udruga,
* poticanje svekolike djelatnosti tehničke kulture,
* stvaranje uvjete za osnivanje novih udruga tehničke kulture,
* predlaganje programa djelatnosti u tehničkoj kulturi, te sudjelovanje u utvrđivanju prijedloga kriterija i programa javnih potreba u tehničkoj kulturi, od zajedničkog interesa za Grad Dubrovnik,
* usklađivanje interesa i poduzimanje radnji poradi ravnomjernog razvoja tehničke kulture,
* predlaganje odnosa u financiranju tehničke kulture, vodeći računa o ravnomjernom razvoju svih udruga,
* poticanje stvaranja i unapređivanja materijalnih i drugih uvjeta zadovoljavanja javnih potreba u tehničkoj kulturi,
* poticanje osnivanja novih gradskih zajednica i strukovnih saveza tehničke kulture,
* usklađivanje djelatnosti udruga i saveza tehničke kulture na ostvarivanju svekolikog razvoja tehničke kulture,
* djelovanje na promicanje stručnog rada u tehničkoj kulturi i skrbi o stručnom osposobljavanju djelatnika u tehničkoj kulturi,
* poticanje rada s nadarenom djecom i mladeži,
* održavanje redovne skupštine s utvrđivanjem konačnog plana rada i financijskog plana,
* održavanje redovitih sastanaka Izvršnog odbora i to najmanje četiri puta godišnje.
* sudjelovat će u radu Zajednice tehničke kulture Dubrovačko-neretvanske županije.

3.1. PREGLED IZDVOJENIH PROGRAMA

Zajednica tehničke kulture Grada Dubrovnika u 2025. godini će organizirati i provesti sljedeće posebne programe:

1. **Robo.DU Days**

Robo.DU Day2025održava se u studenom. Robo.DU Days su osmišljeni kao dani razmjene znanja i vještina među učenicima i mladim ljudima Grada i Županije. Pridružuje se ideji dobro osmišljenog STEM obrazovanja (Science, Technology, Engineering, Mathematics). U sklopu Robo.Du Days-a se održavaju predavanja pozvanih predavača o robotima, Arduino tehnici, Raspberry Pi, 3D printerima i ostalim robotičkim temama, te raznovrsne radionice za djecu i mlade s temom robotike, STEM-a i tehničke kulture. Robo.Du Days se održava u sklopu obilježavanja Europskog tjedna robotike 2025 (ERW2025), kao glavna manifestacija tog tjedna u Hrvatskoj.

1. **STEM promocija**

Zajednica tehničke kulture Grada Dubrovnika je prijavila više projekata s temom STEM usmjerenja, te će se baviti implementacijom i pripremom za realizaciju nadolazećih aktivnosti. U sklopu projekta naglaska će biti na vidljivosti i promidžbi sudjelovanjem na konferencijama, uradi sam sajmovima (Maker Faire) i sličnim događajima. Nabaviti će se i dodatna oprema za opremanje novih prostora 3D laba i tehničke radionice u sklopu Centra za djecu, mlade i obitelj Dubrovnik.

1. **(e)odrastanje**

Zajednica tehničke kulture Grada Dubrovnika je 2021. godine krenula s nizom aktivnosti vezanih uz sigurnost djece na Internetu. U suradnji sa Sveučilištem u Dubrovniku i Dječjim vrtićima Dubrovnik su u proteklih godina održali su niz predavanja i radionica namijenjenih roditeljima i odgajateljima, online anketu o sigurnom korištenju Interneta, tiskali bojanku (e)odrastanje. Zajednica tehničke kulture Grada Dubrovnika planira i sljedeće godine nastaviti s aktivnostima s ciljem podizanja razine svijesti o sigurnosnim aspektima upotrebe Internetskih servisa kod roditelja, edukatora i djece.

1. **STEM ljeto u ZTK**

Zajednica tehničke kulture Grada Dubrovnika je 2022. godine krenula s nizom radionica preko ljetnih školskih praznika da bi se učenicima upotpunilo vrijeme preko tjedan u jutarnjim satima. U sklopu STEM ljeta u ZTK održavaju se raznovrsne radionice iz tehničke kulture.

1. **Ljetni robotički kamp za cure**

Zajednica tehničke kulture Grada Dubrovnika je 2022. godine krenula s organiziranjem Ljetnog robotičkog kampa za cure u suradnji s Zajednicom tehničke kulture Dubrovačko-neretvanske županije, Informatičkim klubom Futura, Pomorsko-tehničkom školom Dubrovnik i Women in Tech Croatia. Cilj kampa je da cure kvalitetno provedu svoje slobodno vrijeme tijekom ljeta, te da se potakne njihova vezanost za tehničku kulturu, STEM i moderne tehnologije, s posebnim naglaskom na robotiku. Na ciklusima radionica robotike većinom budu dečki kao polaznici, pa s ovim kampom je cilj privući cure da se bave robotikom. Ljetni robotički kamp za cure je besplatan za sve polaznice.

Pored navedenog Zajednica tehničke kulture Grada Dubrovnika će organizirati i sljedeće aktivnosti:

* Organizacija županijske razine 67. natjecanja mladih tehničara
* Organizacija županijske razine Modelarske lige 2024./2025.
* Održavanje raznovrsnih radionica tehničke kulture u Centru za djecu, mlade i obitelj Dubrovnik
* Održavanje gostujućih radionica u osnovnim i srednjim školama, dječjim vrtićima i drugim ustanovama na području Grada Dubrovnika i Dubrovačko-neretvanske županije

Zajednica tehničke kulture Grada Dubrovnika sudjelovat će sa svojim aktivnostima i projektima na:

* Festivalu Znanosti 2025,
* Festivalu tehničke kulture Split 2025,
* Jadranskim susretima zajednica tehničke kulture,
* Ljetnoj školi male brodogradnje,
* STEM ljetu u ZTK,
* Ljetnom robotičkom kampu za cure,
* Manifestaciji Robo.Du Days 2025,
* Dubrovačkom Zimskom Festivalu 2025,
* Izložbi Rukama složeno 2025,
* Europskom tjednu programiranja,
* Europskom tjednu robotike,
* Međunarodnom danu žena i djevojaka u znanosti,
* Satu kodiranja,
* Svjetskom danu Arduina,
* All Digital Week-u,
* Svjetskom tjednu Svemira,
* Hrvatska volontira,
* Danima otvorenih vrata udruga i sl.

**4. PROGRAMSKA DJELATNOST UDRUGA TEHNIČKE KULTURE**

Sredstva osigurana u proračunu Grada za djelatnosti udruga su nedostatna s obzirom na broj aktivnosti i broj prijava udruga na javni poziv. Proteklih godina je došlo i do povećanja broja udruga na području Grada, ali i do povećanja broja i kvalitete aktivnosti postojećih udruga. Zato su raspoloživa sredstva, iako su u par navrata prošlih godina povećavana, postala ograničavajući čimbenik za daljnji razvoj područja tehničke kulture na području Grada.

S druge strane, više strateških dokumenata na razini EU, Republike Hrvatske, Županije i Grada jasno prepoznaju STEM područje (Science, Technology, Engineering and Mathematics) kao prioritetno. Zato trenutna ulaganja u edukaciju djece, učenika, studenata i svih zainteresiranih građana na području programiranja, robotike, inženjerstva i svih ostalih grana tehničke kulture sigurno potiču razvoj inovacija i poduzetničkog duha, što će u budućnosti predstavljati značajnu komparativnu prednost.

Međutim, ta ulaganja trenutno nisu na razini koja bi se mogla očekivati prema spomenutim strateškim dokumentima, a pogotovo nisu na razini raspoloživih ljudskih resursa u udrugama tehničke kulture ili potencijala učenika u osnovnim i srednjim školama. Posljedica je da se financira i realizira u cijelosti samo dio planiranih projekata.

Na temelju članka 13. Odluke financiranju programa, projekata i manifestacija koje provode udruge i druge organizacije civilnog društva („Službeni glasnik Grada Dubrovnika“, br. 23/18. i 11/19.) i na temelju članka 7. Odluke o kriterijima i rokovima za utvrđivanje programa i osiguravanje financijskih sredstava javnih potreba u tehničkoj kulturi Grada Dubrovnika („Službeni glasnik Grada Dubrovnika“, br. 10/15.) financiranje projekata i programa udruga tehničke kulture provodi se putem Javnog poziva za predlaganje projekata i programa u području javnih potreba u tehničkoj kulturi Grada Dubrovnika, čime se osigurava transparentnost dodjele financijskih sredstava i dobivanje što većeg broja kvalitetnih prijava.

Javni poziv za predlaganje projekata i programa u području javnih potreba u tehničkoj kulturi Grada Dubrovnika za 2025. godinu raspisuje i realizira Zajednica tehničke kulture Grada Dubrovnika. Sve udruge tehničke kulture čiji se projekti i programi sufinanciranju sredstvima proračuna Grada Dubrovnika putem javnog poziva, po realizaciji projekta ili programa, u svrhu praćenja provedbe te namjenskog trošenja dodijeljenih sredstava, u obvezi su Zajednici tehničke kulture Grada Dubrovnika dostaviti izvješće o realizaciji projekta ili programa koje sadrži opisno i financijsko izvješće na propisanim obrascima sa popratnom dokumentacijom (računi, ugovori, sporazumi, putni nalozi, bankovni izvodi, potpisne liste, evaluacijske liste, fotografije s događaja, primjerke publikacija i dr.)

Zajednica tehničke kulture Grada Dubrovnika je 2020. godine od Grada Dubrovnika dobila na korištenje tehničku radionicu i 3D laboratorij u sklopu Centra za djecu, mlade i obitelj Dubrovnik. U navedenim prostorima Zajednica i njene članice mogu organizirati i održavati edukacije, radionice i druga događanja iz svih grana tehničke kulture.

Za Grad Dubrovnik ustanovljeni su sljedeći poslovi i djelatnosti, koje bi se trebale financirati iz sredstava proračuna Grada namijenjenih za javne potrebe u tehničkoj kulturi:

*4.1. ELEKTROTEHNIKA, ELEKTRONIKA, AUTOMATIKA I ROBOTIKA*

1. održavanje radionica elektrotehnike,
2. održavanje radionica elektronike,
3. održavanje radionica automatike,
4. održavanje radionica robotike,
5. održavanje smotri, susreta i natjecanja za učenike osnovnih i srednjih škola u Županiji,
6. održavanje priprema za natjecanje učenika (Natjecanje mladih tehničara, RoboCup i Robokup) ,
7. održavanje priprema za natjecanja na državnoj razini,
8. robotička natjecanja,
9. nabavka opreme.

*4.2. GRADITELJSTVO, MODELARSTVO I MAKETARSTVO*

1. radionice za graditeljstvo, modelarstvo i maketarstvo,
2. radionice 3D modeliranja i 3D printanja,
3. radionice 3D skeniranja,
4. radionice crtanja 3D olovkama,
5. održavanje godišnjeg rada u 3D LABu.

*4.3. INFORMATIKA I RAČUNALSTVO*

1. održavanje tečajeva za mlade, učitelje, profesore (pedagoge/mentore tehničke kulture) radi praćenja novih IT trendova,
2. održavanje tečajeva programiranja za web stranice (HTML, CSS, PHP, ...),
3. održavanje tečajeva programiranja za djecu i mlade iz različitih programskih jezika Scratch, Python, C, Java, Objective C, …,
4. održavanje smotri, susreta i natjecanja za učenike osnovnih i srednjih škola u Županiji,
5. održavanje priprema za natjecanje učenika (InfoCup, Liga programiranja) ,
6. održavanje priprema za natjecanja na državnoj razini,
7. sudjelovanje na natjecanju mladih informatičara,
8. nabavka opreme.

*4.4. STROJARSTVO I KONSTRUKTORSTVO*

1. program Lego edukacije ''Obnovljivi izvori energije'',
2. radionice strojarstva i konstruktorstva.

*4.5. KOMUNIKACIJSKA TEHNIKA: RADIOAMATERIZAM I SL:*

1. održavanje tečajeva za osposobljavanje voditelja i instruktora za radio amatere, (Dubrovnik, Metković, Korčula, Vela Luka),
2. održavanje natjecanja radioamatera na Europskoj razini,
3. održavanje natjecanja radio amatera na svjetskoj razini,
4. održavanje godišnjih susreta i natjecanja radio amatera na državnoj razini,
5. sudjelovanje na kampu za radioamatere,
6. nabavka opreme.

*4.6. AUDIOVIZUALNE TEHNIČKE DJELATNOSTI*

1. održavanje tečajeva iz fotografije, za mlade i učenike osnovnih i srednjih škola,
2. održavanje izložbi fotografije na županijskoj razini,
3. održavanje foto radionica,
4. održanje seminara za voditelje filmskih i video udruga,
5. održavanje smotri i susreta mladeži na području Županije iz filmske i video djelatnosti**,**
6. održavanje filmskih i video radionica,
7. održavanje ljetnih škola filma,
8. radionice o primjeni umjetne inteligencije u audiovizualnoj djelatnosti,
9. nabavka opreme.

*4.7. ASTRONAUTIKA I ASTRONOMIJA*

1. održavanje tečajeva i radionica iz astronomije u Korčuli i Dubrovniku,
2. predavanja i video projekcije i promatranje zvijezda za djecu i mlade na području Županije,
3. održavanje javnih promatranja s teleskopima,
4. održavanje radionica raketnog modelarstva,
5. nabavka opreme.

*4.8. INOVATORSKA DJELATNOST*

1. inovatorska djelatnost - potpora u realizaciji projekta,
2. izrada dokumentacije projekta,
3. prezentacija inovacija,
4. sudjelovanje na izložbama inovacija,
5. održavanje postojećih inovacija (električni bicikl, solarni automobil)***.***

*4.9. JEDRILIČARSKO MODELARSTVO, BRODOMODELARSTVO I BRODOMAKETARSTVO*

1. poticati i promicati jedriličarstvo i jedriličarsko modelarstvo,
2. održavanje radionica jedriličarskog modelarstva,
3. održavanje regata radio upravljanih jedrilica,
4. odgajati i osposobljavati mornare i kormilare, rekreativce i natjecanja putem teoretskog i praktičnog rada,
5. organizirati škole jedrenja,
6. organizirati natjecanja,
7. razvijati i poticati brodomodelarstvo i brodomaketarstvo,
8. održavanje radionica brodomodelarstva i brodomaketarstva.

*4.10. ZRAKOPLOVNA DJELATNOST*

1. organizacija i održavanje predavanja i certificiranih radionica zrakoplovne tematike,
2. organizacija natjecanja za učenike zrakoplovne tematike u suradnji s Zrakoplovnim savezom (Liga dronova, zrakoplovno modelarstvo i maketarstvo),
3. vođenje plovidbenosti klupskih zrakoplova,
4. organiziranje dječjih zmajada (Dubrovnik, Neretva, Pelješac, Konavle),
5. organiziranje certificiranih tečajeva: PPL, zrakoplovno jedriličarstvo, padobranstvo, parajedriličarstvo, obuka osoba za voditelja letačkih operacija,
6. priprema, predlaganje, održavanje registriranih / operativnih površina,
7. zrakoplovna baština Županije,
8. održavanje zrakoplovnih manifestacija Aeronaut,
9. posjet muzejima.

*4.11. AUTOMODELARSTVO*

1. radionice automodelarstva,
2. sudjelovanje na utrkama i natjecanjima RC modela automobila.

*4.12. SPELEOLOZI, PLANINARI I ZAŠTITA OKOLIŠA*

1. tečajevi za markacioniste HPD-a,
2. speleološki tečajevi,
3. seminar o crtanju i mjerenju speleoloških objekata i računalna obrada istih sa grafičkom obradom,
4. nabavka opreme.

*4.13. RONILAČKA DJELATNOST I ZAŠTITA PODMORJA*

1. održavanje tečajeva za ronioce, u Dubrovniku, Metkoviću, Pločama, Blacama, Vela Luci, Korčuli i Lastovu,
2. seminari za ronioce,
3. zaštita i čišćenje podmorja,
4. sudjelovanje u službi spašavanja,
5. održavanje i ispitivanje opreme prema propisima,
6. tečajevi za članove hitnih službi,
7. nabavka opreme.

*4.14. DJELATNOST PEDAGOGA TEHNIČKE KULTURE*

1. održanje tematskih skupova pedagoga tehničke kulture, radi stručnog usavršavanja, putem različitih edukacija,
2. održavanje smotre tehničkog stvaralaštva učenika u školama te ispomoć kod održavanja županijskih smotri,
3. održavanje smotri i natjecanja mladih informatičara u školama te ispomoć kod županijskih smotri i natjecanja,
4. rad sekcija u izvannastavnim aktivnostima,
5. natjecanja mladih tehničara Republike Hrvatske,
6. zadrugarstvo i klubovi mladih tehničara,
7. mornarski čvorovi i modelarstvo,
8. modelarska liga.

*4.15. NAGRADE ZA OSTVARENE REZULTATE NA NATJECANJIMA I SMOTRAMA*

1. za vrlo uspješan rad nagrađivat će se uspjeh pojedinaca, grupa i udruga u tehničkoj kulturi.
2. zaslužne pojedince i udruge predlagat će se za državna priznanja.

*4.16. UČENIČKE ZADRUGE I KLUBOVI MLADIH TEHNIČARA*

1. sudjelovanje na državnom natjecanju učeničkih zadruga,
2. održavanje radionica i priprema za natjecanja u 12. kategorija školskih, županijskih i državnih natjecanja mladih tehničara,
3. sudjelovanje na školskoj, županijskoj i državnoj razini natjecanja mladih tehničara.

**FINANCIJSKI PLAN PROGRAMA JAVNIH POTREBA U TEHNIČKOJ KULTURI GRADA DUBROVNIKA ZA 2025. GODINU**

|  |  |  |
| --- | --- | --- |
| **Red. br.** | **OPIS** | **IZNOS u eurima** |
| **1.** | **PRIHODI****18063 Javne potrebe u tehničkoj kulturi** | **126.000,00** |
| **1.1.** | **18063001 Djelatnost Zajednice tehničke kulture Grada Dubrovnika****Izvor: 11 Opći prihodi i primici** | **76.000,00** |
| **1.2.** | **18063002 Djelatnost udruga tehničke kulture i posebni programi****Izvor: 11 Opći prihodi i primici** | **50.000,00** |
|  |  |  |
| **2.** | **RASHODI****18063 Javne potrebe u tehničkoj kulturi** | **126.000,00** |
| **2.1.** | **18063001 Djelatnost Zajednice tehničke kulture Grada Dubrovnika** **Funk. klas: 0860 Rashodi za rekreaciju, kulturu I religiju koji nisu drugdje svrstani****381 Tekuće donacije** | **76.000,00** |
| **2.2.** | **18063002 Djelatnost udruga tehničke kulture****Funk. klas: 0860 Rashodi za rekreaciju, kulturu I religiju koji nisu drugdje svrstani****381 Tekuće donacije** | **50.000,00** |

1. Sredstva za provedbu Programa javnih potreba u tehničkoj kulturi Grada Dubrovnika za 2025. godinu osiguravaju se u Proračunu Grada Dubrovnika za 2025. godinu i isplaćivati će se temeljem zaključenog Ugovora.
2. Zadužuje se Zajednica tehničke kulture Grada Dubrovnika da po realizaciji Programa javnih potreba u tehničkoj kulturi Grada Dubrovnika za 2025. godinu podnese narativno i financijsko izvješće Gradskom vijeću Grada Dubrovnika.
3. Gradsko vijeće Grada Dubrovnika može po potrebi svojom Odlukom izmijeniti i dopuniti odredbe po pojedinim oblicima financiranja iz ovog Programa, te eventualno obustaviti daljnje korištenje sredstava, ukoliko procijeni da će troškovi biti veći od planiranih proračunskih iznosa, a rebalansom Proračuna neće biti pokriveni.

Ovaj Program javnih potreba u tehničkoj kulturi Grada Dubrovnika za 2025. godinu stupa

na snagu osmog dana od dana objave u „Službenom glasniku Grada Dubrovnika“.

KLASA: 630-01/24-01/06

URBROJ: 2117-1-09-25-06

Dubrovnik, 23. siječnja 2025.

Predsjednik Gradskog vijeća:

**mr.sc. Marko Potrebica**, v.r.

-------------------------------------

**11**

Na temelju članka 75. stavak 1. i stavak 2. Zakona o sportu („Narodne novine“, broj 141/22) i članka 39. Statuta Grada Dubrovnik („Službeni glasnik Grada Dubrovnika“, broj 2/21), Gradsko vijeće Grada Dubrovnika na 39. sjednici, održanoj 23. siječnja 2025., donijelo je

**PROGRAM JAVNIH POTREBA U**

**ŠPORTU GRADA DUBROVNIKA ZA 2025.**

**1.** **UVOD**

Ustavom Republike Hrvatske utvrđena je obveza države da potiče skrb o športu. Stoga Grad Dubrovnik sredstvima iz godišnjeg proračuna sufinancira športsku djelatnost a Programom javnih potreba u športu, Grad Dubrovnik iskazuje svoje opredjeljenje u ovoj djelatnosti.

Šport pridonosi zdravom životu građana, odgoju i obrazovanju, te gospodarskom razvoju društva. Bavljenje športom, njegova promidžba športskim priredbama i postizanjem vrhunskih rezultata osnovni su motivi ulaganja u šport ,a održavanje tradicionalnih športskih priredbi od posebne važnosti za grad Dubrovnik pridonosi i raznolikosti turističke ponude.

Šport je društvena djelatnost koja uspješno promovira Grad Dubrovnik na raznim natjecanjima u Republici Hrvatskoj te kroz razna međunarodna natjecanja na kojima uspješno, pojedinačno ili ekipno, nastupaju dubrovački športaši.

Grad Dubrovnik športsku djelatnost sufinancira sredstvima gradskog proračuna, kroz Program javnih potreba u športu Grada Dubrovnik, sukladno članku 75. stavak 1. i 4. Zakona o športu („Narodne novine“, broj 141/22 od 01.01.2023 godine)

Javne potrebe u športu, sukladno članku 75. stavak 2. Zakona o športu su programi, odnosno aktivnosti, poslovi i djelatnosti od značaja za razvoj dubrovačkog športa i to:

* poticanje razvoja i promocija sporta,
* provođenje sportskih aktivnosti djece, mladeži i studenata,
* djelovanje sportskih udruga, sportskih zajednica i sportskih saveza,
* sportska priprema, domaća i međunarodna natjecanja te opća i posebna zdravstvena zaštita sportaša,
* školovanje i osposobljavanje stručnog kadra u sportu,
* zapošljavanje osoba za obavljanje stručnih poslova u sportu,
* sportska stipendija,
* sportsko rekreativne aktivnosti građana,
* sportske aktivnosti djece s teškoćama u razvoju te parasportaša i gluhih sportaša,
* planiranje, izgradnja, održavanje i korištenje sportskih građevina značajnih za jedinicu lokalne i područne (regionalne) samouprave.

Program se planira temeljem raspisanog Javnog poziva za prijave športskih programa u području javnih potreba u športu Grada Dubrovnika u 2025.g. na koji se javljaju klubovi članice Dubrovačke zajednice športova. Sastavni dio Javnog poziva za prijave športskih programa u području javnih potreba u športu Grada Dubrovnika u 2025.g., čine pripadajući Obrasci po svim programskim točkama. Po dostavi Obrazaca Povjerenstvo za formalne uvjete utvrđuje zapisnikom koji su klubovi dostavili dokumentaciji sukladno pozivu.

Dubrovački savez športova kao zajednica športskih udruga Grada Dubrovnika, sukladno članku 75. stavak 1. i 4. Zakona o športu predlaže Program javnih potreba u športu Gradonačelniku i Upravnom odjelu za obrazovanje, šport, socijalnu skrb i civilno društvo koji prijedlog upućuju Gradskom vijeću na usvajanje, te se nakon usvajanja utvrđuje Program i financijski plan javnih potreba u športu Grada Dubrovnika za 2025.g.

Sredstva proračuna namijenjena financiranju Programa javnih potreba u športu Grada Dubrovnika izdvajaju se temeljem članka 76. stavak 5. Zakona o športu, na račun Dubrovačke zajednice športova koji skrbi o ostvarivanju Programa. Gradsko vijeće Grada Dubrovnika je na svojoj 36. sjednici održanoj 29. listopada 2024 g. donijelo Program javnih potreba u športu Grada Dubrovnika za 2025 godinu u iznosu 3.070.000 eura u deset programskih točaka.

**2.**  **PROGRAMSKI CILJEVI**

Programski ciljevi dubrovačkog športa u 2025. godini temelje se na unapređenju razvoja športskog sustava u čemu vrhunski i kvalitetni šport treba biti poticajan ukupnom razvoju grada Dubrovnika, a to znači da treba poduzeti sve da se ta razina sačuva i unaprijedi, te da se športskim djelovanjem nastave uspjesi dubrovačkih športaša na državnim, europskim, svjetskim prvenstvima i olimpijskim igrama.Za ostvarivanje postavljenih programskih ciljeva bitno je slijedeće: potpora razvoju mladih perspektivnih športaša u klubovima i športskim školama; potpora vrhunskim kolektivima i pojedincima, koji su zapravo športsko lice grada na nacionalnom i međunarodnom planu i promidžbom športa doprinose njegovom razvoju, podrška klubovima članicama zajednice pri adaptaciji prostora za obavljanje redovite športske djelatnosti te poticanje uključivanja u šport što većeg broja djece, mladeži i građana.

Polazno programsko određenje u ostvarivanju ciljeva je podmirenje zahtjeva vrhunskog športa koji je promicatelj gradskog i nacionalnog športa i potrebe jačeg unapređenja tradicionalnih dubrovačkih športova na vodi i moru te drugih razvijenih kvalitetnih športova za koje vlada javni interes i zajedničkih potreba u športu radi očuvanja i razvoja cjelovitosti sustava športa.

Programski ciljevi su:

**Ulaganja u razvoj mladih športaša,**

Ulaganje u športski razvoj mladih provodi se kroz rad športskih škola i mlađih selekcija klubova uz nadzor stručnog kadra radi stvaranja široke kvalitetne osnove kao uvjeta za postizanje boljih i većih športskih rezultata. Poticanje što većeg broja mladih da se uključe u različite športske programe i mogućnost selektiranja onih koji svojim motoričkim sposobnostima imaju preduvjet za bavljenjem vrhunskim športom. Provedbom športskih programa u klubovima omogućiti natjecateljski kontinuitet svih dobnih skupina športaša i mogućnost napredovanja i športskog usavršavanja. Osnova za odabir takvih nadarenih mladih športaša je u kvaliteti stručnog trenerskog kadra koje klub posjeduje.

**Stručni rad u športu**

Prvi preduvjet da bi se mladi športaši pravilno i uspješno razvijali je kvalitetan stručni rad i stručnost trenera koji svakodnevno rade na njihovom športskom obrazovanju. Ujedno stručni rad je jedan od najvažnijih elemenata u klupskoj hijerarhiji i temelj je svakog kluba koji želi ulagati i stvarati športaše. Zadaća Dubrovačke zajednice športova je sufinancirati stručni rad trenera u klubovima koji imaju razrađen sustav mlađih selekcija koje se natječu u obveznom sustavu natjecanja. Programski cilj Saveza obuhvaća i stručno usavršavanje te školovanje trenera u funkciji razvoja postojećeg trenerskog kadra dubrovačkog športa.

**Očuvanje postojeće vrhunske športske kvalitete,**

Očuvanje postojeće vrhunske športske kvalitete u Gradu Dubrovniku kao programski cilj zahtjeva ostvarenje športskih programa klubova kroz adekvatno i optimalno korištenje športske infrastrukture kao i osiguravanja sredstava iz Programa javnih potreba u športu za sufinanciranje klubova, kako bi se održao njihov kvalitativni nivo. Potrebno je u suradnji s Gradom Dubrovnikom planirati budući razvoj športske infrastrukture čime bi se zadovoljile potrebe i uvjeti za kvalitetniji rad športskih klubova. Vrhunski šport i dubrovački športaši su prepoznata vrijednost na svim velikim športskim događajima, te potiču ukupni razvoja športa i doprinose promidžbi i ugledu Dubrovnika i Hrvatske.

**Ulaganja u razvoj kvalitetnih i tradicionalnih dubrovačkih športova**

Ovaj programski cilj nadopunjuje prethodni, a prvenstveno se odnosi na, športove na vodi i moru, te kvalitetne športove u Gradu Dubrovniku. Razvoj ovih športova i klubova, te uspjesi športaša preduvjet se za širenje postojeće športske baze što dovodi do slijedećeg cilja Dubrovačkog saveza športova.

**Poticanje uključivanja u šport što većeg broja djece i mladeži te građana**

Stručan rad trenera u klubovima, kvalitetni i vrhunski rezultati športaša privlače i veći interes mladih za bavljenje športom. Cilj je šport programski približiti djeci i mladima kroz što veći broj športskih aktivnosti, razvoj novih športskih grana i još bolju komunikaciju sa športskim udrugama razvojem informatičkih aktivnosti Saveza. Krajnji cilj je proširit bavljenje športom na sve dobne skupine građana Grada Dubrovnika i te tako stvoriti uvjete za većim brojem rekreativaca.

**Podrška klubovima članicama zajednice pri adaptaciji prostora za obavljanje redovite športske djelatnosti, a koji nisu u vlasništvu Grada Dubrovnika**

Programski podržavati klubove koji obavljaju svoju redovitu djelatnost u objektima koji nisu u vlasništvu Grada Dubrovnika u skladu s financijskim mogućnostima ,a sve u sklopu provedbe Strategije razvoja sporta i sportske infrastrukture na području Grada Dubrovnika.

Potrebna je adaptacija i uređenje postojećeg objekta veslačkog hangara kako bi se osigurali minimalni tehnički, trenažni i higijenski uvjeti za razvoj veslanja u Gradu Dubrovniku

**3.** **ŠPORTSKI PROGRAMI**

Športski su programi podijeljeni u osam točaka. To su: Međunarodna športska natjecanja, Tradicionalne športske priredbe od značaja za Grad Dubrovnik, Poticajni športski programi, Razvojni športski programi, Programi od zajedničkog interesa, Programi športskih klubova, Djelovanje dubrovačkog saveza športova dok je zadnja točka Ostali programi/Programska pričuva.

**3.1. MEĐUNARODNA ŠPORTSKA NATJECANJA**

Program podržava organizaciju natjecanja međunarodnog karaktera na području Dubrovnika kao i sudjelovanje dubrovačkih športaša posebno mlađih uzrasta na međunarodnim natjecanjima. Sufinanciraju se nastupi u skladu s kalendarima međunarodnih i nacionalnih asocijacija u kojima nastupaju dubrovački klubovi, na raznim međunarodnim utrkama, turnirima i regatama i svim ostalim oblicima športskog natjecanja. Važnost kontinuiranog održavanja ovakvih športskih priredbi je u tome što na takvim međunarodnim natjecanjima športaši stječu važna športska i kulturna iskustva, a to se posebice odnosi na mlađe dobne uzraste. Suradnja dubrovačkih klubova sa raznim inozemnim športskim društvima i klubovima pridonosi i uspješnom prezentiranju Grada Dubrovnika izvan granica Hrvatske.

**3.2. TRADICIONALNE MANIFESTACIJE U ŠPORTU**

Program podržava sufinanciranje tradicionalnih manifestacija u športu u organizaciji dubrovačkih klubova, a u svrhu unapređenja dubrovačkog športa. Održavanje navedenih športskih manifestacija osigurava i turističku promidžbu dolaskom velikog broja inozemnih športaša i športskih radnika na ova tradicionalna športska natjecanja. Potrebno je naglasiti kako dubrovački šport može pridonijeti kroz ovakve športske priredbe boljem razvoju športsko rekreativnog turizma. Od važnosti je zadržati i još više poticati ove programe kako bi međunarodno športsko djelovanje klubova i u buduće donosile društvene i ekonomske benefite za Dubrovnik.

**3.3. POTICAJNI ŠPORTSKI PROGRAMI**

Poticajni športski programi podržavaju stipendiranje športaša te pomažu u razvoju mladih perspektivnih športaša dubrovačkih klubova. Točku sačinjavaju: Potpora perspektivnim mladim športašima, Stipendije športaša. Za kvalitetnu provedbu ove programske točke za korisnike su zadana pravila i razrađena mjerila sukladno pravilniku o mjerilima i kriterijima za vrednovanje programa. U Programu javnih potreba u športu Grada Dubrovnika ova se programska točka u prijedlogu za 2025. godinu uvrštava nakon provedenog Javnog poziva u kojem klubovi predlažu svoje kandidate. Kroz kriterijske tablice obrađuju se podaci predloženih športaša. Ukoliko je kandidat u sustavu praćenja, odnosno ima osigurana sredstva od strane Hrvatskog olimpijskog odbora, klub je dužan u zahtjevu navesti i dostaviti popis tih programa te športaš može konkurirati samo za onaj program koji se ne podudara sa navedenim programima HOO – a.

3.3.1. POTPORA PERSPEKTIVNIM MLADIM ŠPORTAŠIMA

Športski program Potpora perspektivnim mladim športašima sačinjava jedan od četiri osnovna programska cilja Programa javnih potreba u športu Grada Dubrovnika, a to je ulaganje u razvoj mlađih sportaša radi stvaranja široke kvalitativne osnove kao uvjeta daljnjeg napretka i očuvanja dostignute razine kvalitete dubrovačkog športa.

**Natjecateljski programi perspektivnih mladih športaša**

Temeljem mjerila i zadanih normativa (prijevoz i smještaj), potencijalnim korisnicima ove točke Programa odobravaju se financijska sredstva za sufinanciranje sudjelovanja na domaćem i međunarodnom natjecanju sukladno podnesenom zahtjevu. Sredstva se planiraju sukladno financijskim mogućnostima, a realizirati će se na temelju podnesenog zahtjeva od strane kluba kao nositelja programa i to za svaku pojedinu akciju zasebno, u suradnji sa Zajednicom. Klubovi su dužni dostaviti dokaznice pri dostavi zahtjeva (avio karte i slično). S tim u vezi, potrebna je kvalitetna izrada dvogodišnjih i četverogodišnjih programa treninga, priprema i nastupa, za čiju su izradu opet potrebni educirani kadrovi. Bolja povezanost sa Hrvatskim olimpijskim odborom, koji također prate najdarovitije mlade športaše kroz program individualne skrbi o perspektivnim športašima, omogućilo bi precizniji pristup u planiranju financiranja dubrovačkih perspektivnih mladih športaša. Jednako tako, važna je suradnja i sa obrazovnim institucijama (osnovne i srednje škole) kako bi športaši mogli pratiti obvezne obrazovne programa jer je to od izuzetne važnosti u ukupnom životu i radu perspektivnog mladog športaša. Odluku o korisnicima programske točke donosi Izvršni odbor Dubrovačke zajednice športova.

**Stipendije perspektivnim mladim športašima**

Program podržava i planira financijska sredstva za stipendije perspektivnim mladim športašima upotrebom zadanih mjerila i parametara. Odluku o korisnicima programske točke donosi Izvršni odbor Dubrovačke zajednice športova.

3.3.2. STIPENDIJE ŠPORTAŠA

**Stipendije kategoriziranih športaša prema rješenjima HOO-a :**

Program podržava osiguranje dijela sredstava za stipendije vrhunskih športaša u skladu s rješenjima HOO – a, o kategorizaciji vrhunskih športaša (ista se odnosi na I.II ili II kategoriju ako za to postoje financijski uvjeti). Planirana financijska sredstva za stipendije športaša upotrebom zadanih mjerila i normativa. Odluku o korisnicima programske točke donosi Izvršni odbor Dubrovačke zajednice športova.

Za kvalitetnu provedbu ove programske točke za korisnike su zadana su slijedeća pravila:

1. Financiranje programskih točaka Stipendije perspektivnim mladim športašima i Stipendije kategoriziranih športaša prema rješenjima HOO-a vrši se na temelju mjerila i normativa donesenih za točku 3. Poticajni športski programi.
2. Sredstva su namijenjena isključivo dubrovačkim športašima u svojstvu dubrovačkih klubova te nacionalnih reprezentacija, a koji imaju boravište na području Dubrovnika, te svoju športsku djelatnost tijekom godine obavljaju na dubrovačkom području i to u športovima pojedinačnog, ekipnog i momčadskog karaktera.
3. Program se usklađuje sa proračunskim mogućnostima sukladno programskoj orijentaciji Dubrovačke zajednice športova za tekuću godinu.
4. Kriteriji za odabir perspektivnih sportaša te kategoriziranih športaša prema rješenjima HOO-a, utvrđeni su u skladu s pravilnikom o mjerilima i kriterijima za vrednovanje programa, a Izvršni odbor Dubrovačke zajednice športova na osnovu istih donosi odluku kojom se definira popis športaša uvrštenih u programske točke.
5. Klub je dužan dostaviti pripadajuće obrasce sukladno Javnom pozivu uz programe rada športaša kandidata za tekuću godinu.
6. Program Stipendije perspektivnim mladim športašima u dobi između 12 i 23 godine, vrednuje se na temelju zadanih mjerila, a realizira se na temelju podnesenog zahtjeva. Po donesenoj odluci Izvršnog odbora kandidati potpisuju ugovore o stipendiranju. Sredstva se doznačavaju na račun samog kandidata
7. Program Stipendije kategoriziranih športaša prema rješenjima HOO-a, vrednuje se na temelju zadanih mjerila a realizira se na temelju podnesenog zahtjeva. Sredstva se doznačavaju na račun kluba koji ih dalje dostavlja krajnjem korisniku ili na račun samog kandidata ukoliko se procjeni da je to potrebno.
8. Svaki zahtjev upućen od strane kluba mora sadržavati:

- ime i prezime korisnika financijskih sredstava programske točke,

- cilj i svrhu programa,

- kratki opis programa,

- specifikaciju troškova

1. Nakon realiziranog programa podnositelj zahtjeva je ukoliko davatelj sredstava to zatraži, dužan dostaviti izvješće o realizaciji programa ili u protivnome prestaje biti korisnikom ove programske točke.

**3.4. RAZVOJNI ŠPORTSKI PROGRAMI**

Točku sadržavaju programske zadaće za kvalitetniji razvoj dubrovačkog športa: Organizacija Olimpijskog festivala dječjih vrtića Grada Dubrovnika, Svečanost proglašenja najuspješnijih dubrovačkih športaša, Promidžbena djelatnost, Informatičku djelatnost u športu, Program „Aktivne zajednice, Športski program „Projekt Odaberi šport“

3.4.1. OLIMPIJSKI FESTIVAL DJEČJIH VRTIĆA GRADA DUBROVNIKA

Program podržava organizaciju 20. Olimpijskog festivala dječjih vrtića Hrvatske, kojeg u cijelosti organizira Dubrovačka zajednica športova. Na Olimpijskom festivalu sudjelovat će dječji vrtića Grada Dubrovnika, a najuspješnija dva vrtića nastupit će na županijskoj završnici. Mali natjecatelji koji sudjeluju na ovoj športskoj priredbi u duhu olimpizma se nadmeću u nekoliko disciplina, te tako razvijaju športsku kulturu u duhu fair playa.

3.4.2. ŠKOLOVANJE KADROVA

Osnova za razvoj športa, posebno mlađih uzrasnih kategorija je kvalitetan trenerski kadar. To je ujedno i jedan od najvažnijih ciljeva Dubrovačke zajednice športova, a to podrazumijeva podupiranje mladih, perspektivnih i motiviranih trenera u školovanju i daljnjem stručnom usavršavanju. Program osigurava troškove semestralnih kotizacija kandidata za zvanje višeg športskog trenera (izvanredni studij) na Kineziološkom fakultetu Sveučilišta u Zagrebu, Kineziološkom fakultetu Sveučilišta u Splitu, nacionalnim savezima i ostalim ustanovama koje provode programa obrazovanja za trenere te troškove kotizacija za stručno usavršavanje na športskim akademijama u organiziraju nacionalnih športskih saveza. Program podržava i stipendiranje športaša na Visokom školom za sportski menadžment “Aspira” iz Splita. Odluku o korisnicima programske točke donosi Izvršni odbor Dubrovačke zajednice športova.

3.4.3. PROMIDŽBENA DJELATNOST

**Športski godišnjak**

Program podržava izdavanje već tradicionalnog dubrovačkog športskog godišnjaka gdje su prikupljeni podaci o svim nastupima i uspjesima športaša kroz godinu. Također je promidžbena djelatnost vezana za sređivanje arhivske građe o dubrovačkom športu i ostale aktivnosti važnih za promociju dubrovačkog športa.

**Informatička djelatnost u športu**

Program podržava redovito ažuriranje, održavanje i informatičku podršku web stranice i ostalih usluga, kao i za obradu te analitiku podataka prikupljenih od strane klubova temeljem dostave obrazaca za prijave programa što čini podlogu za bazu podataka koja služi kao priprema izrade softverskog programa Informatičkog sustava zajednice čime se omogućuje kvalitetnije praćenje športskih programa klubova.

3.4.4. SVEČANOST PROGLAŠENJA NAJUSPJEŠNIJIH DUBROVAČKIH ŠPORTAŠA

Program podržava tradicionalnu svečanost proglašenja najuspješnijih dubrovačkih športaša koju organizira Dubrovačka zajednica športova. Ova svečanost je prigoda za okupljanjem i druženjem dubrovačkih športaša s naglaskom na podsjetnik športskih uspjeha u protekloj godini.

3.4.5. PROGRAMI HOO - A I ŠPORTSKIH ZAJEDNICA (PROGRAM AKTIVNE ZAJEDNICE

 ZA 2025 g. )

Program „Aktivne zajednice“ (dalje u tekstu: program) provodi se sa svrhom poticanja razvoja športa u zajednicama. Program se provodi u suradnji sa športskim zajednicama koje se aktivno zalažu za stvaranje osnovnih materijalnih uvjeta za rad sa športašima. Hrvatski olimpijski odbor potiče razvoj športa u zajednicama na način da dodjeljuje inicijalnu novčanu potporu za ulaganje u osnovne materijalne uvjete za razvoj športa u zajednicama. Ovim programom daje se potpora stvaranju osnovnih materijalnih uvjeta za rad sa športašima. Korisnici ovog programa mogu biti športski klubovi koji kontinuirano, tijekom čitave godine rade sa mladim športašima koji su registrirani u športskom klubu i natječu se za svoj športski klub. Da bi predloženi korisnik mogao ući u razmatranje za dodjelu novčane potpore, mora zadovoljiti sljedeće preduvjete:

1. športski klub mora imati amaterski status;
2. športski klub mora biti registriran za obavljanje športske djelatnosti sudjelovanja u športskim natjecanjima:
3. športski klub mora biti učlanjen u nacionalni športski savez – punopravnu članicu Hrvatskog olimpijskog odbora;
4. športski klub mora biti učlanjen u gradsku ili općinsku športsku zajednicu koja je član županijske športske zajednice – punopravne članice Hrvatskog olimpijskog odbora, odnosno ako se radi o manjoj sredini ovaj uvjet se smatra ispunjenim ako je športski klub – kandidat za korištenje programa član pripadajućeg saveza istog športa grada i/ili županije, a koji je učlanjen u pripadajuću športsku zajednicu.

Zajednica predlaže korisnike ovog programa Hrvatskom olimpijskom odboru nakon podnesenog zahtjeva od strane istog. Zahtjev se dalje daje u obradu prema Hrvatskom olimpijskom odboru. Program će se provoditi ukoliko se za to osiguraju financijska sredstava u financijskom planu programa javnih potreba u športu za tekuću godinu.

3.4.6. PROJEKT „ODABERI SPORT “

Športski program „Projekt Odaberi šport“, promiče športsku kulturu i olimpijska načela, te uz demonstraciju pojedinih športova i uz gostovanje poznatih športaša motivira uključivanje djece u šport. Cilj je djecu motivirati i educirati tako da i sama, zajedno s roditeljima odaberu šport koji će im najviše odgovarati. Osnovna vodilja je tjelesna aktivnost, tj. tjelesno vježbanje kroz dimenziju športa kao zaštita zdravlja, osnove svih ljudskih djelatnosti. Program motivira, educira i pomaže djeci trećeg razvojnog razdoblja od 1.- 4. razreda da pronađu optimalni način kontinuiranog vježbanja, tj. šport u kojem će uživati i dobro se zabaviti, stvarajući pozitivnu naviku tjelesnog vježbanja od rane mladosti do duboke starosti te tako razvijati svijest o športskoj kulturi kao jednom od temelja kvalitetnog društva. Dubrovačka zajednica športova sudjeluje u razvoju projekta te se planira organizacija športske priredbe za predškolski uzrast čime bi se program usmjerio ka djeci te dobi u svrhu najranijeg upoznavanja sa raznim vrstama športova. U tome će im pomoći serijal knjiga „Mali športaši“ nudeći im preporuke kod odabira. Program je pod potporom HOO-a, te bi trebao biti poveznica između osnovnih škola i uključivanja u športske klubove, s ciljem poticanja aktivnosti kod djece, tj. tjelesnog vježbanja kao zaštita zdravlja, osnove svih ljudskih djelatnosti. Program će se provoditi ukoliko se za to osiguraju financijska sredstava u financijskom planu programa javnih potreba u športu za tekuću godinu.

3.4.7. ERASMUS + SPORT

Dubrovačka zajednica športova redovito prijavljuje projekte na fondove Europske unije kroz Erasmus + Sport. Kroz 2025 godinu provodit će ce VoBeHa projekt. Isti podrazumijeva uključivanje osoba s invadilitetom u volonitiranje pri organizaciji sportskih događaja. Sportski sektor može mobilizirati više volontera nego bilo koji drugi sektor. Volonteri su ključni za uspjeh sportskih događaja. Organizatori sportskih događaja oslanjaju se na znanje, vještine i iskustva volontera u vođenju događaja.

Volonteri odrađuju mnoge kritične uloge u sportu, što uključuke velikibroj pojedinaca koji ispunjavaju više uloga. Međutim, osobe s invaliditetom često se zanemaruju i ne uključuju se kao volonteri u organizaciju sportskih događaja. Tijekom provedbom projekta educirati će se minimalno 40 osoba s invaliditetom i uključiti ih u organizaciju više sportskih događaja (regionalni/nacionalni/međunarodni) sa završnim događajem tijekom utrke Du Motion – Runners’ days u Dubrovniku, Hrvatska.

**3.5. PROGRAMI OD ZAJEDNIČKOG INTERESA**

Programe od zajedničkog interesa čine; Zdravstvena zaštita športaša, Školovanje kadrova, Športski rekviziti i oprema, Nagrađivanje najboljih športskih rezultata ostvarenih u protekloj godini i Korištenje športskih objekata.

3.5.1. ZDRAVSTVENA ZAŠTITA ŠPORTAŠA

Obvezni godišnji sistematski pregledi za športaše : Ordinacija Dr. Jadranko Madunović

Program osigurava preventivnu zaštitu športaša, sistematske preglede i ocjenu sposobnosti bavljenja športom za sve registrirane športaše članica Dubrovačke zajednice športova. Zakonska obaveza svih športaša u sustavu natjecanja je šestomjesečni liječnički pregled. Zdravstvena zaštita športaša osigurana je u okviru zdravstvene ambulante dr. športske medicine Jadranka Madunovića. Programski korisnici mogu biti i novoprimljene članice koje imaju obvezu redoviti sistematskih pregleda pri sudjelovanju u obveznom sustavu natjecanja sa svim selekcijama.

**Stručna rehabilitacija i saniranje ozljeda športaša**

Programska točka planira i podržava rehabilitaciju športaša, obavljanje terapija za saniranje športskih povreda pod stručnim nadzorom fizioterapeuta Tonija Zoranića. Klubovima i športašima se omogućava korištenje fizioterapeutske usluge kako bi se što prije vratili u trenažni i natjecateljski proces.

3.5.2. ŠPORTSKI REKVIZITI I OPREMA

Programska točka sufinancira nabavku športskih rekvizita i opreme u skladu s financijskim mogućnostima. Pri planiranju i provedbi športskog programa klubova, te treniranju športaša nužna je odgovarajuća športska oprema, odnosno potrebni rekviziti koji ovise o tehnologiji športa. Provedba programske točke se vrši temeljem podnesenih zahtjeva od strane korisnika, a u skladu s financijskim mogućnostima.

3.5.3. NAGRAĐIVANJE NAJBOLJIH ŠPORTSKIH REZULTATA OSTVARENIH U PROTEKLOJ GODINI

Športski sustav godišnje se valorizira kroz uspješnost športskog rada, odnosno postignute rezultate športaša koji sudjeluju na državnom i međunarodnom nivou. Ova programska točka novčano stimulira klubove koji tijekom godine najuspješnije predstavljaju gradski i hrvatski šport s posebnim naglaskom na velika međunarodna natjecanja na kojima se natječu dubrovački športaši. Nagrađuju se vrhunski rezultati pojedinaca i športskih klubova koji samim time dostojanstveno pridonose ugledu športa Grada Dubrovnika. Stimulira se i stručni rad, osobito najuspješnijih trenera koji su svojim radom pridonijeli ostvarenju uspješnih postignuća svojih športaša.

Program će se izvršiti u skladu s mogućnostima gradskog Proračuna, a Odluku o korisnicima programske točke donosi Izvršni odbor Dubrovačke zajednice športova.

3.5.4. KORIŠTENJE ŠPORTSKIH OBJEKATA

Postojeća športska infrastruktura ne zadovoljava sve potrebne uvjete za kontinuirani športski rad klubova. To se posebno odnosi na dvoranske športove kojima nedostaju potrebni termini za treninge mlađih selekcija. U suradnji s Gradom Dubrovnikom pojedinim klubovima djelomično je omogućeno korištenje školskih športskih dvorana u večernjim terminima čime se pomaže rad športskih klubova. Programska točka podržava suradnju sa ostalim športskim objektima na dubrovačkom području u kojima klubovi treniraju te se sufinancira temeljem podnesenog zahtjeva kroz obrasce za prijavu programa.

**3.6. PROGRAMI ŠPORTSKIH KLUBOVA**

Ovo je najobimnija točka Programa javnih potreba u športu Grada Dubrovnika. Programi športskih klubova sačinjeni su od dvije stavke :

* Troškovi obveznog sustava natjecanja
* Stručni rad u športu

Troškovi obveznog sustava natjecanja podrazumijevaju sufinanciranje redovite djelatnosti klubova pri sudjelovanju u obveznim sustavima natjecanja sukladno propisima matičnih nacionalnih te međunarodnih saveza. Isti obuhvaćaju sudjelovanje na natjecanjima sa svim klupskim selekcijama. Pravilnikom o mjerilima i kriterijima za vrednovanje programa sufinanciraju se troškovi nastupi na državnim i međunarodnim natjecanjima, odnosno obveznih kotizacija savezima, organizacijski troškovi domaćih natjecanja, troškovi prijevoza, smještaja i prehrane, te sve ostale troškove koji su obuhvaćeni prilikom provođenja redovitih športskih aktivnosti klubova. Programska točka planski određuje financijska sredstva za klubove članice zajednice, sufinancirajući njihov tekući godišnji rad. Sukladno mjerilima za vrednovanje programa planiraju se sredstva i za redovito sufinanciranje stručnog rada. Stručnim se radom podiže nivo kvalitete pojedinog kluba koji u konačnici rezultira stvaranjem seniorskih momčadi sastavljenih od dubrovačkih športaša. Klupski se rad također prenosi i na poboljšanje kvalitete života i razvoja kod mladih koji su pod nadzorom takvog stručnog rada. Takav je pristup osnova za razvoj športa, a posebno mlađih uzrasnih kategorija u svim športskim granama. Ovaj dio programske točke ujedno uvelike sačinjava i jedan od najvažnijih ciljeva Dubrovačke zajednice športova. Sufinanciranje stručnog rada odobrava se športskim klubovima prve tri kategorije. Športski klubovi i udruge su podijeljeni u četiri kategorije Dubrovačke zajednice športova

**Kategorije klubova u Programu javnih potreba u športu u skladu s Pravilnika o mjerilima i kriterijima za vrednovanje programa**

Šport kao djelatnost obuhvaća mnogo različitih faktora koji ga sačinjavaju i čine raznovrsnim. Razlike među športovima uvjetuju i njegovu razvoju i popularnosti na lokalnoj, regionalnoj ili pak globalnoj razini. Šport obuhvaća raspon najrazličitijih aktivnosti i ima veliko komunikacijsko značenje. Preduvjet za ulaganjima ili raspodjelom sredstava u športske klubove je kvalitetno rangiranje športova i klubova u široj društvenoj ali i u lokalnoj zajednici.

Upotreba osnovnih mjerila športa definirana je u obliku Pravilnika o mjerilima i kriterijima za vrednovanje Programa javnih potreba u športu Grada Dubrovnika. Pravilnikom se definira športska djelatnost dubrovačkog područja te posebnost lokalnih klubova i športskih grana koje su razvijene na ovom području. Upotrijebljena su mjerila sa pripadajućim kriterijima koji su dio športa u cijelosti. Razvijenost pojedine športske grane u svijetu, Hrvatskoj ili u Dubrovniku. Zadani su parametri i koeficijenti koji oblikuju pojedine športove kojima se obrađuju podaci svih programskih korisnika. Pravilnikom su obuhvaćene sve pripadajuće športske grane te klubovi članice Dubrovačke zajednice športova.

Šport kao organizacijska cjelina posjeduje svoje međunarodne i nacionalne asocijacije, pravila, specifičnu opremu i rekvizite, veću ili manju popularnost u svijetu, Hrvatskoj i na lokalnoj razini, ima internacionalni karakter, te se tretira u skladu s definiranim kriterijima međunarodnog i nacionalnog uspjeha, popularnosti, interesom medija, a s druge strane većim je dijelom vezan uz posebitosti lokalne zajednice (Grad, Županija) u kojoj djeluje. U razradi kriterija se koriste, svjetski, nacionalni i lokalni parametri.

Uzevši u obzir opće svjetske i hrvatske športske standarde te sve specifičnosti dubrovačkog športa, za detaljnu razradu upotrebljavaju se tri osnovna mjerila.

1. razvijenost športa
2. socijalni status športa u Gradu Dubrovniku
3. športska kvaliteta

Za svako od navedenih mjerila se koristi po nekoliko različitih kriterija za svako od mjerila zasebno. Potom se zadanim formulama koje su sastavni dio Pravilnika obrađuju podaci. Po obradi podataka, određen je stupanj kvalitete športskih klubova na području Dubrovnika koji su uvršteni u program kroz četiri kategorije.

**I Kategorija - vrhunski šport**

/ Klubovi međunarodne razine i kvalitete /

Uvjeti: I stupanj natjecanja u državnom prvenstvu s visokim rezultatima svih kategorija, kontinuirano sudjelovanje športaša u reprezentativnim državnim selekcijama svih kategorija, godine trajanje športova i klubova u Gradu Dubrovniku, klubovi koji imaju ostvarene rezultate na dosadašnjim međunarodnim reprezentativnim i klupskim natjecanjima (Olimpijske igre, svjetska prvenstva, europska prvenstva, svjetski i euro kupovi, svjetska i europska prvenstva mlađih selekcija, klupski naslovi europskih prvaka i euro kupova), klubovi koji se kontinuirano natječu u razvijenim i složenim sustavima natjecanja na državnoj te međunarodnoj razini, sustav natjecanja mlađih kategorija, osiguran objekt, stručno kadrovska ekipiranost, visoka organiziranost kluba, olimpijski status športa, klubovi koji imaju status nositelja kvalitete u svojoj športskoj grani na području Grada Dubrovnika, dugu tradicija, veliki interes gledatelja i medijska popularnost te klubovi koji doprinose promidžbi i ugledu Grada Dubrovnika i Republike Hrvatske.

I kategoriju čini 1 klub – *Vaterpolski klub ˝Jug Adriatic osiguranje”*

**II Kategorija - kvalitetni šport**

 / Klubovi nacionalne razine i kvalitete – nositelji kvalitete /

Uvjeti: Klubovi momčadskih i ekipnih športova koji redovito nastupaju u razvijenim i složenim sustavima natjecanja I i II stupnja liga natjecanja u državnom prvenstvu te klubovi koji redovito nastupaju u obveznom sustavu sa svim selekcijama u športu koji ima više od IV stupnjeva liga natjecanja, neovisno o tome u kojem se stupnju natječu. Klubovi iz športova pojedinačnog karaktera čiji športaši redovito nastupaju u I stupnju prvenstvenih i kup sustava natjecanja nacionalnih saveza i međunarodnih asocijacija (turniri, regate, utrke) te klubovi koji su nositelji kvalitete u svojoj športskoj grani na području Grada Dubrovnika. Klubovi koji imaju dugu tradiciju športa u Gradu Dubrovniku, interes kod medija i gledatelja, osiguran objekt, osiguran stručni kadar te dobru organiziranost kluba. Klubovi II kategorije imaju status nositelja kvalitete u svojoj športskoj grani na području Grada Dubrovnika. Neovisno o stupnju natjecanja status nositelja kvalitete mogu imati klubovi koji jedini predstavljaju športsku granu i za koje vlada javni interes a imaju dugu tradiciju djelovanja ( športovi na vodi i na moru ) te su od posebnog interesa za Grad.

Zbog različitosti športova i razlika u sustavu natjecanja, te vrednovanja troškova obveznog sustava natjecanja nositelji kvalitete razvrstani su u grupe športova:

* momčadski i ekipni športovi,
* pojedinačni športovi
* športovi na vodi i moru.

II kategoriju čini 15 klubova:

**a) Momčadski i ekipni športovi** – *(Košarkaški klub ”Dubrovnik”, Ženski košarkaški klub “Ragusa”, Ženski odbojkaški klub “Dubrovnik 06”, Malonogometni klub “Square” , Nogometni klub “Gošk Dubrovnik 1919”)*

**b) Pojedinačni športovi** – *(Auto klub “Dubrovnik racing“, Judo klub “Dubrovnik 1966.”, Stolnoteniski klub “Libertas Marinkolor”, Šahovski klub “Dubrovnik”, Streljačko društvo “Dubrovnik” i Športski tenis klub “Dubrovnik”)*

**c) Športovi na vodi i moru** – *(Plivački klub “Jug”, Jedriličarsko klub “Orsan”, Veslački klub “Neptun” i Ronilački klub “Dubrovnik”)*

**III Kategorija - nacionalni i regionalni rangovi**

 / Klubovi nacionalne razine i regionalne kvalitete /

Kategoriju čine športovi, gradski športski savezi, klubovi i športske udruge koji su stabilizirali svoj razvoj, ili imaju status nositelja kvalitete u svojoj športskoj grani na području Grada Dubrovnika, a natječu se u II, III ili nižem nacionalnom razredu ili se natječu u slabije razvijenom sustavu natjecanja sa osiguranim skromnijim uvjetima za rad te oni klubovi koji imaju osiguran stručni kadar te osiguran rad sa mlađim uzrasnim kategorijama.

III kategoriju čini ukupno 20 klubova i 1 savez:

*(Atletski klub “Dubrovnik”, Ženski nogometni klub “Ombla”, Badmintonski klub “Dubrovnik”, Judo klub Dubrovnik”, Odbojkaški klub “Nova Mokošica”, Gimnastički klub “Dubrovnik”, Ženski vaterpolski klub “Jug”, Hrvatsko planinarsko društvo “Dubrovnik”, te Boćarski savez Grada Dubrovnika : Boćarski klub “Hidroelektrana”, Boćarski klub “Gromača”, Boćarski klub “Komolac”, Boćarski klub “Petka, Športsko boćarsko društvo “Strijelac”, Boćarski klub “Osojnik”, Boćarski klub “Montovjerna”, Karate klub “Kakato, Boćarski klub “Ombla”, Boćarski klub “Hajduk Rašica”, Boćarski klub “ Bosanka”)*

**IV Kategoriju – organizirani šport gradske razine**

/ Klubovi nacionalne, regionalne i gradske razine te športska rekreacija s naznakama športa i športska rekreacija /

Ovu kategoriju sačinjavaju oni klubovi i športske udruge koje se redovito ili neredovito natječu u razvijenim i nerazvijenim sustavima natjecanja na nacionalnoj razini ali nisu nositelji kvalitete u svojoj športskoj grani, športske škole koje su registrirane kao športske udruge isključivo za rad sa mlađim uzrastima, novoosnovane članice te klubovi koji imaju povremene i neobvezne sustave natjecanja ( kao što su veteranski športski klubovi, studentska športska društva, amaterska športska društva, rekreativna športska društva i sl.) IV kategoriju čini 39 športskih klubova i udruga:

*(VK “Bellevue – Dubrovnik”, Odbojkaški klub “Dubrovnik 2001.”m, Škola košarke “Dubrovnik”, NK škola nogometa “Božo Broketa”, Pomorsko športsko ribarsko društvo “Batala, Amatersko ribolovno društvo “Orhan”, Ju jutsu klub “Dubrovnik”, Tenis klub “Libertas”, Judo klub “Ura nage”, Dubrovačko akademsko športsko društvo “Sveučilište”, Malonogometni klub “Zaton”, Malonogometni klub “Ponedjeljak u 16”, Amatersko športsko društvo “Du docs”, Amatersko športsko društvo “Lopud, Bridge klub “Dubrovnik”, Vaterpolo klub “Šipan”, Ultimate fight club “Gladiator”, Biljar klub “Dubrovnik”, Vaterpolski klub “Dubrovački veterani”, Hrvatski nogometni klub Dubrovnik “Veteran 79”, Auto moto klub "Ragusa racing", Škola odbojke " Dubrovnik", Sportsko društvo Mokošica, Sportska školica" Dubrovnik", Športsko društvo "Osojnik", Malonogometni klub "Ombla", Sportsko društvo ˝Mokošica˝, NK Nogometna akademija "Libertas" , Škola juda Mokošica, Škola bridža Dubrovnik, Streljačko društvo Dragovoljac, Tenis klub Ragusa, Udruga “Sport i zabava”, Hrvatsko Planinarsko Društvo Sniježnica, Klub Američkog Nogometa Sharks, Tae kwon-do klub Shark, Klub za praktično streljaštvo Dubrovnik, Ragbi klub Dubrovnik, Triatlon klub Dubrovnik)*

Športski klubovi i udruge iz ove kategorije će se sufinancirati u skladu s financijskim mogućnostima, te će se im se pomoći u korištenju športskih objekata ukoliko za to postoje uvjeti.

Športske udruge i klubovi se sufinanciraju se u skladu s Pravilnikom o mjerilima i kriterijima za vrednovanje programa kroz Program javnih potreba u športu sukladno prethodno dostavljenim dokumentima po javnom pozivu. Nakon pregleda dostavljene dokumentacije pristigle po raspisu Javnog poziva, Povjerenstvo za formalne po utvrđivanju zapisnika, dalje prosljeđuje Povjerenstvu za ocjenu programa, odnosno Izvršnom odboru, nakon čega se klubovi uvrštavaju u financijski plan programa. U obzir su uzeti svi potrebni parametri radi unapređenja te održanja razine športskog sustava i očuvanja postojeće vrhunske športske kvalitete. Programsko planiranje radi se po klupskim selekcijama. Pri programskom planiranju vodi se računa o tome da klubovi prema trenutnoj kvaliteti prelaze u viši ili niži rang natjecanja, te treba ostaviti prostora za eventualne korekcije. U toj situaciji odluku donosi Izvršni odbor zajednice. Klubove koji prelaze u niži razred treba u određenom vremenskom razdoblju pomno pratiti ukoliko postoji realna mogućnost da svojim športskim rezultatima ponovo steknu uvjete za prelazak u viši razred. Ukoliko neka novoprimljena članica ima status nositelja kvalitete ili se natječe u prvom ili drugom razredu natjecanja u savezima koji imaju složene sustave natjecanja, iste je moguće sufinancirati iako im je za isto određen moratorij pri procesu primanju u punopravno članstvo. Ukoliko se pojavi takav slučaj, onda o tome odluku donosi Izvršni odbor Zajednice.

**3.7. DJELOVANJE DUBROVAČKE ZAJEDNICE ŠPORTOVA**

Dubrovačka zajednica športova, je zajednica športskih udruga Grada Dubrovnika u skladu s člankom 34. Zakona o športu, u svom djelokrugu osobito:

* poticanje i promicanje sporta u skladu s aktima strateškog planiranja iz članka 104. ovoga Zakona i drugim strateškim dokumentima donesenim na lokalnoj i područnoj (regionalnoj) razini, a osobito sporta djece, mladeži i studenata, osoba s invaliditetom te zdravstveno usmjerenog tjelesnog vježbanja i zdravstveno usmjerene tjelesne aktivnosti
* objedinjavanje i usklađivanje sportskih programa
* predlaganje programa javnih potreba u sportu jedinica lokalne i područne (regionalne) samouprave i njihovo provođenje
* skrb o kategoriziranim sportašima
* utvrđivanje načina ostvarivanja prava sportaša
* sudjelovanje u stvaranju uvjeta za pripremu sportaša za olimpijske igre, paraolimpijske igre, olimpijske igre gluhih, svjetska i europska prvenstva te druga velika međunarodna natjecanja
* suradnja u ostvarivanju programa Hrvatskog olimpijskog odbora, Hrvatskog paraolimpijskog odbora i Hrvatskog sportskog saveza gluhih
* promicanje stručnog rada u sportu
* edukacija, informiranje i savjetovanje sportaša, sportskih djelatnika, građana i ostalih sudionika u sportu o pitanjima bitnim za bavljenje sportskim aktivnostima i djelatnostima
* edukacija sportaša o antidopingu
* sprječavanje negativnih pojava u sportu
* skrb o javnim sportskim građevinama koje su joj povjerene na upravljanje
* ostali poslovi propisani općim aktima.

Dubrovačka zajednica športova najrazvijenija je gradska zajednica športskih udruga u Dubrovačko - neretvanskoj županiji, koja kroz redovno članstvo objedinjuje djelatnost 85 športske udruge u okviru 34 športske grane, a u privremeno članstvo s rokom trajanja od četiri godine primljeno su 2 nove članice. Dubrovačka zajednica športova ima Stručnu službu koju čine 4 djelatnika i to glavni tajnik, voditelj projekata, tehnički referent i administrativni referent. Stručna služba obavlja sve poslove zajednice; opće, administrativne, stručne, knjigovodstvene i financijske poslove, opslužuje tijela Saveza i pomaže u radu članovima zajednice. Program u cijelosti osigurava sredstva za djelovanje Dubrovačke zajednice športova.

**3.8. OSTALI PROGRAMI**

Točka 8.Ostali programi podrazumijeva točke Programska pričuva, Potpora klubovima nositeljima kvalitete za domaća i međunarodna natjecanja. Posljednje dvije programske stavke će se sufinancirati ukoliko se osiguraju financijska sredstva pri donošenju rebalansu Proračuna Grada Dubrovnika za tekuću godinu.

3.8.1. PROGRAMSKA PRIČUVA

Program podržava planiranje sredstava za programsku pričuvu Dubrovačke zajednice športova iz razloga što je karakter športskih programa podložan promjenama, a neke programe nije moguće unaprijed predvidjeti i isplanirati, te je za takve okolnosti potrebno predvidjeti sredstva. Sredstva se odobravaju sukladno mogućnostima na temelju iskazanih potreba kluba koji pisanim zahtjevom zatraže dodatno sufinanciranje specificiranih programskih aktivnosti.

3.8.2. POTPORA KLUBOVIMA NOSITELJIMA KVALITETE ZA DOMAĆA I MEĐUNARODNA

 NATJECANJA

Točka služi kao potpora klubovima nositeljima kvalitete, te se sufinanciraju troškovi redovite djelatnosti klubova, stručnog rada te obveznog sustava natjecanja. Programska točka podržava: sufinanciranje troškova nastalih ulaskom klubova u veći rang natjecanja koje su isti ostvarili tijekom natjecateljske godine; širenje postojećih sustava natjecanja po svim klupskim selekcijama; povećane troškova odlaska na gostujuća natjecanja u odnosu na prethodnu natjecateljsku sezonu kao i organiziranje domaćih utakmica; povećane troškove organizacije domaćih i međunarodnih natjecanja po kalendarima nacionalnih i međunarodnih saveza; završnice na domaćim i međunarodnim natjecanjima; veći broj gostujućih i domaćih natjecanja sa mlađim selekcijama; kao i sufinanciranje troškova stručnog rada s obzirom na povećanje broja mlađih selekcija kluba, te sve ostale troškove koje nije bilo moguće planirati prilikom prijave programa kluba. Sufinanciranje će se vršiti u skladu sa Pravilnikom o mjerilima i kriterijima za vrednovanje programa javnih potreba u športu, a odluku o raspodijeli financijskih sredstava donosi Izvršni odbor Dubrovačke zajednice športova.

**3.9. SUFINANCIRANJE TROŠKOVA PRIJEVOZA ŠPORTSKIM KLUBOVIMA**

Programska točka 9. Sufinanciranje troškova prijevoza športskim klubovima će se provoditi ukoliko se za to osiguraju financijska sredstava u financijskom planu programa javnih potreba u športu za tekuću godinu. Ista se odnosi na subvencioniranje putovanja na gostujuća domaća prvenstvena i kup te obvezna međunarodna natjecanja te će se izvršavati sukladno Pravilnikom o mjerilima i kriterijima za vrednovanje programa javnih potreba u športu. Odluku o raspodijeli financijskih sredstava namijenjenih za ovaj program, donosi Izvršni odbor Dubrovačke zajednice športova.

**3.10. SUFINANCIRANJE ADAPTACIJE i UREĐENJA ŠPORTSKE INFRASTRUKTURE OD VAŽNOSTI ZA GRAD DUBROVNIK**

Programska točka podrazumijeva planiranje sredstava koja mogu koristiti klubovi članovi zajednice u svrhu adaptacije postojeće športske infrastrukture ,odnosno objekte u kojima obavljaju svoju redovitu djelatnost. Programska točka se uvrštava u program javnih potreba u športu Grada Dubrovnika po osiguranju financijskih proračunskih sredstava od strane Grada Dubrovnika za narednu financijsku, odnosno kalendarsku godinu. Ova programska točka se usklađuje sa Strategijom razvoja sporta i sportske infrastrukture na području Grada Dubrovnika, temeljnim dokumentom za razvoj sportske djelatnosti i koji služi kao smjernica djelovanju Dubrovačke zajednice športova. Odobravat će se sufinanciranje adaptacije i uređenja sportske infrastrukture u skladu s točki 3.1 Sportska infrastruktura na području Grada Dubrovnika navedenog dokumenta podnositeljima zahtjeva, uz slijedeće uvjete i obveze:

* Klub mora biti punopravni član Dubrovačke zajednice športova
* Sufinancirat će se samo i jedino zahtjevi klubova za adaptacijom i uređenjem prostora kojim se osiguravaju minimalni tehnički, trenažni i higijenski uvjeti za redovitu sportsku djelatnost, a koji nisu u vlasništvu Grada Dubrovnika, odnosno pod upravljanjem JU Športski objekti Dubrovnik.
* Zahtjev mogu podnijeti samo klubovi koji svoju sportsku djelatnost obavljaju u postojećem objektu koji je predmet apliciranja na program, i to u kontinuitetu, odnosno u vremenskom periodu dužem od 10 (deset) godina
* Prednost u odobravanju programa imaju klubovi koji obavljaju svoju sportsku djelatnost na području Grada Dubrovnika
* Klub koji je podnositelj zahtjeva za sufinanciranje adaptacije i uređenja prostora za obavljanje sportske djelatnosti treba imati valjano odobrenje za korištenje predmetnog prostora za rad ili koncesijsko pravo za isto od nadležnih županijskih ili državnih institucija
* Klub koji podnosi zahtjev za adaptaciju i uređenje prostora za obavljanje svoje sportske djelatnosti mora posjedovati valjanu građevinsku dozvolu za radove koje dostavlja u zahtjevu za sufinanciranje
* Financijske sredstva će se odobravat sukladno proračunskim mogućnostima odlukom Izvršnog odbora zajednice i to nakon dostave valjane dokumentacije od strane kluba koji aplicira na program
* Klub kojemu se odobre sredstva za adaptaciju i uređenje prostora za obavljanje sportske djelatnosti je dužan podnositi potvrde i dokaznice o provođenju radova
* Ukoliko isti ne podnose valjanu i traženu dokumentaciju dužan je proračunska sredstva uplatiti davatelju sredstava u onom iznosu koji mu je i doznačen na račun

Sukladno točki 3.1 Sportska infrastruktura na području Grada Dubrovnika, Strategije razvoja sporta i sportske infrastrukture na području Grada Dubrovnika Izvršni odbor Dubrovačke zajednice športova će predložiti Skupštini zajednice da se donese odluka o proglašenju športskih objekata od značaja za Grad Dubrovnik koji nisu pod upravljanjem JU Športski objekti Dubrovnik te istu dostaviti Gradu Dubrovniku na usvajanje kako bi se ista mogla kroz financijski plan programa javnih potreba u športu planirati i realizirati proračunskim sredstvima.

**FINANCIJSKI PLAN PROGRAMA JAVNIH POTREBA U ŠPORTU GRADA DUBROVNIKA ZA 2025 GODINU**

|  |  |  |
| --- | --- | --- |
| A | PRIHODI  | 3.070.000,00  |
| 1. | Sredstva iz proračuna Grada Dubrovnika | 3.070.000,00  |
| B | IZDACI |   |
| 1. | Međunarodna športska suradnja | 19.000,00  |
| 2. | Tradicionalne manifestacije u športu | 49.000,00  |
| 3. | Poticajni športski programi | 57.240,00  |
| 4. | Razvojni športski programi | 35.500,00  |
| 5. | Programi od zajedničkog interesa | 92.500,00  |
| 6. | Programi športskih klubova | 1.804.110,00  |
| 7. | Djelovanje Dubrovačkog saveza športova | 130.150,00  |
| 8. | Ostali programi | 18.000,00  |
| 9. | Sufinanciranje troškova prijevoza športskim klubovima  | 164.500,00  |
| 10. | Sufinanciranje ulaganja u športsku infrastrukturu | 700.000,00  |
| 12. | UKUPNO: | 3.070.000,00  |

|  |  |  |
| --- | --- | --- |
| 1. | Međunarodna športska suradnja | 19.000,00  |
| 1.1 | Veslački klub "Nepun"- Međunarodna veslačka regata,Giovinazzo,Italija | 3.000,00  |
| 1.3 | Veslački klub "Nepun"- Međunarodni veslački maraton,Vukovar - Ilok | 3.000,00  |
| 1.4 | Nogometni klub ˝Gošk Dubrovnik 1919˝- Nogometni turnir za mlade Sv Vlaho | 2.500,00  |
| 1.5 | ŽOK Dubrovnik - Međunarodno prvenstvo mlađih selekcija | 1.500,00  |
| 1.6 | Košarkaški klub "Dubrovnik"- IMBL liga,Sarajevo | 1.500,00  |
| 1.7 | Sportsko društvo "Mokošica" - Regionalna rukometna liga | 1.500,00  |
| 1.8 | AK Ragusa racing - 23. nagrada Ragusa racinga, PH međunarodno zonsko natjecanje, | 1.500,00  |
| 1.9 | ŽNK Ombla - Međunarodni turnir za djevojčice "Dalmatinko Cup" | 1.500,00  |
| 1.10 | Ženski košarkaški klub ˝Ragusa˝ Euro Cup | 3.000,00  |
|   |
| 2. | Tradicionalne manifestacije u športu | 49.000,00  |
| 2.1 | Športski tenis klub "Dubrovnik"- ITF Seniors 399 | 3.000,00  |
| 2.2 | Jedrilčarski klub "Orsan"- Južnodalmatinska regata | 3.000,00  |
| 2.3 | Jedrilčarski klub "Orsan"- Dubrovačka regata | 3.000,00  |
| 2.4 | Veslački klub "Nepun"- Međunarodna veslačka regata,Sempres primus | 3.000,00  |
| 2.5 | Košarkaški klub "Dubrovnik"- Uskršnji turnir za mlađe kadete | 2.500,00  |
| 2.6 | Stolnoteniski klub "Libertas"- Europa Cup | 3.000,00  |
| 2.7 | Judo klub "Dubrovnik"- Međunarodni turnir " 28. Dubrovnik open" | 2.500,00  |
| 2.8 | Šahovski klub "Dubrovnik"- Međunarodni šahovski turnir "Open Dubrovnik" | 2.500,00  |
| 1.2 | Šahovski klub "Dubrovnik"- Memorijalni šahovski turnir  | 3.000,00  |
| 2.9 | AK Ragusa racing - 5. i 6. OSV Dubrovnik | 1.500,00  |
| 2.10 | Škola košarke ˝Dubrovnik˝- Međunarodna škola košarke Libertas  | 3.000,00  |
| 2.11 | ŽOK Dubrovnik - Mala mreža | 1.500,00  |
| 2.12 | SD Dragovoljac - Natjecanje u streljaštvu povodom obilježavanja Dana branitelja Dubrovnika | 1.500,00  |
| 2.13 | ŽNK Ombla - Međunarodni turnir za djevojčice "Girls Trophy 2024" | 1.500,00  |
| 2.15 | Sportsko društvo "Mokošica" - Rukometni međunarodni turnir Memorijal Josip Tomašević | 1.500,00  |
| 2.16 | BK Hajduk Rašica -Međunarodni memorijalni turnir Đuro Miletić | 1.500,00  |
| 2.17 | Nogometni klub ˝Gošk Dubrovnik 1919˝- Nogometni turnir Josip Zvono | 2.500,00  |
| 2.18 | Ragbi klub Dubrovnik - Ragbi kamp Invictus | 1.500,00  |
| 2.19 | Stolnoteniski klub "Libertas"- Međunarodni stolnoteniski Božični turnir | 1.500,00  |
| 2.20 | AK Dubrovnik - Dubrovački Advent Run 2023 | 1.500,00  |
| 2.21 | Judo klub "Mokošica"- 16 kup Mokošice  | 1.500,00  |
| 2.22 | AK Dubrovnik - Božićni višeboj za djecu Dubrovnika | 1.500,00  |
| 2.23 | JK Dubrovnik 1966 - Međunarodni judo turnir za mlade Sv.Vlaho | 1.500,00  |

|  |  |  |
| --- | --- | --- |
| 3. | Poticajni športski programi | 57.240,00  |
| 3.1. | Potpora perspektivnim mladim športašima | 21.624,00  |
| 3.1.1. | Natjecateljski programi perspektivnih mladih športaša | 6.000,00  |
| 3.1.2. | Stipendije perspektivnim mladim športašima  | 15.624,00  |
| 3.2. | Stipendije športaša  | 35.616,00  |
| 3.2.1. | Stipendije kategoriziranih športaša prema rješenjima HOO-a | 35.616,00  |
|   |
| 4. | Razvojni športski programi | 35.500,00  |
| 4.1. | 20. Olimpijski festival dječjih vrtića Grada Dubrovnika | 4.000,00  |
| 4.2. | Školovanje kadrova | 14.000,00  |
| 4.3. | Promidžbena djelatnost | 10.500,00  |
| 4.3.1. | Športski godišnjak Dubrovačke zajednice športova | 8.000,00  |
| 4.3.2. | Informatička djelatnost u športu  | 2.500,00  |
| 4.4. | Svečanost proglašenja najuspješnijih dubrovačkih športaša  | 7.000,00  |
|   |
| 5. | Programi od zajedničkog interesa | 92.500,00  |
| 5.1. | Zdravstvena zaštita športaša | 42.000,00  |
| 5.1.1. | Obvezni godišnji sistematski pregledi za športaše | 30.000,00  |
| 5.1.2. | Stručna rehabilitacija i saniranje ozljeda športaša | 12.000,00  |
| 5.2. | Športski rekviziti i oprema  | 10.000,00  |
| 5.3. | Nagrađivanje najboljih športskih rezultata u protekloj godini | 32.500,00  |
| 5.4. | Korištenje športskih objekata | 6.500,00  |

|  |  |  |  |  |
| --- | --- | --- | --- | --- |
| 6. | Programi športskih klubova | 649.813,00  | 1.154.297,00  | 1.804.110,00  |
| KLUBOVI | Stručni rad | Redoviti program | Ukupni program kluba |
| I Kategorija |   |   |   |
| 6.1. | Vaterpolski klub ˝Jug˝ | 87.916,00  | 321.292,00  | 409.208,00  |
| II Kategorija |   |   |   |
| a | Momčadski i ekipni sportovi |   |   |   |
| 6.2 | Košarkaški klub ˝Dubrovnik" | 43.958,00  | 81.353,00  | 125.311,00  |
| 6.3 | Ženski košarkaški klub ˝Ragusa˝ | 43.958,00  | 83.155,00  | 127.113,00  |
| 6.4 | Ženski odbojkaški klub ˝Dubrovnik˝ | 43.958,00  | 60.405,00  | 104.363,00  |
| 6.5 | Malonogometni klub "SQUARE" | 14.653,00  | 72.875,00  | 87.528,00  |
| 6.6 | Nogometni klub ˝Gošk Dubrovnik 1919˝ | 43.958,00  | 76.919,00  | 120.877,00  |
| b | Pojedinačni športovi |   |   |   |
| 6.7 | Auto klub "Dubrovnik racing" | 6.371,00  | 39.652,00  | 46.023,00  |
| 6.8 | Judo klub ˝Dubrovnik 1966˝ | 29.305,00  | 21.123,00  | 50.428,00  |
| 6.9 | Stolnoteniski klub ˝Libertas Marinkolor˝ | 29.305,00  | 29.499,00  | 58.804,00  |
| 6.10 | Šahovski klub ˝Dubrovnik˝ | 6.371,00  | 8.604,00  | 14.975,00  |
| 6.11 | Streljačko društvo "Dubrovnik˝ | 6.371,00  | 17.173,00  | 23.544,00  |
| 6.12 | Športski tenis klub ˝Dubrovnik˝ | 29.305,00  | 14.880,00  | 44.185,00  |
| c | Športovi na vodi i moru |   |   |   |
| 6.13 | Plivački klub ˝Jug˝ | 58.610,00  | 21.569,00  | 80.179,00  |
| 6.14 | Jedriličarski klub ˝Orsan˝ | 29.305,00  | 20.558,00  | 49.863,00  |
| 6.15 | Veslački klub ˝Neptun˝ | 29.305,00  | 36.590,00  | 65.895,00  |
| 6.16 | Ronilački klub "Dubrovnik" | 6.371,00  | 3.023,00  | 9.394,00  |
| III Kategorija | Stručni rad | Redoviti program | Ukupni program kluba |
| 6.17 | Atletski klub ˝Dubrovnik˝ | 29.305,00  | 10.684,00  | 39.989,00  |
| 6.18 | Badmintonski klub ˝Dubrovnik˝ | 27.394,00  | 11.633,00  | 39.027,00  |
| 6.19 | Judo klub ˝Dubrovnik˝ | 29.305,00  | 8.410,00  | 37.715,00  |
| 6.20 | Gimnastički klub ˝Dubrovnik˝ | 21.023,00  | 10.546,00  | 31.569,00  |
| 6.21 | Športski ženski nogometni klub ˝Ombla˝ | 14.653,00  | 14.178,00  | 28.831,00  |
| 6.22 | Ženski vaterpolski klub ˝Jug˝ | 6.371,00  | 16.129,00  | 22.500,00  |
| 6.23 | Karate klub ˝Kakato˝ | 6.371,00  | 6.949,00  | 13.320,00  |
| 6.24 | Ženski odbojkaški klub ˝Nova Mokošica˝ | 6.371,00  | 0,00  | 6.371,00  |
| 6.25 | Planinarsko društvo ˝Dubrovnik˝ | 0,00  | 5.808,00  | 5.808,00  |
| 6.26 | Boćarski savez Grada Dubrovnika |   |   |   |
| 6.26.1 | Boćarski klub "Hajduk" | 0,00  | 14.404,00  | 14.404,00  |
| 6.26.2 | Boćarski klub "GROMAČA" | 0,00  | 6.948,00  | 6.948,00  |
| 6.26.3 | Boćarski klub "Torcida OSOJNIK" | 0,00  | 6.948,00  | 6.948,00  |
| 6.26.4 | Boćarski klub "Komolac OMBLA" | 0,00  | 6.948,00  | 6.948,00  |
| 6.26.5 | Boćarski klub "Montovjerna" | 0,00  | 2.956,00  | 2.956,00  |
| 6.26.6 | Športsko boćarsko društvo "STRIJELAC" | 0,00  | 2.956,00  | 2.956,00  |
| 6.26.7 | Boćarski klub "PETKA" | 0,00  | 2.956,00  | 2.956,00  |
| 6.26.9 | Boćarski klub ˝Hidroelektrana˝  | 0,00  | 2.956,00  | 2.956,00  |
| 6.26.8 | Boćarski klub "BOSANKA " | 0,00  | 1.800,00  | 1.800,00  |
| 6.26.10 | Funkcioniranje gradskog saveza za 2025 g. | 0,00  | 5.868,00  | 5.868,00  |
| 6.27 | IV Kategorija | 0,00  | 106.550,00  | 106.550,00  |
| 6.27.1 | Vaterpolski klub ˝Bellevue - Dubrovnik˝ | 0,00  | 7.790,00  | 7.790,00  |
| 6.27.2 | Muški odbojkaški klub ˝Dubrovnik 2001˝ | 0,00  | 8.160,00  | 8.160,00  |
| 6.27.3 | Judo klub ˝Ura nage˝ | 0,00  | 8.220,00  | 8.220,00  |
| 6.27.4 | NK Nogometna akademija "Libertas" | 0,00  | 4.770,00  | 4.770,00  |
| 6.27.5 | Ultimate fight klub "Gladiator˝ | 0,00  | 5.330,00  | 5.330,00  |
| 6.27.6 | Ragbi klub "Dubrovnik" | 0,00  | 6.190,00  | 6.190,00  |
| 6.27.7 | SD "Mokošica" | 0,00  | 6.300,00  | 6.300,00  |
| 6.27.8 | Tenis klub "Ragusa" | 0,00  | 5.970,00  | 5.970,00  |
| 6.27.9 | SD "Dragovoljac" | 0,00  | 6.130,00  | 6.130,00  |
| 6.27.10 | Bridge klub "Dubrovnik" | 0,00  | 2.880,00  | 2.880,00  |
| 6.27.11 | Vaterpolski klub ˝Dubrovački veterani˝ | 0,00  | 3.510,00  | 3.510,00  |
| 6.27.12 | Taekwon-do klub Shark Dubrovnik | 0,00  | 5.180,00  | 5.180,00  |
| 6.27.13 | KAN Sharks | 0,00  | 4.580,00  | 4.580,00  |
| 6.27.14 | NK Škola nogometa "Božo Broketa" | 0,00  | 4.280,00  | 4.280,00  |
| 6.27.15 | Auto moto klub "Ragusa racing" | 0,00  | 5.160,00  | 5.160,00  |
| 6.27.16 | HNK ˝Dubrovnik Veteran 79˝ | 0,00  | 2.200,00  | 2.200,00  |
| 6.27.17 | Hrvatsko planinarsko društvo "Sniježnica" | 0,00  | 2.320,00  | 2.320,00  |
| 6.27.18 | Pomorsko športsko R.D. "BATALA" | 0,00  | 1.990,00  | 1.990,00  |
| 6.27.19 | Amaterski ribarski Š.K. "ORHAN" | 0,00  | 1.990,00  | 1.990,00  |
| 6.27.20 | Triatlon klub Dubrovnik | 0,00  | 3.300,00  | 3.300,00  |
| 6.27.21 | Judo klub "Mokošica" | 0,00  | 3.000,00  | 3.000,00  |
| 6.27.22 | Tenis klub ˝Libertas˝ | 0,00  | 2.000,00  | 2.000,00  |
| 6.27.23 | Ju jutsu klub ˝Dubrovnik˝ | 0,00  | 1.300,00  | 1.300,00  |
| 6.27.24 | Malonogometni klub "Ombla" | 0,00  | 1.250,00  | 1.250,00  |
| 6.27.25 | Sportska školica " Dubrovnik" | 0,00  | 750,00  | 750,00  |
| 6.27.26 | Sveučilišni sportski savez | 0,00  | 2.000,00  | 2.000,00  |
| Ukupno: |   | 649.813,00  | 1.154.297,00  | 1.804.110,00  |

|  |  |  |
| --- | --- | --- |
| 7. | Djelovanje Dubrovačkog saveza športova | 130.150,00  |
| 7.1 | Bruto plaće za zaposlene | 99.700,00  |
| 7.2 | Prijevoz na posao | 2.500,00  |
| 7.3 | Ostali nenavedeni rashodi na zaposlene | 8.200,00  |
| 7.4 | Materijalni i ostali troškovi | 19.750,00  |
|   |
| 8. | Ostali programi | 18.000,00  |
| 8.1 | Programska pričuva | 18.000,00  |
| 9. | Sufinanciranje troškova prijevoza športskim klubovima  | 164.500,00  |
| 9.1. | Sufinanciranje troškova prijevoza športskim klubovima za domaća natjecanja | 100.500,00  |
| 9.2. | Sufinanciranje troškova prijevoza športskim klubovima za međunarodna natjecanja | 64.000,00  |
| 10. | Sufinanciranje ulaganja u športsku infrastrukturu | 700.000,00  |
| 10.1 | Veslački klub ˝Neptun˝ | 700.000,00  |

Skupština Dubrovačke zajednice športova je na svojoj 4. sjednici održanoj 18.prosinca 2024 g., jednoglasno donijela Prijedlog programa i financijskog plana javnih potreba u športu Grada Dubrovnika za 2025 godinu

KLASA: 620-01/25-03/01

URBROJ: 2117-1-09-25-04

Dubrovnik, 23. siječnja 2025.

Predsjednik Gradskog vijeća:

**mr.sc. Marko Potrebica**, v.r.

-------------------------------------

**12**

Na temelju članka 29. Uredbe o kriterijima, mjerilima i postupcima financiranja i ugovaranja programa, projekata i manifestacija koje provode udruge i druge organizacije civilnog društva („Narodne novine“, broj 26/15, 37/21), članaka 17. i 20. Odluke o financiranju programa, projekata i manifestacija koje provode udruge i druge organizacije civilnog društva („Službeni glasnik Grada Dubrovnika“, broj 23/18, 11/19, 14/21) i članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 39. sjednici, održanoj 23. siječnja 2025., donijelo je

**Z A K L J U Č A K**

Članak 1.

Ovim Zaključkom imenuju se članovi Povjerenstva za ocjenjivanje športskih programa u području športskih aktivnosti osoba s invaliditetom i djece s poteškoćama u razvoju te športskih priredbi od važnosti za Grad Dubrovnik u 2025. (u nastavku teksta: Povjerenstvo).

Članak 2.

U Povjerenstvo se imenuju:

1. Silva Violić
2. Anita Simović
3. Andrej Drobac

Članak 3.

Zadaće Povjerenstva su:

* razmatranje i ocjenjivanje prijava koje su ispunile propisane uvjete Javnog poziva sukladno kriterijima javnog poziva te Odluke o financiranju programa, projekata i manifestacija koje provode udruge i druge organizacije civilnog društva („Službeni glasnik Grada Dubrovnika“, br. 23/18., 11/19., 14/21.);

 - izrada prijedloga odluke o odobravanju, neodobravanju financijskih sredstava za

 programe, projekte i manifestacije i

* druge zadaće propisane poslovnikom Povjerenstva.

Članak 4.

Članovi Povjerenstva imenuju se na mandat od 1 (jedne) godine i mogu se ponovno imenovati.

Članak 5.

Administrativno – tehničke poslove za Povjerenstvo obavlja Upravni odjel za obrazovanje, šport, socijalnu skrb i civilno društvo Grada Dubrovnika.

Članak 6.

Ovaj Zaključak stupa na snagu osmoga dana od dana objave u „Službenom glasniku Grada Dubrovnika“.

KLASA: 550-01/24-01/83

URBROJ: 2117-1-09-25-04

Dubrovnik, 23. siječnja 2025.

Predsjednik Gradskog vijeća:

**mr.sc. Marko Potrebica**, v.r.

-------------------------------------

**13**

Na temelju članka 29. Uredbe o kriterijima, mjerilima i postupcima financiranja i ugovaranja programa, projekata i manifestacija koje provode udruge i druge organizacije civilnog društva („Narodne novine“, broj 26/15, 37/21), članaka 17. i 20. Odluke o financiranju programa, projekata i manifestacija koje provode udruge i druge organizacije civilnog društva („Službeni glasnik Grada Dubrovnika“, broj 23/18, 11/19, 14/21) i članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 39. sjednici, održanoj 23. siječnja 2025., donijelo je

**Z A K L J U Č A K**

Članak 1.

Ovim Zaključkom imenuju se članovi Povjerenstva za ocjenjivanje programa, projekata i manifestacija iz područja skrbi o udrugama proizašlih iz II. svjetskog rata i poratnog razdoblja za 2025. g. ( u nastavku teksta : Povjerenstvo).

Članak 2.

U Povjerenstvo se imenuju:

1. Mario Bekić
2. Olga Muratti
3. Katarina Doršner
4. Mirjana Pavlaković
5. Pavo Perić

Članak 3.

Zadaće Povjerenstva za ocjenjivanje prijavljenih programa, projekata ili manifestacija su:

* razmatranje i ocjenjivanje prijava koje su ispunile propisane uvjete javnog poziva

 sukladno kriterijima javnog poziva;

 - izrada prijedloga odluke o odobravanju, neodobravanju financijskih sredstava za sve

 programe, projekte i manifestacije i

* druge zadaće propisane poslovnikom povjerenstva.

Članak 4.

Članovi Povjerenstva imenuju se na mandat od 1 (jedne) godine i mogu se ponovno imenovati.

Članak 5.

Administrativno – tehničke poslove za Povjerenstvo obavlja Upravni odjel za obrazovanje, šport, socijalnu skrb i civilno društvo Grada Dubrovnika.

Članak 6.

Ovaj Zaključak stupa na snagu osmoga dana od dana objave u „Službenom glasniku Grada Dubrovnika“.

KLASA: 550-01/24-01/78

URBROJ: 2117-1-09-25-04

Dubrovnik, 23. siječnja 2025.

Predsjednik Gradskog vijeća:

**mr.sc. Marko Potrebica**, v.r.

-------------------------------------

**14**

Na temelju članka 29. Uredbe o kriterijima, mjerilima i postupcima financiranja i ugovaranja programa, projekata i manifestacija koje provode udruge i druge organizacije civilnog društva („Narodne novine“, broj 26/15, 37/21), članaka 17. i 20. Odluke o financiranju programa, projekata i manifestacija koje provode udruge i druge organizacije civilnog društva („Službeni glasnik Grada Dubrovnika“, broj 23/18, 11/19, 14/21) i članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 39. sjednici, održanoj 23. siječnja 2025., donijelo je

**Z A K L J U Č A K**

Članak 1.

Ovim Zaključkom imenuju se članovi Povjerenstva za ocjenjivanje programa, projekata i manifestacija iz područja skrbi o stradalnicima i sudionicima Domovinskog rata i njihovih obitelji za 2025.g. ( u nastavku teksta : Povjerenstvo).

Članak 2.

U Povjerenstvo se imenuju:

1. Ružica Marković
2. Hasib Alibegović
3. Mijo Jerković

Članak 3.

Zadaće Povjerenstva su:

* razmatranje i ocjenjivanje prijava koje su ispunile propisane uvjete Javnog poziva sukladno kriterijima javnog poziva te Odluke o financiranju programa, projekata i manifestacija koje provode udruge i druge organizacije civilnog društva („Službeni glasnik Grada Dubrovnika“, br. 23/18., 11/19., 14/21.);

 - izrada prijedloga odluke o odobravanju, neodobravanju financijskih sredstava za

 programe, projekte i manifestacije i

* druge zadaće propisane poslovnikom Povjerenstva.

Članak 4.

Članovi Povjerenstva imenuju se na mandat od 1 (jedne) godine i mogu se ponovno imenovati.

Članak 5.

Administrativno – tehničke poslove za Povjerenstvo obavlja Upravni odjel za obrazovanje, šport, socijalnu skrb i civilno društvo Grada Dubrovnika.

Članak 6.

Ovaj Zaključak stupa na snagu osmoga dana od dana objave u „Službenom glasniku Grada Dubrovnika“.

KLASA: 550-01/24-01/77

URBROJ: 2117-1-09-25-04

Dubrovnik, 23. siječnja 2025.

Predsjednik Gradskog vijeća:

**mr.sc. Marko Potrebica**, v.r.

-------------------------------------

**15**

Na temelju članka 29. Uredbe o kriterijima, mjerilima i postupcima financiranja i ugovaranja programa, projekata i manifestacija koje provode udruge i druge organizacije civilnog društva („Narodne novine“, broj 26/15, 37/21), članaka 17. i 20. Odluke o financiranju programa, projekata i manifestacija koje provode udruge i druge organizacije civilnog društva („Službeni glasnik Grada Dubrovnika“, broj 23/18, 11/19, 14/21) i članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 39. sjednici, održanoj 23. siječnja 2025., donijelo je

**Z A K L J U Č A K**

Članak 1.

Ovim Zaključkom imenuju se članovi Povjerenstva za ocjenjivanje programa, projekata i manifestacijaiz područja socijalne i zdravstvene skrbi za 2025. G (u nastavku teksta: Povjerenstvo).

Članak 2.

U Povjerenstvo se imenuju:

1. Ana Radišić,
2. Katija Damjanović,
3. Ankica Džono Boban.

Članak 3.

Zadaće Povjerenstva su:

* razmatranje i ocjenjivanje prijava koje su ispunile propisane uvjete Javnog poziva sukladno kriterijima javnog poziva te Odluke o financiranju programa, projekata i manifestacija koje provode udruge i druge organizacije civilnog društva („Službeni glasnik Grada Dubrovnika“, br. 23/18., 11/19., 14/21.);
* izrada prijedloga odluke o odobravanju, neodobravanju financijskih sredstava za programe, projekte i manifestacije;
* i dr. zadaće propisane poslovnikom povjerenstva

Članak 4.

Članovi Povjerenstva imenuju se na mandat od 1 (jedne) godine i mogu se ponovno imenovati.

Članak 5.

Administrativno – tehničke poslove za Povjerenstvo obavlja Upravni odjel za obrazovanje, šport, socijalnu skrb i civilno društvo Grada Dubrovnika.

Članak 6.

Ovaj Zaključak stupa na snagu osmoga dana od dana objave u „Službenom glasniku Grada Dubrovnika“.

KLASA: 550-01/25-01/02

URBROJ: 2117-1-09-25-03

Dubrovnik, 23. siječnja 2025.

Predsjednik Gradskog vijeća:

**mr.sc. Marko Potrebica**, v.r.

-------------------------------------

**16**

Na temelju članka 29. Uredbe o kriterijima, mjerilima i postupcima financiranja i ugovaranja programa, projekata i manifestacija koje provode udruge i druge organizacije civilnog društva („Narodne novine“, broj 26/15, 37/21), članaka 17. i 20. Odluke o financiranju programa, projekata i manifestacija koje provode udruge i druge organizacije civilnog društva („Službeni glasnik Grada Dubrovnika“, broj 23/18, 11/19, 14/21) i članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 39. sjednici, održanoj 23. siječnja 2025., donijelo je

**Z A K L J U Č A K**

Članak 1.

Ovim Zaključkom imenuju se članovi Povjerenstva za ocjenjivanje programa iz područja skrbi za osobe s invaliditetom i djecu s teškoćama u razvoju za razdoblje 2025., 2026 i 2027. godinu( u nastavku teksta: Povjerenstvo).

Članak 2.

U Povjerenstvo se imenuju:

1. Luna Polić Barović,
2. Alma Džanović Mateljan,
3. Natalija Barkidžija.

Članak 3.

Zadaće Povjerenstva su:

* razmatranje i ocjenjivanje prijava koje su ispunile propisane uvjete Javnog poziva sukladno kriterijima javnog poziva te Odluke o financiranju programa, projekata i manifestacija koje provode udruge i druge organizacije civilnog društva („Službeni glasnik Grada Dubrovnika“, br. 23/18., 11/19., 14/21.);
* izrada prijedloga odluke o odobravanju, neodobravanju financijskih sredstava za programe, projekte i manifestacije;
* i dr. zadaće propisane poslovnikom povjerenstva

Članak 4.

Članovi Povjerenstva imenuju se na mandat od 1 (jedne) godine i mogu se ponovno imenovati.

Članak 5.

Administrativno – tehničke poslove za Povjerenstvo obavlja Upravni odjel za obrazovanje, šport, socijalnu skrb i civilno društvo Grada Dubrovnika.

Članak 6.

Ovaj Zaključak stupa na snagu osmoga dana od dana objave u „Službenom glasniku Grada Dubrovnika“.

KLASA: 550-01/25-01/03

URBROJ: 2117-1-09-25-03

Dubrovnik, 23. siječnja 2025.

Predsjednik Gradskog vijeća:

**mr.sc. Marko Potrebica**, v.r.

-------------------------------------

**17**

Na temelju članka 29. Uredbe o kriterijima, mjerilima i postupcima financiranja i ugovaranja programa, projekata i manifestacija koje provode udruge i druge organizacije civilnog društva („Narodne novine“, broj 26/15, 37/21), članaka 20. Odluke o financiranju programa, projekata i manifestacija koje provode udruge i druge organizacije civilnog društva („Službeni glasnik Grada Dubrovnika“, broj 23/18, 11/19, 14/21) i članka 39. Statuta Grada Dubrovnika („Službeni glasnik Grada Dubrovnika“, broj 2/21), Gradsko vijeće Grada Dubrovnika na 39. sjednici, održanoj 23. siječnja 2025., donijelo je

**Z A K L J U Č A K**

Članak 1.

Ovim Zaključkom imenuju se članovi Povjerenstva za ocjenjivanje projekata/programa i manifestacija u području javnih potreba u tehničkoj kulturi Grada Dubrovnika za 2025. godinu ( u daljnjem tekstu: Povjerenstvo).

Članak 2.

U Povjerenstvo se imenuju:

1. Ivan Maslać
2. Dinko Mandić
3. Dubravko Tullio
4. Nives Radović
5. Stjepan Ćavar

Članak 3.

Zadaće Povjerenstva su:

* razmatranje i ocjenjivanje prijava koje su ispunile propisane uvjete Javnog poziva sukladno kriterijima javnog poziva te Odluke o financiranju programa, projekata i manifestacija koje provode udruge i druge organizacije civilnog društva („Službeni glasnik Grada Dubrovnika“, br. 23/18.,11/19., 14/21);
* izrada prijedloga odluke o odobravanju, neodobravanju financijskih sredstava za programe, projekte i manifestacije;
* dr. zadaće propisane poslovnikom povjerenstva.

Članak 4.

Članovi Povjerenstva imenuju se na mandat od 1 (jedne) godine i mogu se ponovno imenovati.

Članak 5.

Administrativno – tehničke poslove za Povjerenstvo obavlja Zajednica tehničke kulture Grada Dubrovnika.

Članak 6.

Ovaj Zaključak stupa na snagu osmoga dana od dana objave u „Službenom glasniku Grada Dubrovnika“.

KLASA: 630-01/24-01/06

URBROJ: 2117-1-09-25-07

Dubrovnik, 23. siječnja 2025.

Predsjednik Gradskog vijeća:

**mr.sc. Marko Potrebica**, v.r.

-------------------------------------

**18**

Na temelju članka 66. Odluke o komunalnom redu („Službeni glasnik Grada Dubrovnika“, broj 12/20, 16/20,1/21, 5/21 i 16/21) i članka 39. Statuta Grada Dubrovnika („Službeni glasnik Grada Dubrovnika“, 2/21), Gradsko vijeće Grada Dubrovnika na 39. sjednici, održanoj 23. siječnja 2025., donijelo je

**Z A K L J U Č A K**

**o postavljanju eksponata borbenog zrakoplova MIG-21**

1. Odobrava se postavljanje eksponata borbenog zrakoplova MIG-21 ispred tvrđave Imperijal na dijelu k.č. 5325/1 k.o. Dubrovnik (n.i), odnosno dijelu č.zem. 2819 k.o. Dubrovnik.
2. Zadužuje se Upravni odjel za poslove gradonačelnika za provedbu ovog zaključka.
3. Ovaj zaključak stupa na snagu osmog dana od dana objave u „Službenom glasniku Grada Dubrovnika“.

KLASA: 611-01/24-01/11

URBROJ: 2117-1-09-25-03

Dubrovnik, 23. siječnja 2025.

Predsjednik Gradskog vijeća:

**mr.sc. Marko Potrebica**, v.r.

-------------------------------------

**19**

Na temelju članka 39. Statuta Grada Dubrovnika („Službeni glasnik Grada Dubrovnika“, broj 2/21) i članka 8. Odluke o javnim priznanjima Grada Dubrovnika („Službeni glasnik Grada Dubrovnika“, broj 6/97), Gradsko vijeće Grada Dubrovnika na 39. sjednici, održanoj 23. siječnja 2025., donijelo je

**Z A K LJ U Č A K**

**o dodjeli „Nagrade Dubrovnika za životno djelo“**

**dr.sc. Slavici Stojan** dodjeljuje se „Nagrada Dubrovnika za životno djelo“.

KLASA: 061-01/24-01/01

URBROJ: 2117-1-09-25-08

Dubrovnik, 23. siječnja 2025.

Predsjednik Gradskog vijeća:

**mr.sc. Marko Potrebica**, v.r.

-------------------------------------

**20**

Na temelju članka 39. Statuta Grada Dubrovnika („Službeni glasnik Grada Dubrovnika“, broj 2/21) i članka 8. Odluke o javnim priznanjima Grada Dubrovnika („Službeni glasnik Grada Dubrovnika“, broj 6/97), Gradsko vijeće Grada Dubrovnika na 39. sjednici, održanoj 23. siječnja 2025., donijelo je

**Z A K LJ U Č A K**

**o dodjeli „Nagrade Dubrovnika“**

**Zoranu Čabrilu** dodjeljuje se „Nagrada Dubrovnika“ za 2024. godinu.

KLASA: 061-01/24-01/01

URBROJ: 2117-1-09-25-02

Dubrovnik, 23. siječnja 2025.

Predsjednik Gradskog vijeća:

**mr.sc. Marko Potrebica**, v.r.

-------------------------------------

**21**

Na temelju članka 39. Statuta Grada Dubrovnika („Službeni glasnik Grada Dubrovnika“, broj 2/21) i članka 8. Odluke o javnim priznanjima Grada Dubrovnika („Službeni glasnik Grada Dubrovnika“, broj 6/97), Gradsko vijeće Grada Dubrovnika na 39. sjednici, održanoj 23. siječnja 2025., donijelo je

**Z A K LJ U Č A K**

**o dodjeli „Nagrade Dubrovnika“**

**Tomu Gusiću** dodjeljuje se „Nagrada Dubrovnika“ za 2024. godinu.

KLASA: 061-01/24-01/01

URBROJ: 2117-1-09-25-03

Dubrovnik, 23. siječnja 2025.

Predsjednik Gradskog vijeća:

**mr.sc. Marko Potrebica**, v.r.

-------------------------------------

**22**

Na temelju članka 39. Statuta Grada Dubrovnika („Službeni glasnik Grada Dubrovnika“, broj 2/21) i članka 8. Odluke o javnim priznanjima Grada Dubrovnika („Službeni glasnik Grada Dubrovnika“, broj 6/97), Gradsko vijeće Grada Dubrovnika na 39. sjednici, održanoj 23. siječnja 2025., donijelo je

**Z A K LJ U Č A K**

**o dodjeli „Nagrade Dubrovnika“**

**Vedranu Smokvini** dodjeljuje se „Nagrada Dubrovnika“ za 2024. godinu.

KLASA: 061-01/24-01/01

URBROJ: 2117-1-09-25-04

Dubrovnik, 23. siječnja 2025.

Predsjednik Gradskog vijeća:

**mr.sc. Marko Potrebica**, v.r.

-------------------------------------

**23**

Na temelju članka 39. Statuta Grada Dubrovnika („Službeni glasnik Grada Dubrovnika“, broj 2/21) i članka 8. Odluke o javnim priznanjima Grada Dubrovnika („Službeni glasnik Grada Dubrovnika“, broj 6/97), Gradsko vijeće Grada Dubrovnika na 39. sjednici, održanoj 23. siječnja 2025., donijelo je

**Z A K LJ U Č A K**

**o dodjeli „Nagrade Dubrovnika“**

**Mirjani Vujnović** dodjeljuje se „Nagrada Dubrovnika“ za 2024. godinu.

KLASA: 061-01/24-01/01

URBROJ: 2117-1-09-25-05

Dubrovnik, 23. siječnja 2025.

Predsjednik Gradskog vijeća:

**mr.sc. Marko Potrebica**, v.r.

-------------------------------------

**24**

Na temelju članka 39. Statuta Grada Dubrovnika („Službeni glasnik Grada Dubrovnika“, broj 2/21) i članka 8. Odluke o javnim priznanjima Grada Dubrovnika („Službeni glasnik Grada Dubrovnika“, broj 6/97), Gradsko vijeće Grada Dubrovnika na 39. sjednici, održanoj 23. siječnja 2025., donijelo je

**Z A K LJ U Č A K**

**o dodjeli „Nagrade Dubrovnika“**

**Dubrovačkom vjesniku** dodjeljuje se „Nagrada Dubrovnika“ za 2024. godinu.

KLASA: 061-01/24-01/01

URBROJ: 2117-1-09-25-06

Dubrovnik, 23. siječnja 2025.

Predsjednik Gradskog vijeća:

**mr.sc. Marko Potrebica**, v.r.

-------------------------------------

**25**

Na temelju članka 39. Statuta Grada Dubrovnika („Službeni glasnik Grada Dubrovnika“, broj 2/21) i članka 8. Odluke o javnim priznanjima Grada Dubrovnika („Službeni glasnik Grada Dubrovnika“, broj 6/97), Gradsko vijeće Grada Dubrovnika na 39. sjednici, održanoj 23. siječnja 2025., donijelo je

**Z A K LJ U Č A K**

**o dodjeli „Nagrade Dubrovnika“**

**Župnoj zajednici sv. Petra** dodjeljuje se „Nagrada Dubrovnika“ za 2024. godinu.

KLASA: 061-01/24-01/01

URBROJ: 2117-1-09-25-07

Dubrovnik, 23. siječnja 2025.

Predsjednik Gradskog vijeća:

**mr.sc. Marko Potrebica**, v.r.

-------------------------------------

**GRADONAČELNIK**

**26**

Na temelju članka 48. Zakona o lokalnoj i područnoj (regionalnoj) samoupravi („Narodne novine“, broj: 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) i članka 48. Statuta Grada Dubrovnika („Službeni glasnik Grada Dubrovnika“, broj: 2/21), Gradonačelnik Grada Dubrovnika donosi sljedeći

**PRAVILNIK**

**o kriterijima i postupku za prihvaćanja pokroviteljstva Grada Dubrovnika**

Članak 1.

Ovim Pravilnikom utvrđuju se kriteriji i postupak za prihvaćanje pokroviteljstva Grada Dubrovnika nad javnim događanjima, čiji su organizatori pravne osobe.

Članak 2.

Grad Dubrovnik (u daljnjem tekstu: Grad) može prihvatiti pokroviteljstvo nad domaćim i međunarodnim javnim događanjima u Republici Hrvatskoj (u daljnjem tekstu: događanja), ukoliko se sadržajem, ciljevima, brojem sudionika i važnošću pridonosi razvoju i promicanju određenog područja, ako je to događanje od lokalne, nacionalne ili međunarodne važnosti, ili ima jubilarni značaj, tradiciju ili humanitarno značenje na lokalnoj ili nacionalnoj razini.

Pod događanjima u smislu ovog Pravilnika, podrazumijevaju se obljetnice, važna događanja iz Domovinskog rata, kongresi, konferencije, znanstveno-stručni skupovi, festivali, natjecanja, izložbe, sajmovi i druga događanja.

Iznimno, Grad Dubrovnik može prihvatiti pokroviteljstvo nad događanjem izvan Republike Hrvatske, kad je to od interesa za Republiku Hrvatsku i Grada.

Članak 3.

Prihvaćanjem pokroviteljstva, Grad ne preuzima financijske i organizacijske obveze.

Iznimno od prethodnog stavka za pokroviteljstvo nad određenim događanjem može se odobriti:

* nefinancijska podrška u vidu korištenja određenog objekta ili njegovog pripadajućeg dijela odnosno opreme ili druge imovine u vlasništvu Grada (financijska potpora u naravi),
* podmirivanje troškova od strane Grada nastalih u svrhu organizacije događanja u skladu s odredbama propisa Grada kojim je regulirano korištenje sredstava za reprezentaciju.

Članak 4.

Zahtjev za pokroviteljstvo Grada podnosi se pisanim putem upravnom odjelu nadležnom za poslove gradonačelnika, najkasnije 30 dana prije datuma održavanja događanja u smislu članka 2. ovog Pravilnika.

Zahtjev za pokroviteljstvo treba sadržavati osnovne podatke o organizatoru događanja (OIB, adresu, podatke o odgovornim osobama, kontaktima i druge odgovarajuće podatke), obrazloženje razloga iz kojih se traži pokroviteljstvo, podatke o sadržaju, programu i mjestu događanja, sudionicima, ciljevima, svrsi i važnosti događanja, podatke o izvorima financiranja događanja, podatke o zatraženim i prihvaćenim pokroviteljstvima nad konkretnim događanjem te podatke o prethodno organiziranim događanjima i druge odgovarajuće podatke kojima će organizator potkrijepiti ispunjavanje kriterija iz članka 2. stavka 1. ovog Pravilnika.

Organizator koji je podnio zahtjev za pokroviteljstvom ne smije imati dugovanja prema proračunu Grada, a što će Grad provjeriti po službenoj dužnosti po zaprimanju zahtjeva.

Članak 5.

Nadležni upravni odjel razmotriti će zahtjev za pokroviteljstvom u roku od 8 dana od dana primitka zahtjeva, utvrditi jesu li ispunjeni kriteriji iz članaka 2. i 4. ovog Pravilnika te ukoliko su kriteriji ispunjeni, obrazloženi prijedlog s podacima o ispunjavanju kriterija, uputiti Gradonačelniku na donošenje odluke o pokroviteljstvu.

Ukoliko nadležno tijelo utvrdi da nisu ispunjeni kriteriji iz članak 2. i 4. ovog Pravilnika, može odbiti zahtjev za pokroviteljstvom i o tome obavijestiti organizatora.

Članak 6.

Ukoliko Grad prihvati pokroviteljstvo, organizator je obvezan tijekom trajanja događanja istaknuti naziv i vizualni identitet Grada kao pokrovitelja.

Članak 7.

Ovaj Pravilnik stupa na snagu osmoga dana od dana objave u „Službenom glasniku Grada Dubrovnika“.

KLASA: 024-03/24-03/06
URBROJ: 2117-1-01-24-1
Dubrovnik, 4. prosinca 2024.

Gradonačelnik:

**Mato Franković**, v. r.

-----------------------------

**27**

Na temelju članka 48. Zakona o lokalnoj i područnoj (regionalnoj) samoupravi („Narodne novine“, broj: 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) i članka 48. Statuta Grada Dubrovnika („Službeni glasnik Grada Dubrovnika“, broj: 2/21), Gradonačelnik Grada Dubrovnika donosi sljedeći

**PRAVILNIK**

**o korištenju sredstava za reprezentaciju**

I. OPĆE ODREDBE

Članak 1.

Ovim se Pravilnikom uređuju način i uvjeti korištenja sredstava za reprezentaciju u Gradu

Dubrovniku (u daljnjem tekstu: Grad).

Sredstva za reprezentaciju osiguravaju se u Proračunu Grada.

Članak 2.

Riječi i pojmovi koji se koriste u ovome Pravilniku, a koji imaju rodno značenje, odnose se

jednako na muški i ženski rod, bez obzira na to u kojem su rodu navedeni.

Članak 3.

Pojedini pojmovi u smislu ovoga Pravilnika imaju sljedeće značenje:

1. Reprezentacija podrazumijeva pravo na korištenje sredstava za prigodno darivanje i

ugošćavanje poslovnih partnera te gostiju Grada, u okviru obavljanja protokolarnih aktivnosti i poslova iz djelokruga rada upravnih tijela Grada,

1. Sredstva za reprezentaciju su sredstva za podmirenje troškova za ugostiteljske usluge (hrana i piće), hotelske usluge, nabavu prigodnih poklona i namirnica te sličnih troškova koji nastaju u svezi s darivanjem i ugošćavanjem poslovnih partnera i gostiju Grada.

II. KORIŠTENJE SREDSTAVA ZA REPREZENTACIJU

Članak 4.

Pravo na korištenje sredstava za reprezentaciju (u daljnjem tekstu: korisnik reprezentacije)

imaju:

* gradonačelnik,
* zamjenik gradonačelnika,
* predsjednik Gradskog vijeća,
* pročelnici upravnih odjela po odobrenju gradonačelnika.

Korisnici reprezentacije iz stavka 1. ovoga članka odgovorni su za ekonomično i svrsishodno trošenje sredstava za reprezentaciju.

Članak 5.

Sredstva za reprezentaciju za podmirenje troškova ugostiteljskih usluga mogu se koristiti za

troškove domjenka, poslovnog ručka, večere ili cateringa koji se organiziraju za:

* sudionike sastanka s poslovnim partnerima i gostima Grada,
* uzvanike na prigodnom obilježavanju blagdana, obljetnica, manifestacija i drugih važnih događaja, konferencija, međunarodnih sastanaka, potpisivanja značajnijih ugovora te drugih protokolarnih događanja u organizaciji Grada ili pod pokroviteljstvom Grada.

Članak 6.

Ugostiteljske usluge iz članka 5. ovoga Pravilnika mogu biti organizirane kao:

* ugostiteljske usluge koje se pružaju u poslovnim prostorijama Grada (u ugostiteljskim objektima zatvorenog tipa, čajnim kuhinjama ili u drugim prostorijama gradske uprave),
* ugostiteljske usluge koje se pružaju izvan poslovnih prostorija Grada.

Članak 7.

Sredstva za reprezentaciju u svrhu nabave prigodnih poklona mogu se koristiti za nabavu

poklona u povodu obilježavanja blagdana, obljetnica, manifestacija, međunarodnih sastanaka,

svečanih sjednica, primanja te drugih važnih poslovnih događaja u okviru obavljanja protokolarnih aktivnosti Grada.

Evidenciju nabavljenih prigodnih poklona vodi upravni odjel nadležan za poslove gradonačelnika.

Članak 8.

Sredstva za reprezentaciju mogu se koristiti za nabavu namirnica koje se pripremaju u čajnoj kuhinji (kava, čaj i drugi napitci) za sastanke s poslovnim partnerima i gostima Grada koji se organiziraju u poslovnim prostorijama Grada.

Usluge čajne kuhinje u svrhu reprezentacije mogu se koristiti samo za sastanke s poslovnim partnerima i gostima Grada koji se organiziraju u poslovnim prostorijama Grada i za sjednice Gradskog vijeća.

Pravo na narudžbu i odobrenje usluga čajne kuhinje imaju:

* gradonačelnik
* zamjenik gradonačelnika
* predsjednik Gradskog vijeća
* pročelnici upravnih odjela

Evidenciju o izdanim narudžbama vodi upravni odjel nadležan za poslove gradonačelnika na obrascu koji čini sastavni dio ovoga Pravilnika (Prilog 1.), te ovjerava pročelnik upravnog odjela nadležnog za poslove gradonačelnika.

Članak 9.

Nabava ugostiteljskih i hotelskih usluga, prigodnih poklona i namirnica za potrebe reprezentacije osigurava se sukladno propisima iz područja javne nabave te aktu Grada o nabavi.

Nabavu ugostiteljskih i hotelskih usluga, prigodnih poklona i namirnica u svrhu reprezentacije, u okviru obavljanja protokolarnih aktivnosti za potrebe drugih upravnih odjela Grada, u pravilu provodi upravni odjel nadležan za poslove gradonačelnika.

Iznimno od odredbe stavka 2. ovoga članka, nabavu za potrebe provedbe pojedinih projekata provodi upravni odjel Grada u čijem se razdjelu projekt planira i izvršava.

Članak 10.

Iznos sredstava za reprezentaciju utvrđuje se u Proračunu Grada kao rashod reprezentacije na razini razdjela te pripadajućeg programa/projekta/aktivnosti, za svaku proračunsku godinu.

Pročelnici upravnih tijela Grada odgovorni su za kontrolu i izvršavanje rashoda za reprezentaciju iz svog dijela Proračuna Grada, u skladu s osiguranim sredstvima i namjenama.

Članak 11.

Ugostiteljske usluge iz članka 6. stavka 1. podstavka 1. ovoga Pravilnika, korisnik reprezentacije naručuje putem upravnog odjela nadležnog za poslove gradonačelnika

Evidenciju o izdanim narudžbama vodi upravni odjel nadležan za poslove gradonačelnika na obrascu koji čini sastavni dio ovoga Pravilnika (Prilog 2.), te ovjerava pročelnik upravnog odjela nadležnog za poslove gradonačelnika.

Ovjerena evidencija o izdanim narudžbama predstavlja podlogu za ovjeru računa.

Članak 12.

Zahtjev za narudžbom ugostiteljske usluge iz članka 6. stavka 1. podstavka 2. ovoga Pravilnika te usluge hotelskog smještaja, korisnik reprezentacije upućuje upravnom odjelu nadležnom za poslove gradonačelnika, a o istima odlučuje Gradonačelnik.

Iznimno od odredbe stavka 1. ovoga članka, narudžbu ugostiteljskih usluga i usluga hotelskog smještaja u slučaju nabave iz članka 9. stavka 3. ovoga Pravilnika, obavlja neposredno pročelnik upravnog tijela u čijem se razdjelu projekt izvršava, osobno ili putem tajnika u upravnom odjelu.

Članak 13.

Račun za učinjene troškove reprezentacije ovjerava pročelnik upravnog odjela u čijem su razdjelu osigurana sredstva za reprezentaciju.

Svrha odnosno namjena korištenja sredstava za reprezentaciju na odgovarajući način mora

biti zabilježena na računu za učinjene troškove reprezentacije.

Podlogu za ovjeru računa predstavlja izvještaj o obavljenoj usluzi koja se prilaže uz račun.

Troškovi reprezentacije priznaju se kao poslovni rashod isključivo ako je račun na kojem se

trošak temelji vjerodostojan i uredno ovjeren u suglasju s ovim Pravilnikom.

Upravni odjel Grada nadležan za financije dužan je vratiti račun korisniku reprezentacije ako račun nije uredno ovjeren ili ne sadržava dokaze o korištenju sredstava iz ovoga članka.

Članak 14.

Gradonačelnik može troškove reprezentacije podmiriti poslovnom karticom koja glasi na Grad.

WEB karticom koja glasi na ime pročelnika upravnog djela nadležnog za poslove gradonačelnika mogu se podmirivati troškovi reprezentacije u okviru obavljanja protokolarnih aktivnosti Grada.

III. ZAVRŠNA ODREDBA

Članak 15.

Ovaj Pravilnik stupa na snagu osmoga dana od dana objave u „Službenom glasniku Grada Dubrovnika“.

KLASA: 024-03/24-03/05
URBROJ: 2117-1-01-24-1
Dubrovnik, 04. prosinca 2024.

Gradonačelnik:

**Mato Franković**, v. r.

-----------------------------

**28**

Na temelju članka 48. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, i 19/13., 137/15., 123/17., 98/19. i 144/20) i članka 48. Statuta Grada Dubrovnika ("Službeni glasnik Grada Dubrovnika", broj: 2/21) gradonačelnik Grada Dubrovnika, donosi

**P R A V I L N I K**

**O SLUŽBENOJ I RADNOJ ODJEĆI SLUŽBENIKA I NAMJEŠTENIKA I SLUŽBENOJ ISKAZNICI SLUŽBENIKA ZA KOMUNALNE PRISTOJBE GRADA DUBROVNIKA**

1. **OPĆE ODREDBE**

Članak 1.

Ovim se Pravilnikom određuju:

1. službenici i namještenici Grada Dubrovnika koji imaju pravo na službenu i radnu odjeću i obuću,
2. prava i obveze službenika i namještenika u svezi sa odjećom i obućom,
3. postupak izdavanja i uporabe odjeće i obuće,
4. način vođenja evidencije o odjeći i obući,
5. oblik i sadržaj službene iskaznice službenika za komunalne pristojbe,
6. način izdavanja i vođenja evidencije o službenim iskaznicama službenika za komunalne pristojbe,
7. način korištenja službene iskaznice službenika za komunalne pristojbe

Članak 2.

Riječi i pojmovi koji se koriste u ovom Pravilniku, a koji imaju rodno značenje, odnose se jednako na muški i ženski rod, bez obzira u kojem su rodu navedeni.

Članak 3.

U smislu ovog Pravilnika pojedini pojmovi imaju sljedeće značenje:

1. Vozač je namještenik upravnog tijela Grada Dubrovnika koji je prema važećem Pravilniku o unutarnjem redu upravnih tijela Grada Dubrovnika zadužen za poslove vozača (u daljnjem tekstu: vozač).
2. Kave kuharica je namještenik upravnog tijela Grada Dubrovnika koji je prema važećem Pravilniku o unutarnjem redu upravnih tijela Grada Dubrovnika zadužen za pripremu i posluživanje kave i drugih napitaka (u daljnjem tekstu: kave kuharica).
3. Čistačica je namještenik upravnog tijela Grada Dubrovnika koji je prema važećem Pravilniku o unutarnjem redu upravnih tijela Grada Dubrovnika zadužen za poslove održavanja čistoće u uredskim prostorima i zajedničkim prostorijama gradske uprave (u daljnjem tekstu: čistačica).
4. Službenik za komunalne pristojbe je službenik upravnog tijela Grada Dubrovnika koji prema važećem Pravilniku o unutarnjem redu upravnih tijela Grada Dubrovnika na terenu utvrđuje obveznike komunalne naknade i spomeničke rente, izrađuje zapisnik o izvršenim očevidima, redovito prati stanje prostora i objekata na terenu te vodi evidenciju o istima, svakodnevno ažurira bazu podataka o stambenim, garažnim i poslovnim obveznicima (dalje u tekstu: službenik za komunalne pristojbe).
5. Tehničar za održavanje je namještenik upravnog tijela Grada Dubrovnika koji je prema važećem Pravilniku o unutarnjem redu upravnih tijela Grada Dubrovnika zadužen za obavljanje pomoćno-tehničkih poslova (dalje u tekstu: tehničar za održavanje)
6. Dostavljač je namještenik upravnog tijela Grada Dubrovnika koji je prema važećem Pravilniku o unutarnjem redu upravnih tijela Grada Dubrovnika zadužen za preuzimanje i dostavljanje pošiljki (dalje u tekstu: dostavljač).
7. Službenik za protokolarna događanja su službenici Odsjeka za protokol, regionalnu i međunarodnu suradnju i Odsjeka za odnose sa javnostima Upravnog odjela za poslove gradonačelnika koji na temelju odluke nadležnog pročelnika sudjeluju u protokolarnim događanjima te značajnim događanjima i manifestacijama za Grad Dubrovnik (dalje u tekstu: službenik za protokolarna događanja).

Članak 4.

Službenici i namještenici koji imaju pravo i obvezu nošenja odjeće na temelju ovog Pravilnika su:

1. vozač
2. kave kuharica
3. čistačica
4. tehničar za održavanje
5. dostavljač
6. službenik za protokolarna događanja.
7. **SLUŽBENA I RADNA ODJEĆA**

Članak 5.

Službena odjeća za vozača osobnog automobila sastoji se od sljedećih odjevnih predmeta:

* odijelo (muško/žensko) 2 kom 24 mjeseca
* košulja za odijelo 2 kom 12 mjeseci
* remen za hlače 1 kom 24 mjeseca
* kravata 1 kom 24 mjeseca
* marama 1 kom 24 mjeseca
* hlače 2 kom 12 mjeseci
* košulja 2 kom 12 mjeseci

Odijelo je tamnoplave boje i izrađeno je od tkanine.

Košulja za odijelo je pamučna, bijele boje i dugog rukava.

Klasične muške chino hlače. Napravljene od pamučnog materijala s dodatkom elastana.

Košulja je dugog rukava napravljena od pamučnog materijala s dodatkom elastana.

Ovratnik je pričvršćen skrivenim gumbima. Košulja je jednobojna bez uzorka.

Kravata je izrađena od svilene tkanine tamnoplave boje.

Remen za hlače je kožni, smeđe boje.

Dopunski dio službene odjeće uz ljetnu i zimsku odjeću su terenske cipele od smeđe kože s gumenim đonom, klasičnog kroja 1 par u 12 mjeseci.

Odijelo, košulju dugi rukav i kravatu/maramu vozači dužni su je nositi u svečanim prigodama, u vrijeme blagdana, a kada to odredi pročelnik nadležnog upravnog odjela.

Tijekom obavljanja poslova radnog mjesta, vozač je obvezan nositi propisanu službenu odjeću iz ovog članka.

Članak 6.

Radna odjeća za čistačicu sastoji se od sljedećih odjevnih predmeta:

* radna tunika 2 kom 12 mjeseci
* radne hlače 2 kom 12 mjeseci
* majica kratki rukav 2 kom 12 mjeseci
* majica dugi rukav 2 kom 12 mjeseci

Dopunski dio službene odjeće za čistačicu su cipele 1 par u 12 mjeseci.

Tijekom obavljanja poslova radnog mjesta čistačica je obvezna nositi propisanu službenu odjeću iz stavka 1. i 2. ovog članka.

Članak 7.

Radna odjeća za kave kuharicu sastoji se od sljedećih odjevnih predmeta:

* Hlače 2 kom 12 mjeseci
* košulja 2 kom 12 mjeseci
* prsluk 2 kom 24 mjeseca
* kravata 2 kom 24 mjeseca

Dopunski dio službene odjeće za kave kuharicu su cipele 1 par u 12 mjeseci.

Tijekom obavljanja poslova radnog mjesta kave kuharica je obvezna nositi propisanu službenu odjeću i obuću iz stavka 1. i 2. ovog članka.

Članak 8.

Radna odjeća za tehničara za održavanje sastoji se od sljedećih odjevnih predmeta:

* Zaštitno odijelo ( dvodjelno ili jednodjelno) 2 kom 12 mjeseci
* Zaštitne rukavice kožne s 5 prsta 2 kom 12 mjeseci
* Radni prsluk CE 1 kom 12 mjeseci

Dopunski dio službene odjeće su zaštitne cipele s gumenim đonom, niske, 2 para u 12 mjeseci.

Tijekom obavljanja poslova radnog mjesta, tehničar za održavanje je obvezan nositi propisanu službenu odjeću iz ovog članka.

Članak 9.

Radna odjeća za dostavljača sastoji se od sljedećih odjevnih predmeta:

* Radni prsluk CE

Dopunski dio službene odjeće su anatomske cipele, 2 para u 12 mjeseci.

Tijekom obavljanja poslova radnog mjesta, dostavljač je obvezan nositi propisanu službenu odjeću iz. ovog članka.

Članak 10.

Službena odjeća za službenika za protokolarna događanja sastoji se od sljedećih odjevnih predmeta:

* odijelo (muško/žensko) 2 kom 24 mjeseca
* košulja 2 kom 12 mjeseci
* remen za hlače 2 kom 24 mjeseca
* haljina 2 kom 24 mjeseca
* marama 1 kom 24 mjeseca
* kišni ogrtač 1 kom 36 mjeseci

Odijelo je tamne boje i izrađeno je od tkanine.

Košulja za odijelo je pamučna, svijetle boje i dugog rukava.

Remen za hlače je kožni, tamne boje.

Službenik za protokolarna događanja dužan je nositi službenu odjeću u protokolarnim događanjima te značajnim događanjima i manifestacijama za Grad Dubrovnik, a kada to odredi pročelnik nadležnog upravnog odjela.

Članak 11.

Upravni odjel za gospodarenje imovinom, opće i pravne poslove, Odsjek za opće poslove, vodi evidenciju o izdanoj i vraćenoj službenoj odjeći.

U evidenciju iz stavka 1. ovog članka unose se sljedeći podaci: datum nabave, vrijednost, vrsta i količina izdanih dijelova odjeće, rok trajanja odjeće, ime i prezime službenika/namještenika koji zadužuje odjeću, datum zaduženja, potpis službenika/namještenika te napomena.

Članak 12.

Službeniku/namješteniku koji je raspoređen na radno mjesto iz članka 4. točke ovog Pravilnika izdaje se nova odjeća, osim za službenika za protokolarna događanja.

Pročelnik Upravnog odjela za poslove gradonačelnika dužan je dostaviti Upravnom odjelu za gospodarenje imovinom, opće i pravne poslove, Odsjek za opće poslove, popis službenika za protokolarna događanja koji imaju obvezu nošenja službene odjeće temeljem kojeg će se ista izdati službeniku.

Službenik/namještenik dužan je odjeću održavati urednom i čistom o svom trošku te nije ovlašten odjeću otuđiti ili prepravljati.

Članak 13.

Pojedini dijelovi odjeće mogu se zamijeniti prije isteka rokova propisanih ovim Pravilnikom ako su oštećeni ili potpuno uništeni tijekom obavljanja poslova radnog mjesta.

Ako službenik/namještenik tijekom obavljanja poslova radnog mjesta grubom nepažnjom ošteti ili potpuno uništi odjeću, oštećena ili uništena odjeća, odnosno njezini dijelovi zamijenit će se novom odjećom na trošak službenika, odnosno namještenika.

Zamjenu oštećene ili uništene odjeće odobrava pročelnik Upravnog odjela za gospodarenje imovinom, opće i pravne poslove na prijedlog nadležnog upravnog odjela.

Članak 14.

Uporabni rokovi odjeće produžit će se:

1. za vrijeme provedeno na bolovanju dužem od mjesec dana neprekidno,
2. za vrijeme provedeno na rodiljinome dopustu,
3. kada je do umirovljenja po sili zakona ostalo manje od šest mjeseci,
4. u drugim slučajevima tijekom kojih službenik/namještenik nije obavljao poslove radnog mjesta iz članka 3. ovog Pravilnika.

Članak 15.

Službenik/namještenik obvezan je vratiti odjeću u slučaju prestanka službe ili rasporeda na drugo radno mjesto za koje nije propisano nošenje odjeće.

1. **ISKAZNICA SLUŽBENIKA ZA KOMUNALNE PRISTOJBE**

Članak 16.

Nakon rasporeda na radno mjesto službenika za komunalne pristojbe istom se izdaje službena iskaznica.

Službena iskaznica službenika za komunalne pristojbe izrađuje se tehnikom "zaštitnog tiska" u obliku plastične kartice pravokutnog oblika veličine 85x55 milimetara, od polikarbonatnog materijala u nijansama bijele boje, a tekst na iskaznici ispisan je crnom bojom.

Obrazac službene iskaznice službenika za komunalne pristojbe (u daljnjem tekstu: iskaznica) sadrži:

1. na prednjoj strani:
2. otisnuti grb "Republike Hrvatske"
3. natpis "Republika Hrvatska",
4. natpis "Grad Dubrovnik",
5. natpis "Naziv nadležnog upravnog odjela",
6. mjesto za fotografiju, veličine 28x32 mm, preko koje je u donjem lijevom kutu, otisnut

pečat nadležnog upravnog odjela

1. ime i prezime nositelja iskaznice
2. broj iskaznice,
3. na poleđini:
4. datum izdavanja iskaznice
5. pečat i potpis ovlaštene osobe
6. upozorenje da iskaznica vrijedi do opoziva

Članak 17.

Obrazac iskaznice službenika za komunalne pristojbe, uz podatke navedene u članku 15. stavku 3. ovoga Pravilnika:

* na prednjoj strani, sadrži i natpis: "SLUŽBENA ISKAZNICA" s tim da se iza riječi „ISKAZNICA“ dodaje odgovarajući naziv radnog mjesta za koje je, sukladno važećem Pravilniku o unutarnjem redu upravnih tijela Grada Dubrovnika, propisano na terenu utvrđenje obveznika komunalne naknade i spomeničke rente, izrada zapisnika o izvršenim očevidima, redovito praćenje stanja prostora i objekata na terenu te vođenje evidencije o istima, svakodnevno ažuriranje baze podataka o stambenim, garažnim i poslovnim obveznicima.
* na poleđini i tekst koji glasi: "Nositelj ove iskaznice ovlašten je u okviru svoje nadležnosti obavljati poslove propisane Pravilnikom o unutarnjem redu upravnih tijela Grada Dubrovnika" s tim da se iza riječi "poslove“ dodaje naziv radnog mjesta službenika koji prema važećem Pravilniku o unutarnjem redu upravnih tijela Grada Dubrovnika na terenu utvrđuje obveznike komunalne naknade i spomeničke rente, izrađuje zapisnik o izvršenim očevidima, redovito prati stanje prostora i objekata na terenu te vodi evidenciju o istima, svakodnevno ažurira bazu podataka o stambenim, garažnim i poslovnim obveznicima.

Članak 18.

Službenik za komunalne pristojbe nosi iskaznicu na bordo vezici oko vrata.

Članak 19.

Iskaznicu izdaje Upravni odjel za gospodarenje imovinom, opće i pravne poslove, Odsjek za opće poslove te vodi evidenciju o izdanim i vraćenim iskaznicama i značkama.

Evidencija iz stavka 1. ovog članka sadrži sljedeće podatke:

* ime i prezime službenika za komunalne pristojbe kojemu je izdana iskaznica
* broj iskaznice
* evidencijski broj iskaznice
* nadnevak izdavanja iskaznice
* nadnevak povratka, odnosno poništenja iskaznice ili značke
* rubrika za napomenu i mjesto za potpis službenika za komunalne pristojbe.

Članak 20.

Za vrijeme obavljanja poslova službenik za komunalne pristojbe dužan je nositi iskaznicu te se istom smije koristiti samo u okviru nadležnosti obavljanja poslova službenika koji prema važećem Pravilniku o unutarnjem redu upravnih tijela Grada Dubrovnika na terenu utvrđuje obveznike komunalne naknade i spomeničke rente, izrađuje zapisnik o izvršenim očevidima, redovito prati stanje prostora i objekata na terenu te vodi evidenciju o istima, svakodnevno ažurira bazu podataka o stambenim, garažnim i poslovnim obveznicima.

Službeniku za komunalne pristojbe će se privremeno oduzeti iskaznica ako je protiv njega pokrenut stegovni postupak, istraga ili podignuta optužnica, do dovršetka postupka.

Članak 21.

Službenik za komunalne pristojbe kojem je prestala služba u upravnom tijelu Grada Dubrovnika, dužan je prilikom primitka rješenja o prestanku službe, odnosno rješenja o rasporedu na drugo radno mjesto, iskaznicu i značku, te zaduženu službenu odjeću predati Upravnom odjelu za gospodarenje imovinom, opće i pravne poslove, Odsjeku za opće poslove.

Vraćena iskaznica se poništava i pohranjuje.

Iskaznica vrijedi od dana njenog izdavanja do prestanka ovlaštenja za obavljanje poslova službenika za komunalne pristojbe.

Članak 22.

Službenik za komunalne pristojbe koji izgubi iskaznicu ili na drugi način ostane bez njih, dužan je odmah o tome izvijestiti nadležni upravni odjel koji je istu izdao.

Službenik za komunalne pristojbe dužan je oštećenu iskaznicu predati nadležnom upravnom odjelu koji je istu izdao.

Nova iskaznica izdati će se nakon što je oštećena, izgubljena ili na drugi način nestala iskaznica oglašena nevažećom u "Službenom glasniku Grada Dubrovnika".

Članak 23.

Stupanjem na snagu ovog Pravilnika prestaje važiti Pravilnik o službenoj i radnoj odjeći službenika i namještenika i službenoj iskaznici komunalnog redara i službenika za komunalne pristojbe Grada Dubrovnika KLASA:121-14/18-01/01 URBROJ:2117/01-01-18-01 od 14. lipnja 2018. godine i Pravilnik o izmjenama i dopunama Pravilnik o službenoj i radnoj odjeći službenika i namještenika i službenoj iskaznici komunalnog redara i službenika za komunalne pristojbe Grada Dubrovnika KLASA:121-14/18-01/01 URBROJ:2117/01-01-18-02 od 09. ožujka 2019. godine.

Članak 24.

Ovaj Pravilnik objaviti će se u „Službenom glasniku Grada Dubrovnika“ i stupa na snagu osmog dana od dana objave.

KLASA:121-14/25-01/01

URBROJ:2117-1-01-25-01

Dubrovnik, 08. siječnja 2025.

Gradonačelnik:

**Mato Franković**, v. r.

-----------------------------

**29**

Na temelju članka 48. Zakona o lokalnoj i područnoj (regionalnoj) samoupravi («Narodne novine», broj 33/01, 60/01, 129/05, 109/07, 125/08, 36/09, 150/11, 144/12, i 19/13-pročišćeni tekst 137/15, 123/17, 98/19 i 144/20) i članka 48. Statuta Grada Dubrovnika ("Službeni glasnik Grada Dubrovnika", broj 2/21) gradonačelnik Grada Dubrovnika donosi

**PRAVILNIK O IZMJENAMA I DOPUNAMA PRAVILNIKA**

 **O SLUŽBENIM PUTOVANJIMA**

Članak 1.

U Pravilniku o službenim putovanjima KLASA: 011-01/16-01/04; URBROJ: 2117/01-01-16-01 od 27. prosinca 2016. godine i KLASA: 011-01/16-01/04 URBROJ: 2117/1-01-18-16 od 18. listopada 2018. i KLASA: 024-03/22-03/05 URBROJ: 21171-01-22-01 od 25. listopada 2022. dalje u tekstu: Pravilnik) mijenja i dodaje se sljedeće:

U članku 5. iza riječi „pročelnike“ dodaje se tekst „ i zamjenika gradonačelnika“.

U članku 5. iza stavka 1. dodaje se novi stavak 2. i glasi:

Nalog za putovanje u zemlji i inozemstvu za gradonačelnika izdaje pročelnik Upravnog odjela za poslove gradonačelnika.

Dosadašnji stavci 2,3,4, i 5 postaju 3, 4, 5 i 6.

Članak 2.

Ovaj Pravilnik objaviti će se u „Službenom glasniku Grada Dubrovnika“ i stupa na snagu osmog dana od dana objave.

KLASA: 024-03/22-03/05
URBROJ: 2117-1-01-25-02
Dubrovnik, 08. siječnja 2025.

Gradonačelnik:

**Mato Franković**, v. r.

-----------------------------

**30**

Na temelju članka 48. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, i 19/13., 137/15., 123/17., 98/19. i 144/20), članka 48.Statuta Grada Dubrovnika ("Službeni glasnik Grada Dubrovnika", broj 2/21), i članka 25. Pravilnika o unutarnjem redu upravnih tijela Grada Dubrovnika („Službeni glasnik Grada Dubrovnika“ broj 18/23, 1/24, 2/24, 6/24, 19/24, 21/24 i 22/24 i Pravilnika o sadržaju i načinu vođenja evidencije o radnicima („Narodne novine“ broj 55/24.), a nakon savjetovanja sa sindikalnim povjerenikom sukladno članku 150., a u svezi s člankom 153. stavak 3. Zakona o radu („Narodne novine“ broj 93/14. i 127/2017. i 98/19.), gradonačelnik Grada Dubrovnika donosi

**P R A V I L N I K**

**o izmjenama i dopunama Pravilnika o radnom vremenu, načinu evidentiranja dolaska na posao i odlaska s posla i izlazaka u tijeku radnog vremena službenika i namještenika u upravnim tijelima Grada Dubrovnika**

Članak 1.

U Pravilniku o radnom vremenu, načinu evidentiranja dolaska na posao i odlaska s posla i izlazaka u tijeku radnog vremena službenika i namještenika u upravnim tijelima Grada Dubrovnika KLASA:011-01/18-01/04 URBROJ:2117/01-01-18-03 od 31.kolovoza 2018., KLASA:011-01/18-01/04 URBROJ:2117/01-01-19-07 od 03. siječnja 2019., KLASA:011-01/18-01/04 URBROJ: 2117/01-01-20-10 Dubrovnik, 23. ožujka 2020., KLASA:011-01/18-01/04 URBROJ: 2117/01-01-20-13 Dubrovnik, 27. svibnja 2020. dalje u tekstu Pravilnik), u tekstu:

* u članku 4. brišu se riječi „Upravni odjel za komunalne djelatnosti i mjesnu samoupravu“ i zamjenjuju riječima: „Upravni odjel za komunalne djelatnosti, promet, more i mjesnu samoupravu“, u odgovarajućem padežu,
* u članku 4. brišu s riječi „Odsjek za komunalno redarstvo“ i zamjenjuje se riječima „Odsjek za komunalno i pomorsko redarstvo“, u odgovarajućem padežu,
* u članku 4. brišu se riječi „Upravni odjel za promet“ i zamjenjuje se riječima „Upravni odjel za komunalne djelatnosti, promet, more i mjesnu samoupravu“, u odgovarajućem padežu,
* U članku 4. stavku 1., članku 5. stavak 3., članku 10. stavku 2., članku 11. stavku 1, alineji 6, članku 12. stavku 1 i 3 briše se „Upravni odjel za poslove gradonačelnika“ i zamjenjuje se riječima „Upravni odjel za gospodarenje imovinom, opće i pravne poslove“ u odgovarajućem padežu
* U članku 12. briše se 50,00 kuna (pedeset kuna) i zamjenjuje se riječima „8 eura (osam eura)“.

Članak 2.

U članku 4. stavku 1. dodaje se nova alineja i glasi:

* radno vrijeme službenika Upravnog odjela za poslove gradonačelnika, Odsjeka za sigurnost i upravljanje kriznim situacijama i razvoj pametnog grada za koje od 01. ožujka do 30. studenog postoji svakodnevna potreba za obavljanje poslova (od ponedjeljka do nedjelje) raspoređeno je u dvije smjene na pet radnih dana u tjednu koji će se odrediti sukladno potrebama posla i to prva smjena počinje od 07:00 ili 08:00 sati i traje do 15:00 ili 16:00 sati, druga smjena počinje od 15:00 ili 16:00 sati i traje do 22:00 ili 23:00 sata.

Članak 3.

Ovaj Pravilnik objaviti će se u „Službenom glasniku Grada Dubrovnika“ i stupa na snagu osmog dana od dana objave.

KLASA:011-01/18-01/04

URBROJ: 2117-1-01-25-16

Dubrovnik, 09. siječnja 2025.

Gradonačelnik:

**Mato Franković**, v. r.

-----------------------------